
DOBRA KNJIGA - NAJLJEPŠI DAR 


Knjiga je najbolji prijansl i savjetnik. Razveselite svoga 
sina, kćer ili prijatelja knjigom od istog pisca: 


Mladi na Kristovu putu 
Djevojko, znaš li ljubiti? 
Mladiću, znaš li ljubiti? 


Mladići i djevojke? Dobra knjiga će vam pomoći da 
produbite svoje vjersko znanje i naučite svoju vjeru povezi- 
vati sa svojim svagdanjim životom. Ona će vam pomoći da 
kroz oluje mladosti prođete kao pobjednici, da budete zreliji 
i spremniji za pravu ljubav i tako se pripremite za sretan 
kršćanski brak 1 obitelj. 


Očevi i majke! Vaše je dijete vaše najveće bogatstvo — 
plod vaše ljubavi i dar neba. Da sebi olakšate odgoj djece, 
posebno one u pubertetu, i da svoju djecu lakše razumijete u 
mladenačkim problemima, savjetujemo vam da svojoj djeci 
poklonite dobre knjige. Majkama posebno preporučujemo 
knjigu istog pisca Majka i odgojiteljica. 


PREDGOVOR 


Sveti Matej evanđelista napisao je u svome evanđelju o Isusu: 
»Isus je prolazio svim gradovima i selima učeći po njihovim zborni- 
cama 1 propovijedajući Evanđelje o kraljevstvu... I vidjevši silan 
svijet, sažali mu se, jer bijahu izmučeni i obhrvani kao ovce bez pa- 
stira. Tada reče svojim učenicima: *Žetva je velika, a poslenika je 
malo. Molite, dakle, gospodara žetve da pošalje poslenika i u svoju 
žetvu!'« (MT 9, 35-38). 

Tu Isusovu zapovijed njegova je Crkva veoma ozbiljno shvatila 
i nastojala je vjerno ispuniti. Jer tijekom cijele njezine povijesti uvi- 
jek je bila žetva velika, ali su nedostajali toliko potrebni poslenici- 
-svećenici. 

Jedan misionar, koji je prije prošlog rata djelovao u Indiji, napi- 
sao je da u Indiji oko 80 milijuna ljudi iz najnižih kasta spremno je 
napustiti hinduizam i prihvatiti kršćanstvo. No, nažalost, nedosta- 
jali su misionari, koji bi tu obilnu žetvu poželi za Kristovu žitnicu... 

Nešto slično događa se u Africi. Ljudi su dobre volje i dosta brzo 
prihvaćaju kršćanstvo. Međutim, nedostaju svećnici misionari. 

I uiEvropi i u obje Amerike iz dana u dan sve više se osjeća ne- 


* dostatak Kristovih apostola. 


Da od Gospodina izmoli što više duhovnih zvanja, Crkva je u- 
vela neke posebne dane preko godine u koje poziva vjernike da više 
i žarče mole za nova svećenička i redovnička zvanja. Među misne o- 
brasce uvela je i posebne obrasce za svećenička i za redovnička zva- 
nja. K tome potiče i razne redovničke zajednice, napose one kon- 
templativne, da na tu istu nakanu prikazuju svoje molitve, žrtve i 


pokore. 


Crkva se ne zadovoljava samo tim nego ide još dalje. Ona na- 
stoji oko toga da se svi vjernici aktivno zauzimaju za buđenje du- 
hovnih zvanja u vlastitoj sredini. 

U želji da i mi bar nešto pridonesemo toj svetoj stvari, napisali 
smo ovu knjigu o svećeničkim i redovničkim zvanjima. U njoj smo 
mladima nastojali zorno prikazati uzvišenost i ljepotu tog poziva. 
No nismo propustili prikazati i to kakav bi trebao biti Kristov sveće- 
nik, koje su mu kreposti i vrline potrebne, ako iskreno želi ispuniti 
zadaću na koju ga Gospodin Bog poziva. 

No da se gdjekoji mladić ne bi uplašio pred tim što se to sve traži 
za duhovno zvanje, odmah upozorujemo da se od kandidata za sve- 
ćeničko i redovničko zvanje ne mora odmah posjedovati krepost i 
vrline o kojima je ovdje riječ, nego da u svom odgoju nastoje posta- 
viti bar temelje za te kreposti i da tijekom godina nastoje na tim te- 
meljima dalje graditi. U toj svojoj izgradnji ne smiju zaboraviti da 
vjernošću molitvi od Gospodina izmole milost ustrajnosti na tom 
putu vlastite izgradnje. 

Imi po rukama Marije, Kraljice i Majke svećenika, preporučuje- 
mo Gospodinu ove stranice, moleći da uistinu donesu željeni plod. 
U Zagrebu, na blagdan Marije Kraljice, 22. kolovoza 1988. 

Pisac 


BOŽJI POZIV U SVEĆENIČKO ZVANJE 


BOG TREBA LJUDE I LJUDI TREBAJU BOGA 


Bog treba ljude 


Tako glasi naslov jednog filma. A sadržaj mu je veoma zanim- 
ljiv i poučan. U njemu se nastoji zorno pokazati koliko je ljudima 
potreban svećnik kao Božji zastupnik. 

Prema tom filmu u francuskoj pokrajini Bretanji na otoku Ille 
de Sein među tamošnjim stanovnicima djelovao je jedan svećenik. 
Međutim, ni on, kao ni njegovi predšasnici, nije tu mogao dugo iz- 
držati, jer je otok izložen jakim vjetrovima i olujama, a stanovnici 
otoka bili su, doduše, kršćani, ali su se bavili gusarstvom. Zbog sve- 
ga toga napustio je otok, pa su ti ljudi ostali bez svećenika, 

Kršćani bez svećenika slični su stadu bez pastira. I ti ljudi na 
tom otoku i te kako to osjećaju. Sami sebi postavljaju pitanja: tko će 
im odsad nedjeljom i blagdanom služiti svetu misu; tko će im pro- 
povijedati Božju riječ i tko će im dijeliti svete sakramente? 

Prepušteni sami sebi, ozbiljno nastoje pronaći rješenje. Napo- 
kon je nekome od njih došla misao da bi im mogao nedjeljom pro- 
povijedati crkvenjak Toma. Oni su tu ideju iznijeli pred cijelu za- 
jednicu. Svi su bili oduševljeni takvim rješenjem. Nakon dugog na- 
govaranja Toma je napokon pristao da im iduće nedjelje održi u cr- 
kvi propovijed. Kad im je iduće nedjelje doista održao propovijed, 
svi su bili ushićeni. Nakon tog uspjeha prisilili su Tomu da se prese- 
li u župnu kuću. Toma je udovac i u župnoj kući provodi tih i uzo- 
ran život. No u duši nema mira. Savjest mu govori da nije dobro u- 
činio. Zbog toga proživljava teške duševne borbe. On veoma dobro 
zna da svećeničku službu ne može obavljati nitko tko nije zaređen 


za svećenika.-On ne može valjano blagoslivljati ni dijeliti svete sa- 
kremente niti služiti svetu misu. 

Jednog dana pozvali su ga da ispovjedi neku teško bolesnu že- 
nu, no on je to odlučno odbio riječima: »Ja nisam zaređen za sveće- 
nika i stoga ne mogu nikoga ispovijedati.« 

Danima su ljudi na njega toliko navaljivali da im nedjeljom 
služi svetu misu, da je napokon popustio tim njihovim molbama. 
Slijedeće je nedjelje obukao misno odijelo, uzeo kalež i pristupio k 
oltaru. Na oltaru je vjerno oponašao svećenika. Kad je došlo vrije- 
me za pričest vjernika, uzeo je čestičnjak s hostijama i pošao k pri- 
česnoj klupi da pričesti one koji su tamo klečali. No u taj čas ušao je 
u crkvu svećenik kojega je biskup poslao da preuzme brigu za tu 
župu. Ugledavši Tomu kako se upravo sprema da dijeli pričest, 
progura se do oltara, zaustavi Tomu i oduzme mu čestičnjak s ho- 
stijama te reče: » To što ti radiš, ne valja! Za takvu svetu službu Bog 
treba svećenika. Ništa ne koristi oponašati svećenika vanjskim kret- 
njama. Samo onaj koji je valjano zaređen za svećenika, može valja- 
no blagoslivljati, posvećivati i pretvarati kruh u tijelo Kristovo i vi- 
no u Kristovu krv 1 dijeliti svete sakramente.« 


Ljudi trebaju Boga 


Taj film mogao bi punim pravom nositi i naslov »Ljudi trebaju 
Boga« jer, kako smo mogli vidjeti, u njemu je prikazana i silna čež- 
nja ljudi za Bogom. 


Da, ljudi trebaju Boga, jer im je sam Bog dao srce koje je — ka- 
ko reče sveti Augustin — tako dugo nemirno dok ne otpočine u nje- 
mu. O toj ljudskoj čežnji za Bogom govori nam cijela ljudska povi- 
jest počevši od najstarijih vremena pa sve do naših dana. Ta čežnja 
za Bogom započela je od onoga časa kad su prvi ljudi po grijehu 
prekinuli vezu s njima i bili potjerani iz raja u pustoš suzne doline. 
Adam i njegovi potomci na sve su moguće načine pokušavali popra- 
viti svoj krivi korak i vratiti Boga ponovo u svoj život. Nastojali su 
Boga umilostiviti najrazličitijim Žrtvama, podizali su veličanstvene 
hramove, podvrgavali su se raznim obrednim čišćenjima. Međutim, 

sve je bilo uzalud — Bog se nije vraćao. Pokušavali su između sebe 
izabrati najdostojnije ljude da kao njihovi zastupnici posreduju kod 
Boga za njih, no Bog ni te posrednike ne priznaje, budući da ih nije 
on ovlastio za tu službu. 

S vremenom su izgubili i pravi pojam o Bogu. U tome su tako 
daleko zalutali da umjesto pravoga Boga počinju častiti i zazivati 
razne idole. Njima prinose žrtve sve do ljudskih žrtava. O tome pi- 
še sveti Pavao u svojoj poslanici Rimljanima: »Postadoše prazni u 
svojim srcima i potamnje nerazumno srce njihovo. Govoreći da su 
mudri, postadoše lude, I zamijeniše slavu besmrtnoga Boga slikama 
smrtnoga čovjeka i ptica i četveronožaca i gmazova. Zato ih preda- 
de Bog pohotama njhovih srdaca« (Rim 1, 21b-24a). I koliko su za- 
stranili na ćudorednom području, isti apostol ocrtava to služeći se 
riječima psalma 13. U istoj poslanici on piše: »Nema pravedna ni 
samo jednoga, nema razumna; nema nikoga koji traži Boga. Svi su 
zastranili, zajedno se pokvarili. Nema ni jednog jedinog koji čini 
dobro. Njihovo je grlo-otvoren grob. Jezicima svojim varaju. Zmij- 
ski je otrov na njihovim usnama. Usta su im puna kleveta i gorčine. 
Noge su im brze na prolijevanju krvi. Ruševine s bijedom na njiho- 
vim putovima. Put mira nisu priznali. Nema straha Božjega pred 
njihovima očima« (Rim 3, 11-19). 

Onaj, koji je prve ljude lukavstvom otrgao od Boga, sad njiho- 
ve potomke gura nizbrdo u ponor strasti. A sve to u njihovim srci- 
ma rađa očajem i beznađem. Uzalud su im svi njihovi hramovi i sve 
žrtve, jer na njima počiva Božji gnjev. 

No u tom kaosu i beznađu ljudske bijede Bog ipak podržava 
makar i blijedu nadu u spas što ga je navijestio već u raju odmah na- 
kon prvoga grijeha, kad je rekao zmiji zavodnici: »Neprijateljstvo 
ja zamećem između tebe i žene, potomstva tvojega i potomaka nje- 
zinih. On će ti satirati glavu, a ti ćeš ga ubosti u petu« (Post 3, 15). 

Tu nadu Gospodin posebno podržava u svom izabranom na- 
rodu Izraelu, kome daje i svećenike-posrednike. Oni će po jasno o- 


dređenim i zapovjeđenim Žrtvama neprestano posredovati za svoj * 


narod. A svoju božansku volju javlja im preko posebnih svojih po- 
slanika-proroka. Tako ih malo-pomalo pripravlja na dolazak obe- 

ćenog Spasitelja i na njegovo otkupiteljsko djelo. Tu nadu raspršeni 
Izraelci po raznim narodima i zemljama prenose i poganskim naro- 
dima. Tako za obećanog Spasitelja saznaje i Istok i Zapad, te zajed- 
no s izabranim narodom vapiju: »Rosite, nebesa, odozgor i oblaci 
daždite Pravednika!« 

Kad je napokon obećani Spasitelj došao, sveti Pavao piše u po- 
slanici svom učeniku Titu: »Pokazala se milost Božja koja spasava 
sve ljude, odgajajući nas da, odrekavši se bezbožnosti i svjetskih že- 
lja, trijezno i pravedno i pobožno živimo na ovomu svijetu; čekaju- 
ći blaženu nadu i slavni dolazak velikoga Boga i Sapsitelja našega I- 
susa Krista, koji je dao sama sebe za nas, da nas otkupi od svakoga 
bezakonja i očisti sebi narod izabrani, koji revnuje oko dobrih dje- 
la« (Tit 2, 12-14). 

U Isusu Kristu Bog je došao među ljude da im primjerom svog 
Života i svojom naukom pokaže pravi put do Boga, a svojom žr- 
tvom na križu da im pribavi toliko željno pomirenje s Bogom. No 
on je želio da njegova nauka, njegov primjer i njegova žrtva za spas 
svijeta ne ostanu ograničeni samo na onih nekoliko godina njegova 
boravka na zemlji. Ta on je došao na ovaj svijet da pouči i otkupi 
sve ljude do konca svijeta. Zato je oko sebe skupio učenike kojima 
je povjerio zadaću da nastave njegovo djelo. Stoga im na Zadnjoj 
večeri govori nakon ustanovljenja euharistijske žrtve »To činite me- 
ni na spomen!« A na dan svog uzašašća u nebo zapovijeda im: »Idi- 
te po svem svijetu i naučavajte sve narode i krstite ih u ime Oca 1 Si- 
na i Duha Svetoga!« Zapovijeda im i da svojim primjerom života 
prenesu svijetu ono što su naučili iz primjera njegova života: »Pri- 
mjer sam vam dao da i vi tako činite kao što sam ja učinio vama!« I 
po tom primjeru »vi ste svjetlo svijeta! Vi ste grad na goril« 

Preko svojih učenika i njihovih nasljednika on će ostati među 
nama sve do konca svijeta. Bit će pristupačan svim ljudima dobre 


volje svih vremena i svih krajeva zemlje. 


No promotrimo potanje te tri velike zadaće što ih je utjelovlje- 
ni Božji Sin povjerio svojim učenicima i njihovim nasljednicima — 
tim novozavjetnim svećenicima. 

SVEĆENIK KAO EVANGELIZATOR I KRSTITELJ 


: Prije nego što progovorimo o Božjem pozivu u svećenički sta- 
lež smatramo da je potrebno zorno prikazati što znači svećenik u 
životu Kristove Crkve i u životu svakog pojedinog kršćanina, kao i 
u životu svih onih koji čeznu za božanskom istinom i traže je. 

.. Promotrit ćemo svećenika kao navjestitelja Kristove Radosne 
vijesti, kao onoga koji po sakramentu krštenja prima nove članove 
u zajednicu Kristovih vjernika, kao pomiritelja s Bogom onih koji 
su posrnuli ili pali nakon krštenja, zatim kao onoga po kojemu 
Krist u euharistijskoj žrtvi obnavlja i uprisutnjuje svoju kalvarijsku 
Žrtvu na križu, i, napokon, ocrtat ćemo svećenika koji 1 primjerom 
svog uzornog života mora svjedočiti za Krista. 


Svećenik kao najvestitelj Evanđelja 


.. Sveti Matej apostol i evanđelist svoje evanđelje završava ovim 
riječima: »Isus pristupi učenicima i reče im: "Dana mi je sva vlast na 
nebu i na zemlji. Idite, dakle, i naučavajte sve narode krsteći ih u 
ime Oca i Sina i Duha Svetoga, učeći ih da drže sve što sam vam za- 
povjedio!« (Mt 28, 18-20). 

Gospodin, dakle, traži od svojih učenika i njihovih nasljednika 

' do konca svijeta da ljudima najprije navješćuju Evanđelje. Ljudi, 

naime, moraju najprije čuti Božju riječ da po njoj onda upoznaju 
što su dužni vjerovati i kako moraju urediti svoj život. 

' O važnosti propovijedanja Evanđelja govori sveti Pavao u 

svojoj poslanici Rimljanima: »Tko god prizove ime Gospodnje bit 

će spašen. Ali kako da prizovu onoga u koga ne povjerovaše? A ka- 
ko da povjeruju u onoga za koga nisu čuli? Kako pak da čuju bez 
propovjednika? Kako propovijedati bez poslanja?... DakJe, vjera po 
poruci, a poruka riječju Kristovom« (Rim 10, 13-15- 16b). 

Da se vjera u Krista u srcima ljudi rađa po naviještanju Evanđe- 
lja, to veoma zorno možemo vidjeti u misijskim krajevima. Tu mi- 
sionari tim ljudima prije sveta nastoje navijestiti Kristovu poruku. I 
to njihovo propovijedanje Kristove Radosne vijesti traje i po neko- 
liko godina prije nego što će im podijeliti sakramenat krštenja. Pou- 
ka u vjeri nije samo teorijsko stjecanje vjerskih znanja. Ona mora o- 
buhvatiti i prakticiranje vjerskih dužnosti i usklađivanje svakog ži- 
vota s Božjim zapovijedima. Drugim riječima: Kristu treba otvoriti 
cijelo svoje biće, predati mu se posve. Tek tako spremna srca Krist 
po sakramentu krštenja može učiniti svojim tajanstvenim udovima. 

No u naše dane svećenik je dužan ispunjavati Kristove zapovi- 
jedi naviještenja Radosne vijesti i onima koji žive među nama, a bilo 
iz kojeg mu drago razloga nisu ništa čuli o Bogu i o Kristu, a u 
svom srcu osjećaju žeđ i glad za istinom, za spoznajom jedino prave 
svrhe svog života. I njima se mogu otvoriti vrata do Krista po kršte- 
nju tek onda kad su po pouci u vjeri upoznali tko je Krist i što on 
znači za naš život. 

Svećenik je dužan propovijedati Evanđelje i onima koji su već 
povjerovali u Krista i po krštenju mu se predali. Vjera našega kršte- 
nja mora se dalje razvijati i rasti da postane iz godine u godinu sve 
zrelija, sve dublja i sve proživljenija. To naviještanje Radosne vijesti 
vjernicima možemo usporediti sa njegovanjem mladog, tek zasađe- 
nog stabalca, kojemu je potrebno zalijevanje i sunčeva toplina da 
uzmogne napredovati i rasti dok ne dohvati svoju puninu rasta. 

Redovitim naviještanjem Evanđeoske poruke vjernici sve dub- 
lje upoznavaju Krista i na taj način budu pošteđeni od raznih vjer- 
skih zabluda, koje slabo poučene vjernike odvode na stranputicu. 

Koliko ima vjerskih istina koje slabo poučeni kršćani ili krivo 
tumače ili posve odbacuju. Tako na primjer mnogi od njih ne vjeru- 
ju u Kristovo božanstvo, drugi u njegovo uskrsnuće od mrtvih, ne- 
ku niječu njegovo djevičansko začeće i rođenje, a ima i takvih koji 

ne vjeruju u njegova čudesa o kojima govore sva četiri evanđelja. 
Koliko njih posve krivo razumije istinu o Marijinu bezgrešnom za- 
čeću. Neki idu tako daleko da niječu besmrtnost ljudske duše i vjere 
u uskrsnuće mrtvih na sudnji dan. 'Tko bi mogao izbrojiti sve one 
koji ne vjeruju u opstojnost pakla, u opstojnost đavla i anđela, pani 
u vječni život. Nažalost, ima čak i takvih kršćana koji često pristu- 
Paju svetoj pričesti, a ipak uza sve to ne vjeruju u Kristovu stvarnu 
prisutnost u Euharistiji. A na moralnom području mnogi bez ika- 
kvog obzira na Božje zapovijedi gaze šestu i devetu Božju zapovi- 
jed izjavljujući da je to posve prirodno i da Crkva u toj stvari pretje- 
ruje svojom strogošću. Preljub je za njih tek sitnica. A koliko ima 
žena i djevojaka koje hladnokrvno ubijaju plod svoga tijela javnim i 
potajnim pobačajima. Upravo je iznenađujuće mnogo brakova koji 
se raspadaju da nakon toga oboje potraži drugog »bračnog druga«i 
s njim sklapa brak pred državnim matičarem. I da se čaša grijeha na- 
puni do vrha, takvi uza sve to pokušavaju pristupiti sakramentima 
ispovijedi i pričesti. A kad budu odbijeni, zgražaju se da ih svećenik 
ne razumije i da takvim postupcima »prazni crkvu«. 

Kad sve to imamo pred očima, onda nam biva još mnogo očiti- 
ja potreba temeljite vjerske pouke vjernika. I ovdje vrijedi ona, toli- 
ko puta ponavljana, riječ: »Bolje spriječiti nego liječiti.« 

Spomenuli smo da evangelizacija vjernika mora pomoći rastu 
vjere u srcima vjernika. Ta evangelizacija redovito bi trebala zapo- 
četi već kod djece na redovitom vjeronauku. Crkva je uvijek veliku 
brigu posvećivala vjerskoj pouci djece i mladeži, pa i danas ona traži 
od svećenika da toj svojoj dužnosti odgovore što savjesnije. To je, 
naime, razdoblje ljudskog života kad se oblikuju značajevi i kad se 
postavljaju temelji za budući kršćanski život. Stoga i ta vjerska pou- 
ka djece i mladeži ne smije biti jednostrana, samo teoretska, nego 
mlade treba od početka učiti kako će prema vjerskim načelima ure- 
đivati svoj konkretni život. i 

Uistinu je prostrano područje na koje je svećenik od Krista i 
Crkve poslan da naviješta Radosnu vijest spasenja. I teško da bi se 
našao tako svestran i tako sposoban svećenik koji bi mogao sve to 
zadovoljiti. No Gospodin Bog to i ne očekuje. Tu zadaću on je raz- 

dijelio tako da je svakom svećeniku već u njegovu pozivu naznačio 
koji mu dio evangelizacije povjerava. Ta kome od nas nije poznato 
da imamo u Crkvi svećenike koji djeluju kao misionari među poga- 
nima, koji tim ljudima donose Radosnu vijesti osnivaju u tim kraje- 
vima prve kršćanske zajednice. Druge je Gospodin pozvao da se 
posvete naviještanju Evanđelja u raskršćanjenim krajevima, tako 
zvanim modernim poganima. Zupnici po našim župama pozvani su 
da ustrajno izgrađuju svoje župljane u vjeri redovitim propovijeda- 
njem, a mladima da razvijaju vjeru njihova krštenja i da ih nastoje 
voditi i učiti kako će u konkretnom životu tu svoju vjeru povezati 
sa životom, da im ona bude jedino pravi putokaz, koji se na pose- 
ban način posvećuju naviještanju Evanđelja mladima počevši od pr- 
ve pouke pa sve do temeljite duhovne izobrazbe. Neki su svećenici 
pozvani da po pučkim misijama pomažu probuditi vjerski žar bilo 
općenito u pojedinim župama, bilo u pojedinim skupinama vjerni- 
ka. Poznat nam je i tako zvani obiteljski apostolat koji ide za tim da 
u pojedinim obiteljima ostvari — koliko je to prema raznim okolno- 
stima moguće — obiteljski život prema evanđeoskim načelima, Ko- 
me nisu poznate duhovne vježbe u kojima se nastoji manjim skupi- 
nama vjernika — obično prema staležima — pokazati put prema sa- 
vršenijem kršćanskom životu. Znamo da ima također svećenika ko- 
Ji se na poseban način posvećuju naviještanju Evanđelja radnicima 
ili da im se pomogne sačuvati vjeru, ili da ih vrate k praktičnom 
vjerskom životu. Mogli bismo navesti još gdjekoje područje evan- 
gelizacije kojem se posvećuju pojedini svećenici. No veći ovih ne- 
koliko navedenih primjera jasno nam govori kako je široko pod- 
ručje na kojem svećenici ostvaruju Isusovu zapovijed: »Idite po 
svemu svijetu i propovijedajte Evanđelje svakom stvorenju...« 


Svećenik kao redoviti krstitelj 

Prvo naviještanje Radosne vijesti po izričitoj Isusovoj zapovi- 
jedi mora slijediti prihvaćanje kršćanske vjere ili pristup u njegovu 
Crkvu. A to se događa onda kad onaj kome je svećenik navijestio tu 
Kristovu Radosnu vijest, primi sakramenat krštenja. Primanje sa- 

kramenta krštenja nije samo običan vanjski znak — poput upisnice u 
neko društvo i primanje iskaznice tog društva. Izađe li, naime, net- 
ko kasnije iz dotičnog društva i vrati iskaznicu, on stvarno prestaje 
biti član tog društva i prema njemu nema više nikakvih obveza. Sa- 
kramenat krštenja zadire duboko u krštenikov život, tako duboko 
da ga nikad više nitko ne može izbrisati, jer je sam Bog Duh Sveti 
utisnuo neizbrisiv biljeg u krštenikovu dušu i od tog čovjeka učinio 
je tajanstveni ud tajanstvenog Kristova Tijela. Po krštenju kršćani- 
nu se otvaraju vrata do svih ostalih sakramenata. Krist ga je ops- 
krbio svim milostima potrebnim da mogne živjeti i djelovati prema 
evanđeoskim načelima. 

Taj, dakle, tako važni sakramenat podjeljuje svećenik kao re- 
doviti djelitelj: misionar u misijama, župnik u svojoj župi, biskup u 
biskupiji. 

Zašto kažemo »redoviti«? Zato što u izvanrednim slučajevima, 
kao što je smrtna opasnost ili pak nema kroz dulje vrijeme svećeni- 
ka, budući da je to neophodno potreban sakramenat za spasenje, 
može ga podijeliti i običan vjernik, pa čak i onaj koji nije vjernik, 
samo ako je spreman učiniti ono što time želi Crkva. 

U Djelima Apostolskim veoma zorno nam prikazuje sveti Lu- 
ka kako je već od početka Crkve propovijedanje apostola završava- 
lo podjeljivanjem sakramenta svetog krštenja. Tu čitamo kako je na 
dan silaska Duha Svetoga na apostole pred kuću, u kojoj su oni bo- 
ravili, nagrnulo veliko mnoštvo svijeta. Privukao ih je tajanstveni 
potres. Tada Petar, nadahnut od Duha Svetoga, progovori tome 
mnoštvu. I ta njegova propovijed tako je silno djelovala na sve pri- 
sutne, da su upitali Petra: »Što da činimo?« On im odgovori: »Čini- 
te pokoru i neka se svaki od vas krsti u ime Isusa Krista za oprošte- 
nje grijeha svojih!« I koji su primili Petrovu propovijed krstiše se i 
pridružilo se u onaj dan apostolima oko tri tisuće duša« (Dj 2, 141i 
37-38 i 40). 

I kasnije je apostolsko naviještanje Evanđelja redovito završa- 
valo podjeljivanjem sakramenta krštenja. Tako će jednom zgodom 
reći sv. Pavao svojim novoobraćenicima: »Možete imati i deset tisu- 
ća učitelja, ali ja sam vas rodio za Krista!« 

Taj redoslijed: najprije propovijedanje Radosne vijesti, a onda 
podjeljivanje tog prvog sakramenta posebno dolazi do izražaja u 
misijskim krajevima. Tek nakon podulje pouke u vjeri tako zvani 
katekumeni primaju krštenje. I to je uvijek velik događaj za cijelu 
kršćansku zajednicu koja se obogaćuje novim članovima. 

Kako je dirljivo u naše dane prisustvovati krštenju odraslih o- 
soba: mladića ili djevojaka, muževa ili žena! Podjeljuje li taj sakra- 
menat svećenik pred mnoštvom vjernika, u crkvi se upravo osjeća | 
svečano raspoloženje ispunjeno radošću zbog duhovnog rođenja 
novih kršćana. 

Kako svećenik-župnik doživaljava tu svoju zadaću podjeljiva- ' 
nja sakramenta krštenja, lijepo je izrazio jedan, danas već pokojni 
župnik, kad je rekao pučkim misionarima za vrijeme misija u njego- 
voj župi: »Sve ove mlade ljude i djecu, što ih susrećemo u mojoj žu- 
pi, ja sam krstio!« On je naime, na toj župi djelovao punih 30 godi- 
na. 

A kako je gledao na svoje krštenike naš bengalski misionar o- 
tac Ante Gabrić, lijepo i zorno nam otkrivaju njegove riječi prigo- 
dom mlade mise jednog od onih kojega je on krstio. Nakon te mla- ' 
de mise reče on: »Kako je divno poljubiti u čelo ove Božje izabrani- 
ke koje smo pokrstili i odgojili i napokon doveli do oltara!« 

Što znači djelitelj tog sakramenta može shvatiti samo pravi 
Božji svećenik. Svjestan je da po svakom krštenju on novokrštenika 
uskrisuje iz duhovne smrti na život milosti; da ga trga iz ropsta so- 
tonskog i uvodi na slobodu djece Božje; da ga u krsnoj vodi s Kri- 
stom pokapa i u isto vrijeme u Kristu rađa za Krista; da ga od djete- 
ta Božje srdžbe čini djetetom Božje ljubavi; da ga čini bratom Kri- 
stovim i baštinikom neba; da usmjeruje njegove korake na put spa- 
senja... 

Imamo li sve to pred očima, onda možemo mnogo lakše shva- 
titi kako je veliko i uzvišeno svećeničko zvanje. No na tome se na 
zaustavlja njegova služba ni vlast što mu je podijelio Isus Krist u ča- 
su njegova svećeničkog ređenja... 

SVEĆENIK. KAO POMIRITELJ I ŽRTVOVATELJ 


Svećenikova služba ne iscrpljuje se i ne završava samo u pro- 
povijedanju Božje riječi, naviještanju Evanđelja, niti u dijeljenju s 
kramenta krštenja. To je zapravo tek prvi korak u njegovu apostol- 
skom djelovanju. Isus Krist mu je povjerio 1 veliku i veoma važnu 
zadaću da pridiže posrnule i pale vjernike u sakramentu svete ispo- 
vijedi ili pomirenju, i da — što je vrhunac njegova poziva — prinosi 
Bogu euharistijsku žrtvu. 


Pomiritelj s Bogom 


U sakramentu krštenja Gospodin Bog ljudima oprašta istočni i 
sve druge grijehe koje smo možda počinili. No budući da i ma 
našega krštenja ostaju u nama sve naše strasti i zle sklonosti, mi a o 
posrćemo na svom životnom putu, lako zaboravlj amo na svoje obe- 
ćanje krsnog zavjeta da se odričemo đavla i njegovih djela. Drugim 
riječima, često se događa da se iznevjerimo Gospodinu Bogu i nje- 
govim zapovijedima. Ali kad se osvijestimo 1 shvatimo što smo time 
učinili i kome smo se iznevjerili, želimo se ponovo vratiti na Božji 
put. Tada tražimo kako da opet zadobijemo Božju milost. 

Isus Krist je dobro poznavao našu slabost i nestalnost. Stoga 
nam je uz sakramenat krštenja darovao još i sakramenat i . 
vijedi ili pomirenja. Na sam dan svog uskrsnuća od mrtvi a azao 
se navečer svojim učenicima u dvorani posljednje večere. Nakon što 
ih je uvjerio da je to on, uskrsli, i dao im da ga dotiču, dahnuo <. 
njih i rekao im je: »Primite Duha Svetoga! Kojima oprostite sje : 

bit će im oprošteni. Kojima zadržite, bit će im zadržani« (Iv 20, 22- 
23). 

Već za vrijeme svog javnog djelovanja Isus je viš» puta nastu- 
pio kao onaj koji ima vlast opraštati grijehe. Sjetimo se prizora u 
kući Šimuna Gubavog, gdje jedna grješnica kleči do Isusovih nogui 
suzama ih pere i svojom kosom briše. I dok domaćin u sebi govori: 
»Da je ovo prorok, znao bi tko je i kakva je žena koja ga se dotiče, 
da je grješnica.« Isus mu reče: »Vidiš li ovu ženu? Uđoh u tvoju ku- 
ću, vode mi na noge nisi dao, a ova suzama obli moje noge i svojom 
kosom otre. Cjelova mi nisi dao, a ova otkako uđe ne presta cjeliva- 
ti moje noge. Uljem nisi pomazao moje glave, a ona pomašću po- 
maza moje noge. Zato ti kažem: Oprošteni su joj mnogi grijesi, jer 
je mnogo ljubila... A njoj reče: Oprošteni su ti grijesi! Vjera ti je po- 
mogla. Idi u miru!« (Lk 7, 39. 44-50), 

A kad su jednog jutra farizeji doveli pred Isusa neku ženu u- 
hvaćenu u preljubu i pitali ga: »Učitelju, Mojsije nam je zapovijedio 
da takve kamenujemo. A što ti kažeš?« Nakon podulje stanke on 
im odgovori na njihovo uporno navaljivanje: »Tko je od vas bez 
grijeha, neka prvi baci kamen na nju!« I kad su se svi tužitelji razišli 
postiđeni, Isus se uspravi i upita ženu: »Ženo, gdje su tvoji tužitelji? 
Zar te nitko ne osudi?« Ona odgovori: »Nitko, Gospodine!« Tad 
joj on reče: »Ni ja te neću osuditi, Idi i nemoj više griješiti!« (Iv 8, 
1-10). 

Jednom zgodom pred Isusa su donijeli nekog uzetog čovjeka, 
Isus mu reče: »Sinko, oprošteni su ti tvoji grijesi!« Kad su zbog to- 
ga farizeji mrmljali, Isus reče: »Da znate da Sin čovječji ima na zem- 
lji vlast opraštati grijehe — reče uzetom — ustani, uzmi svoj ležaj i idi 
kući!« 

Kad je, dakle, Isus duboko shvaćao ljudsku bijedu i za vrijeme 
svog javnog djelovanja nastojao je pale pridići, zar je onda čudno 
što je vlast opraštanja grijeha prenio i na svoje učenike — na biskupe 
i svećenike?! On je htio da to bude njegov uskrsni dar nama, njego- 
vim vjernicima. 

No treba znati da u ispovijedi pokorniku ne oprašta grijehe 
svećenik u svoje ime, nego u Božje ime. On je samo Božji zastup- 
nik, poslužitelj, po kojemu sam Bog oprašta grijehe. To nam veoma 
zorno izriče molitva kojom svećenik podjeljuje odrješenje. On nad 

pokornikom moli: »Bog, milosrdni Otac, pomirio je sa sobom svi- 
jet smrću i uskrsnućem svojega Sina, i izlio je Duha Svetoga za ot- 
puštanje grijeha. Neka ti po služenju Crkve on udijeli oproštenje i 
mir. I ja te odrješujem od grijeha tvojih u ime Oca i Sina i Duha 
Svetoga!« 

Što znači ispovijed u životu pojedinog kršćanina, teško je to 

izreći. U pokornikovoj duši zbiva se neizrecivo čudo Božje milosti. 
Raskajani grješnik tu pada u zagrljaj nebeskog Oca i on ga zaodije- 
va u odjeću milosti, koja ga ponovno čini baštinika Božjega kraljev- 
stva. 
Tko bi mogao izreći kakva su se čudesa milosti zbila u ispovje- 
daonici! Koliko je ljudi tu započelo posve nov život! No mi to tek 
možemo naslutiti iz priznanja raznih obraćenika, koji su godinama 
lutali daleko od Boga, dok napokon nisu jednog dana našli smirenje 
do ispovjednikovih nogu da tu ostave svoju prošlost i nađu put pre- 
ma dotad zaboravljenom Bogu. 

No i vjernici, koji nisu zalutali s pravog puta, ali se po ispovi- 
jedi ustrajno čiste od prašine svagdanjih ljudskih slabosti, u tom sa- 
kramentu crpu obilje milosti da ustraju u dobru i da napreduju u 
pojedinim krepostima. Poznato je da je česta sveta ispovijed, ali ne 
iz pukog običaja, nego iz iskrenog nastojanja za duhovnim napret- 
kom, izvrsno sredstvo u odgoju naše savjesti. Poznato je i to da oni 
vjernici koji se rijetko ispovijedaju, bivaju sve ravnodušniji prema 
svom duhovnom napretku. Takvi imaju mnogo manje duhovne 
snage da se odupru napastima, napose u časovima kad one bivaju 
posebno jake. 

Česta sveta ispovijed osobito je potrebna mladima, koji se na- 
laze u godinama mladenačkih previranja. Tad im je potrebna i po- 
sebna Božja milost i savjet ispovjednika da lakše i bezbolnije pre- 
brode sve opasnosti koji im prijete na putu njihova dozrijevanja 1 

“ njihova duhovna rasta. 

Svećenik, koji je jednom shvatio vrijednost česte svete ispovi- 
jedi, nikad neće odvraćati od nje one vjernike za koje zna da to čine 
iz puke navike, nego iz iskrene želje da rastu u milosti. Poznato je 
da je živa i aktivna ona župa u kojoj se njeguje sakramentalni život. 

Isto tako je poznato i to da one župe u kojima je zanemareno često 
primanje svetih sakramenata ispovijedi i pričesti, nema ni pravog 
kršćanskog života. No plod je svega toga da iz takvih sredina nema 
ni duhovnih zvanja. To je, naime, neobrađeno tlo na kojem ne mo- 
že uspijevati takva biljka. 

Cesta ispovijed izvrsno je sredstvo i u odgoju savjesti bračnih 
drugova. Ona im pomaže da svoju međusobnu ljubav prodube i 
produhove. Takvi bračni drugovi ne boje se roditeljskog poziva 
Oni u djeci gledaju Božji dar, a ne neki teret. I u obitelji vlada o. 
kršćanska sloga i ljubav između roditelja i djece i između Sai. dje- 
ce. Stoga će pravi Kristov svećenik uvijek biti spreman pružiti id 


duhovnu pomoć onima koji uistinu ozbiljno teže za kršćanskom 
savršenošću. 


»To činite meni na spomen!« 


Već smo na početku spomenuli kao središnje Kristovo djelo 
ustanovu euharistijske žrtve na Posljednjoj večeri i svećeničkog re- 
da, No ovdje se malo dublje zamislimo u to veliko otajstvo naše 
vjere. 

, Isus je tri godine javno djelovao. Propovijedao je Radosnu vi- 
jest spasenja, činio je velika čudesa i na ljudima i na prirodi, izgonio 
je davle, i svojim je životom svima davao primjer kako era iz le- 
dati jedan ljudski život da bude u skladu s Božjim zakonima On 
sam je rekao: »Učite se od mene, jer sam blaga i ponizna srca iiaći 
ćete mir svojim dušama!« I opet drugom zgodom: »Primjet sam 
i i vi tako činite kao što sam ja učinio!« A učenicima na 
io "11 ka zapovijeda: »Ljubite jedan drugoga kao što sam 
. Uzvišena je Kristova nauka, uzvišen je njegov primjer, veli- 
čanstvena su njegova djela, a ipak vrhunac njegove ljubavi Srima 
nama jest njegova žrtva na križu. Jer sam je rekao: »Nitko nema ve- 
će ljubavi nego da svoj život položi za svoje prijatelje.« I dok je a- 
postolima i njihovim nasljednicima zapovijedio da po svem u 
naviještaju njegovu nauku i po krštenju ljude čine njegovim a a 

cima, nije rekao ono što je rekao kad je na Posljednjoj večeri usta- 
novio euharistijsku žrtvu. Niti za naviještanje Evanđelja ni za kršte- 
nje nije rekao: »Ovo je moje tijelo! Ovo je moja krv! 'To činite meni 
na spomen!« I naviještanje Evanđelja i sakramenat krštenja i sakra- 
menat pomirenja samo su priprava za njegovo središnje djelo — za 
euharistijsku žrtvu i gozbu. 

Što je Euharistija? Da li je ona samo običan spomen na Kristo- 
vu muku, smrt i uskrsnuće, ili je nešto mnogo više? Ona je uprisut- 
njenje njegove krvave žrtve na križu svim vremenima i svim kraje- 
vima svijeta gdje se bude prikazivala sveta misna žrtva. I ne samo 
to: ona ima istu snagu i izvor je jednakih milosti kao i kalvarijska 
žrtva na križu. I stoga baš kao što je Isusova žrtva na križu bila vr- 
hunac njegova otkupiteljskog djela, tako je i Euharistija vrhunac 
našeg štovanja Boga i našeg posvećenja. I za svakog svećenika ne bi 
smjelo biti ništa veće ni važnije od Euharistije. Ona bi morala biti 
središte njegova svećeničkog života prema kojemu je usmjereno sve 
drugo njegovo djelovanje. ' 

Svećenik na oltaru mora uvijek biti svjestan da u tom času on 
postaje u neku ruku Krist. Ta Krist se u tom času služi njegovom 
osobom da uprisutni svoju žrtvu na križu na otajstven način. Sveće- 
nik, naime, u svetoj misi kod pretvorbe ne govori: »Uzmite i jedite: 
ovo je tijelo Kristovo! Uzmite i pijte: ovo je krv Kristoval« Ne! On 
govori jednako kao i sam Isus Krist na posljednjoj večeri: »Uzmite i 
jedite: ovo je moje tijelo, koje će se za vas predati! Ovo je čaša moje 
krvi koja će se proliti za vas i za sve ljude na otpuštenje grijeha! To 
činite meni na spomen!« I na te svećenikove riječi događa se isto što 
se dogodilo i na Posljednjoj večeri, kad ih je sam Isus izgovorio: 
kruh postaje Kristovo tijelo, a vino postaje Kristova krv. I to baš 
ono tijelo koje je žrtvovano na križu, i ona krv koja je prolivena na 
Kalvariji. 

Velik je svećenički poziv kao propovjednika i navjestitelja Kri- 
stove Radosne riječi. Velik je kad u svetom krštenju preporađa lju- 
de na milosni život i ucjepljuje ih u tajanstveno tijelo Kristovo. Ve- 
lik je kad u Božje ime oprašta grijehe. Ali je najveći kad prikazuje 
euharistijsku žrtvu. Tu on postaje najbliži — i mogli bismo bez pre- 

tjerivanja reći — najsličniji Kristu, budući da se tog časa Krist u nje- 
mu uosobljuje. 

. Pripovijeda se da je neki vjernik, koji je sumnjao u snagu sve- 
ćenikovih riječi u misnoj pretvorbi, od same pretvorbe pa sve do 
svećenikove pričesti umjesto svećenika vidio samog Krista. Da li se 
to doista tako zbilo, sporedno je, ali je istina da je svećenik samo 
minister, koji Kristu posuđuje svoju osobu da na našim oltarima 
mogne obnoviti svoju euharistijsku žrtvu, 

' Isus se na Kalvariji nije mogao dati svojim vjernicima da od te 
njegove žrtve na križu blaguju. No ono što nije mogao učiniti na 
Kalvariji, učinio je u euharistijskoj žrtvi, koju je nerazdvojno pove- 
zao s euharistijskom gozbom. I nema svete mise bez svete pričesti. 
Ako se itko mora u svetoj misi pričestiti, to mora učiniti sveće- 
nik. Tu se on napokon stvarno sjedinjuje s Kristom sakrivenim pod 
prilikama kruha i vina. No već od apostolskih vremena svećeniku 
su se redovito pridruživali i prisutni vjernici. Tako su po svetoj pri- 
česti svi prisutni bili sjedinjeni. Krist stvarno prusutan u svima nji- 
ma povezivao ih je u jedno. Stoga Crkva od davnine smatra Euhari- 
stiju sakramentom jedinstva. 'To veoma lijepo i zorno tumači sveti 
Pavao u svojoj Prvoj poslanici Korinćanima, kad piše: »Budući da 
je jedan kruh, jedno smo tijelo mnogi, jer svi smo dionici jednog 
kruha« (1 Kor 10, 17). 

O uzvišenosti svećeničkog poziva govori i Drugi vatikanski 
koncil u svom dekretu o službi i životu svećenika. 'Tu između osta- 
log čitamo: »Bog, koji je jedini svet i posvetitelj, htio je uzeti ljude 
kao za svoje suradnike pomoćnike da ponizno služe djelu posveći- 
vanja. Zato Bog, posredstvom biskupa, posvećuje svećenike da bi — 
postavši na poseban način dionici Kristova svećeništva — u svetko- 
vanju tajni nastupali kao službenici onoga koji u liturgiji za nas po 
svom Duhu neprestano vrši svećeničku službu. Oni krštavanjem u- 
vode ljude u Božji narod, sakramentom pokore pomiruju grješnike 
s Bogom i Crkvom, bolesničkim uljem pridižu bolesne, a pogotovo 
svetkovanjem mise sakramentalno prinose Kristovu žrtvu... Ostali 
sakramenti i djela apostolata tijesno su povezani s Euharistijom i 
prema njoj su usmjereni. Presveta Euharistija, naime, sadrži sve 

“ duhovno dobro Crkve, to jest samoga Krista, našu Pashu i živi 
Kruh. On po svom Tijelu, Duhom Svetim oživljenom i oživljuju- 
ćem, daje ljudima život... Zbog toga se Euharistija pokazuje kao iz- 
vor i vrhunac cjelokupne evangelizacije...« (PO 5). 

Kada, dakle, imamo sve to pred očima, onda lako možemo 
shvatiti kako je uzvišeno svećeničko zvanje. On je, doduše, samo 
čovjek i u svojoj svećeničkoj službi ostaje samo slab čovjek. No u 


isto vrijeme Isus Krist ga uzdiže tako visoko da se u njemu uosob- ' 


ljuje i po njemu ostalim vjernicima dijeli svoje milosti. Krist u liku 
svećenika prati čovjeka kršćanina od njegove kolijevke pa sve do 
groba. Ne napušta ga ni u jednom razdoblju njegova života. 
i Kad bi vjernici tako gledali svoje svećenike, onda bi također i 
drukčije gledali na Božji poziv koji možda Gospodin upravi kojem 
od njihove djece. Ne bi se osjećali nesretnima nego počašćenima i 
ne bi taj Božji glas u njihovom srcu nastojali ugušiti, nego bi im po- 
mogli da ga što vjernije slijede. Jer Gospodin je htio da po ljudima 
spašava ljude. On treba ljude, ali i ljudi trebaju Njega... 

»PRIMJER SAM VAM DAO...« 


Isus Krist svojim učenicima nije predao samo vlast da u njego- 
vo ime navješćuju ljudima Radosnu vijest spasenja, da krste one ko- 
ji uzvjeruju u njega, da u sakramentu pokore izmiruju grješnike s 
Bogom i da prinose Bogu euharistijsku žrtvu. On je njima i njiho- 
vim nasljednicima također zapovijedio da u njegovo ime budu tješi- 
telji žalosnih i da se brinu za bolesnike, kao i da primjerom svog u- 
zornog života svjedoče za istinitost onoga što propovijedaju. 

O svećeničkom pozivu ne bismo, dakle, dobili potpunu sliku, 
ako ne bismo promotrili i tu stranu tog poziva. Stoga ovo poglavlje 
posebno posvećujemo tim svećenikovim dužnostima. 


»Bio sam bolestan, i vi ste me pohodili!« 


Evanđelje je puno primjera o Isusovoj brizi za bolesnike i pat- 
nike. Mogli bismo reći da ga je duboko dirnula tuđa patnja. Zato im 
on pomaže. Jedne od njih ozdravlja jer ga ponizno 1 sa živom vje- 
rom mole, a nekima od njih vraća zdravlje iako ga nisu zamolili za 
tu milost. 

Poznavajući tu Isusovu ljubav prema bolesnicima i patnicima, 
ništa nas ne mora čuditi da on tu ljubav želi vidjeti i kod svojih uče- 
nika i njihovih nasljednika sve do konca svijeta. Sveti Luka piše u 
svom evanđelju: »Sazvavši dvanaestoricu dade im silu i vlast nad 
svim zlim dusima 1 da liječe bolesti. I posla ih da propovijedaju o 
kraljevstvu Božjem i da liječe bolesnike... Oni su izašli i prolazili po 
selima propovijedajući Evanđelje i liječeći« (Lk 9, 1-2. 6). A sveti 

Marko piše: »Izgonili su mnoge đavole, mazali uljem mnoge bole- 
snike i liječili ih«(Mk 6, 13). 

Crkva je od svog početka u toj ljubavi prema patnicima i bole- 
snicima nastojala vjerno nasljedovati svoga Božanskog Utemljitelja. 
Brinula se za njihovo tjelesno, duševno i duhovno zdravlje. Trudila 
se da im posebnim sakramentom bolesničkog pomazanja, što joj ga 
je ostavio Spasitelj, ublaži patnje, a ako je volja Božja, da im vrati i 
zdravlje. O tom sakramentu bolesnika zapisao nam je sveti Jakov a- 
postol u svojoj poslanici: »Boluje li tko među vama, neka pozove 
svećenike Crkve i neka mole nad njim mažući ga uljem u ime Go- 
spodnje. I molitva će vjere spasiti bolesnike i podignut će ga Go- 
spodin; i ako je učinio grijehe, oprostit će mu se« (Jak 5, 14-15). 

Sveta je, dakle, dužnost Kristova svećenika da i on u svom a- 
postolskom djelovanju posvećuje veliku brigu bolesnicima i patni- 
cima. To će činiti tako da ih češće pohađa, da ih tješi i u njihovim 
srcima budi pouzdanje u Boga, da se potrudi za njihovo duhovno 
dobro podjeljujući im svete sakramente ispovijedi i pričesti te sa- 
kramenat bolesničkog pomazanja. Ta duhovna briga potrebna je o- 
sobito teškim bolesnicima. Kako bolesnici znadu biti zahvalni za 
svaku utješnu riječ i za svu onu pažnju koju im svećenik iskazuje! 
Koliko njih se osjeća upravo kao da su preporođeni nakon što su 
primili svete sakramente. 


Neki svećenici se izgovaraju da se mnogi bolesnici boje sveće- 
nikova pohoda. To je istina. No to će obično biti oni bolesnici koji 
su i prije bolesti bili podaleko od Crkve. Međutim, ako svećenik re- 
dovito pohađa sve bolesnike, a ne samo onda kad im je duša na jezi- 
ku, onada će mnogo lakše doprijeti i do onih otuđenih Crkvi. 

Koliko više je to moguće treba kod ljudi razbijati uvjerenje da 
je bolesnik osuđen da umre, kad primi svete sakramente, napose 
bolesničko pomazanje. Da to uvjerenje razbije, Crkva taj sakrame- 
nat više ne naziva »posljednja pomast«, nego »bolesničko pomaza- 
nje« i omogućuje da ga prime i manje teški bolesnici. I u mnogim se 
župama sve više uvodi povremeno skupno podjeljivanje tog sakra- 
menta u crkvi. 


26 


Svećenik, koji se ozbiljno trudi oko duhovne brige bolesnika, 
uvijek će naći zgodan način koji će mu omogućiti da dođe do njih, 
makar koji puta i uz neke manje ili veće neugodnosti. 


Svećenik je »sol zemlje, grad na gori... « 


O svećenikovim dužnostima mogli bismo reći još mnogo toga, 
jer se njegovo djelovanje ne iscrpljuje samo propovijedanjem Božje 
riječi, prikazivanjem euharistijske žrtve i dijeljenjem svetih sakra- 
menata. On je veoma često i savjetnik svojih vjernika, izmiritelj za- 
vađenih, tješitelj žalosnih, pomoćnik siromaha, hrabri klonule du- 
še, mladima nastoji biti vodič kroz burne godine njihova dozrijeva- 
nja, roditeljima savjetnik kad se radi o kršćanskom odgoju djece... 
Jednom riječi: nastoji svima pomoći pokazujući im jedino pravi put 
do sreće — put vjernosti Bogu i njegovim zapovijedima. A sve to čini 
s tom namjerom da bude uistinu što vjernija slika Isusa Krista, u či- 
je ime nastupa. On dobro zna da je i Isus, dok je boravio na zemlji, 
bio svima sve, uvijek spreman ljudima pomoći, utješiti ih, ohrabriti 
ih, dati im savjet... 

No Isus je sam za sebe rekao: »Učite od mene, jer sam blaga i 
ponizna srca, i naći ćete mir svojim dušama!« I opet: »Primjer sam 
vam dao da i vi tako činite!« I kao što je on sam svojim životom 
pružao ljudima zoran primjer kakav mora biti i njihov život, ako 
žele da se svide Bogu, tako je to isto tražio i od svojih učenika. Sveti 
Matej piše u svom evanđelju kako je Isus govorio apostolima: »Vi 
ste sol zemlje. Ali ako sol obljutavi, čime će se ona osoliti? Ne vrije- 
di već ni za što nego da se baci napolje i da ljudi po njoj gaze. Vi ste 
svjetlo svijeta. Ne može se sakriti grad sagrađen na gori. Niti upaliti 
svijeća i stavlja pod sud, nego na svijećnjak da svijetli svima u kući. 
Tako neka svijetli vaša svjatlost pred ljudima da vide vaša dobra 
djela i slave Oca vašega koji je na nebesima« (Mt 5, 13-16). 

To Isus nije rekao samo apostolima, nego i svim njihovim na- 
sljednicima sve konca svijeta. On traži da njegovi svećenici i svojim 
osobnim životom, svojim uzornim primjerom svjedoče da nastoje 
sami provoditi u život ono što drugima propovijedaju. I svaki sve- 

ćenik morao bi biti u svom osobnom životu takav da bi sa svetim 
Pavlom mogao reći punim pravom: »Ugledajte se u mene kao i ja u 
Krista!« 

Primjer svećenikova uzorna života daje posebnu snagu i uvjer- 
ljivost njegovim riječima. Kolika se snaga svećenikova dobra pri- 
mjera nalazi pokazuju nam pojedini sveti svećenici. Što je francusko 
selo Ars privlačilo godinama na tisuće ljudi svake dobi i najrazličiti- 
jih staleža, ne izuzimajući čak ni svećenike i biskupe, redovnike i 
redovnice, ako li ne osoba i primjer tamošnjeg župnika svetoga Iva- 
na Marije Vianneya?! 

Nešto slično susrećemo i kod svetog Ivana Bosca. On je već 
od prvih godina svog svećeništva pa sve do svoje smrti privlačio k 
sebi zapuštenu mladež i od njih učinio uzorne mladiće i revne 
kršćane. I on je mlade privlačio prije svega upravo primjerom svoga 
Života: svojom dobrotom, blagošću, požrtvovnošću, poniznošću i 
iskrenom ljubavlju. 

Zašto su toliko pokornici hrlili k našem svetom Leopoldu 
Bogdanu Mandiću da kod njega očiste svoju dušu i da kod njega 
traže savjeta u svojim poteškoćama? Zato što su u njegovoj blizini 
osjećali da se nalaze pred Božjim čovjekom koji ne traži ništa drugo 
osim Božju slavu i spasenje duša. 

Možda će tkogod pomisliti da se iza njihove dobrote, blagosti, 
poniznosti i požrtvovnosti krila njihova slabost, nedostatak odluč- 
nosti. Nikako! Kad se radilo o obdržavanju Božjeg zakona, oni su 
bili veoma odlučni, ali su znali gorčinu opomene začiniti načinom 
koji nije ranjavao nego podizao i hrabrio. Zato su i imali uspjeha. 

Stara je riječ: »Riječi privlače, a primjeri pokreću.« Bilo je, a 1 
danas ima, sjajnih propovjednika, ali njihove riječi ne prodiru do 
srca slušatelja, ako te riječi nisu u isto vrijeme i odraz njihova živo- 
ta. S druge strane, ima svećenika koji tek s velikom mukom upijeva- 
ju izreći propovijed, ali ono što govore i oni sami su najprije nasto- 
jali oživotvoriti u svom životu. Zato njihove riječi osvajaju slušate- 
lje i potiču ih na razmišljanje i vode ih do popravka života. 

Svećenik uzorna života osvaja ljude svake dobi, ali životno is- 
kustvo pokazuje da na poseban način privlači k sebi i po sebi k Bo- 

gu mladež. Mladi, naime, čeznu za idealnim vođom, koji će im go- 
voriti više svojom pojavom i svojim primjerom negoli raznim dru- 
gim poukama i predavanjima. Oni upravo čeznu za tim da pred so- 
bom vide ostvaren ideal potpunog kršćanina, da opipljivo dožive 
kako se u životu provodi nauka Kristova Evanđelja. Primjer takvog 
svećenika probudi u gdjekojem mladom srcu želju da i on pođe tim 
putem za Kristom. Da, mnogo se duhovno zvanje rodilo pod utje- 
cajem primjera gdjekojeg svećenika ili redovnika. 

Jednom zgodom pohodio me neki bogoslov. Razgovarali smo 
o raznim stvarima, pa i o tome kako je potrebno da svećenik bude 
čovjek uistinu uzorna života, ako želi dostojno odgovoriti svome 
svećeničkom pozivu. I tad mu rekoh: »Ako misliš da nećeš u svom 
životu ostvariti takav ideal, onda će biti mnogo bolje da na vrijeme 
napustiš bogosloviju i potražiš neko drugo zvanje!« Nisam ni slutio 
da će te moje riječi biti odlučujuće za tog mladića. Nekoliko tjedana 
nakon tog našeg razgovora dočuo sam da je napustio bogosloviju. 
Zašto? Zato što je već kao bogoslov živio dvostrukim životom. U 
bogosloviju je ušao pod pritiskom svoje majke, a ne zato što bi i- 
mao svećeničko zvanje. Da je ostao, koliko bi zla prouzrokovao 
svojim sablažnjivim životom. 

Koliko Crkva nastoji oko toga da dobije uistinu uzorne sveće- 
nike, potvrđuje nam i Drugi vatikanski koncil. U svom Dekretu o 
odgoju budućih svećenika nalazimo između ostalog i ove upute: »U 
malim sjemeništima, koja su ustanovljena da su u njima gaje klice 
zvanja, neka naročit odgoj, a posebno podesno duhovno vodstvo, 
priprave pitomce da slijede Krista Otkupitelja nesebično i čista 
srca« (OT 3). 

A za bogoslovna sjemeništa isti Koncil kaže: »Sav odgoj pito- 
maca u velikim sjemeništima treba ići za tim da se oni ižgrade kao 
pravi pastiri duša po uzoru našega Gospodina Isusa Krista, Učite- 
lja, Svećenika i Pastira... Neka se priprave za službu pastira, da bi 
znali ljudima predstavljati Krista, koji nije došao da mu služe, nego 
da on služi i dade svoj život kao otkupninu mjesto svih« (Mk 10, 


45; OT 4). ' na : 

U točki broj osam istog Dekreta nalazi se i ova smjernica: 
»Duhovni odgoj mora tijesno biti povezan sa znanstvenim i pasto- 
ralnim i, uglavnom uz pomoć duhovnika, mora se udijeliti tako da 
pitomci nauče živjeti u tijesnom i stalnom zajedništvu s Ocem po 
njegovu Sinu Isusu Kristu u Duhu Svetom... Pitomci neka uče ži- 
vjeti prema uzoru Evanđelja, jačati u vjeri, nadii ljubavi, da njiho- 
vim vršenjem steknu duh molitve, postignu snagu i sigurnost svoga 
zvanja, zadobiju zrelost ostalih kreposti, porastu u revnosti da sve 
ljude privedu Kristu... Neka sinovskim pouzdanjem ljube i štuju 
Blaženu Djevicu Mariju, koju je Isus Krist umirući na križu dao u- 
čenicima za majku« (OT 8). 

U tom istom Dekretu Koncil sjemenišnim odgojiteljima nala- 
že da na vrijeme otpuste iz sjemeništa one mladiće koji svojim vla- 
danjem pokazuju da neće ni kasnije od njih postati uzorni svećenici. 

Iz svega dosad rečenog lako možemo upoznati koliko je Crkvi 
stalo do toga da njezini svećenici budu što vjerniji odraz Krista Go- 
spodina ne samo svojom apostolskom revnošću, nego i primjerom 
svoga života. To bi morao imati na pameti svaki mladić, koji osjeća 
u svom srcu da ga Isus Krist poziva da ga slijedi u duhovnom stale- 
žu, bilo svećeničkom, bilo redovničkom. 

BOŽJI POZIV 


U svom oprosnom govoru učenicima na posljednjoj večeri I- 
sus reče: »Niste vi izabrali mene, nego sam ja izabrao vas da idete i 
rod donosite i rod vaš da ostane« (Iv 15, 16). No to ne vrijedi samo 
za apostole, nego i za svako duhovno, bilo svećeničko, bilo redov- 
ničko zvanje. Međutim, Gospodin Bog ne poziva sve izabranike na 
isti način. Taj njegov poziv, prilagođen j je svakom pojedinom pozva- 
nom prema njegovom značaju, temperamentu, okolnostima njego- 
va života, prema većem ili manjem stupnju izgrađenosti njegove 
vjere, prema većoj ili manjoj velikodušnosti... Ipak, taj Božji poziv 
uvijek je toliko jasan da ga pozvani, makar koji puta i s naporom, 
mogne u sebi osjetiti i čuti. No Gospodin uza sve to svakom pozva- 
nom ostavlja potpunu slobodu da se tom njgovu pozivu spremno 
odazove ili mu se ogluši. Ima, doduše, i takvih koji se u svojoj duši 
bore dugo i teško hoće li se Bogu odazvati ili ne, da napokon nakon 
duge borbe u njima pobjeđuje Božja milost, i oni prihvaćaju duhov- 
no zvanje. 

Na kako različite načine Gospodin poziva pojedine izabrani- 
ke, veoma zorno nam to opisuje evanđelje, kad govore o pozivu po- 
jedinh apostola. Stoga ćemo se najprije zaustaviti na tim primjeri- 
ma, a onda ćemo pogledati i jedno ili drugo svećničko ili redovnič- 
ko zvanje, kako se ono rodilo i razvijalo do svoje punine. 


Poziv apostola 


Prvi Isusovi izabranici, koje je pozvao da ga slijede, bili su I- 
van i Andrija, dotadašnji učenici svetog Ivana Krstitelja. Dok su 

jednog dana na obali rijeke Jordan razgovarali sa svojim učiteljem I- 
vanom, kraj njih je upravo prolazio Isus, koji se vratio iz pustinje 
Karantanije. Ivan Krstitelj, nadahnut od Duha Svetoga, pokaza toj 
dvojici svojih učenika na Isusa i reče: »Evo Jaganjca Božjega!« Kad 
su to čuli Ivan i Andrija, bez kolebanja ostaviše svog učitelja Ivana 
Krstitelja i pođoše za Isusom. Išli su nekako plašljivo u nekoj uda- 
ljenosti. Odjednom se Isus okrene prema njima i upita ih: »Što želi- 
te?« Zatečeni i iznenađeni tim iznenadnim Isusovim pitanjem, upi- 
taju ga: »Učitelju, gdje stanuješ?« I tad ih on pozove: »Dođite i vi- 
dite!« I pošli su s njim i ostali kod njega onaj dan. Ivan se tog poziva 
sjećao cio svoj život, dapače, čak i kao starac sjećao se i sata kad ga 
je Isus prvi put pozvao. U svom evanđelju zapisao je: »A bilo je 
oko desete ure« (Iv 1, 39b). 

Isus će tu dvojicu još dva puta pozvati da ga slijede, svaki put 
sve tješnje će ih privlačiti k sebi. 

Andrija je svoj susret s Isusom ispripovjedio svom bratu Ši- 
munu. I Šimun je želio vidjeti Mesiju, pa ga je Andrija poveo k Isu- 
su. Čim je Isus ugledao Šimuna, reče mu: »Ti si Šimun, sin Jonin. Ti 
ćeš se zvati Kefa-Petar.« Lako možemo shvatiti kako se Petar mo- 
rao iznenaditi, kad je vidio da ga Isus poznaje, premda su se prvi 
put susreli. Ali i kako je osjećao u duši radost što ga Mesija uzima 
za svog učenika. I njega će, doduše, Isus još nekoliko puta pozivati 
da ga slijedi, ali taj prvi poziv ipak je bio početak Petrova novog ži- 
vota, života uz Krista, s Kristom i za Krista. 

I Ivan je o svom prvom susretu s Isusom pripovijedao bratu 
Jakovu, pa je i on želio vidjeti Mesiju. Isus i njega uzima za svog 
novog učenika. 

U pratnji te prve četvorice svojih učenika Isus se vrati u Gali- 
leju. Na tom povratku susretne Petra i Andrijina sugrađanina iz 
Betsaide, Filipa. I pozva ga: »Pođi za mnom!« Filip je po svoj prilici 
vidio da Isusa prate ona četvorica, koje je dobro poznavao, pa mu je 
možda jedan od njih rekao: »To je Mesija!« i stoga bez oklijevanja 
polazi za Isusom. 

Filip ne može za sebe zadržati sreću što ga je za svog učenika 
izabrao toliko očekivani Mesija. O tome pripovijeda svom prijate- 


32 


lju Natanaelu: »Za koga pisa Mojsije u Zakonu i proroci; našli smo 
gd: Isusa, sina Josipova, iz Nazareta.« Natanael je dobro poznavao 
Nazarećane, jer je bio iz nedaleke Kane Galilejske. Stoga odgovori 


Filipu: »Iz Nazareta da može što dobro doći?« No Filip se ne upu- 
“Šta s njim u raspravu, nego mu kratko reče: »Dodi i vidi!« Poziva ga 


neka se sam osvjedoči. Natanael ga posluša i pođe s njime k Isusu. 
A Isus, kad je ugledao Natanaela kako dolazi k njemu s Filpom, re- 
če tako da ga je Natanael mogao čuti: »Evo pravog Izraelca u kome 
nema lukavštine!« Natanael začuđeno upita Isusa: »Odakle me po- 
znaješ?« Isus mu odgovori: »Prije nego što te Filip pozvao, vidio 
sam te pod smokvom.« Natanael još više iznenađen, upravo spon- 
tano usklikne: »Rabi, ti si Sin Božji, ti si kralj izraelski!« Isus mu 
odgovori: »Jer sam ti rekao: Vidio sam te pod smokvom, vjeruješ. 
Vidjet ćeš više od toga.« I reče svima: »Zaista, zaista vam kažem: 
Odsad ćete vidjeti nebo otvoreno i anđele Božje gdje uzlaze i silaze 
nad Sina čovječjega!« 

Sveti Matej pripovijeda u svome evanđelju o tome kako je Isus 
njega samoga pozvao. U devetom poglavlju svog evanđelja piše: 
»Kad je Isus pošao iz Kafarnauma naprijed, vidje čovjeka gdje sjedi 
u carinarnici, imenom Mateja. I reče mu: "Idi za mnom!? I ustavši, 
pode za njim« (Mt 9, 9). Koliko je Matej bio dirnut Isusovim pozi- 
vom pokazao je na taj način što je njemu u čast priredio svečanu go- 
zbu i na nju je osim Isusa i prve šestorice učenika pozvao i svoje 
druge carinike. 

Za ostale apostole evanđelisti nam nisu zabilježili kako ih je I- 
sus pozvao. Samo nam je zabilježen konačan izbor apostola, kad ih 
je izabrao između mnoštva učenika. To je bio konačan poziv za svu 
dvanaestoricu. 

Poznato nam je da je namjesto Jude izdajice između Isusova u- 
Zašašća u nebo i dolaska Duha Svetoga bio izabran za apostola uče- 
nik Matija. O tome nas izvješćuje sveti Luka u Djelima apostol- 
skim. Petar, kao glava apostolskog zbora, reče skupljenim učenici- 
ma: »Braćo, trebalo je da se ispuni Pismo, što proreče Duh Sveti na 
usta Davidova za Judu... U Knjizi psalma pisano je! *...Predstojni- 
štvo njegovo neka primi drugi!" Treba, dakle, da jedan od ovih lju- 

di, koji su bili s nama za sve vrijeme kako je među nas ušao i izišao 
Gospodin Isus... bude s nama svjedokom njegova uskrsnuća!« I po- 
staviše dvojicu: Josipa prozvanog Barsaba, prezimenom Just, i Ma- 
tija. I molili su: »Ti, Gospodine, koji poznaješ srca svih, pokaži ko- 
.ga si od ova dvojice izabrao da primi mjesto ove službe i apostol- 
stva:..« I baciše kocku, i ona pade na Matiju, i bi pribrojen. jedanae- 
storici apostola (Dj gl. 1). 


Poziv apostola Pavla 


Dosad smo vidjeli kako je Isus svoje učenike pozivao na razne 
načine: bilo da se pri tome poslužio nekim posrednikom, bilo ne- 
kim posebnim događajem, bilo da im je neposredno upravio poziv 
da ga slijede. Neke od njih pozvao je jednim pozivom, dok je neke 
druge pozivao malo-pomalo, postepeno. Za neke se poslužio svo- 

“jim božanskim sveznanjem da lakše shvate tko ih to poziva da ga 
slijede. No posebno je zanimljiv i dirljiv poziv Savla iz Tarsa, dota- 
dašnjeg progonitelja Kristovih sljedbenika. Sam Pavao o tome pri- 
povijeda pred židovskim poglavicama: 

»Ja sam Židov, rođen u Tarzu u Ciliciji. Odgojen sam u ovo- 
me gradu do nogu Gamalijelovih, točno poučen u otačkom Zako- 
nu, revnitelj za Boga, kao što ste vi svi još i danas. Zato sam ovu 
nauku progonio do smrti. Ja sam“vezao i predavao u tamnice muže- 
ve i žene. To mi mogu posvjedočiti veliki svećenik i sve Veliko vije- 
će. On njih sam primio i pisma za braću u Damasku, kamo sam po- 
šao da i one koji su ondje dovedem svezane (kršćane) u Jeruzalem 

“da se kazne. Kad sam išao i približio se Damasku, najedanput me 
oko podneva obasja velika svjetlost s neba. I padnuvši na zemlju 
čuo sam glas koji mi je govorio: "Savle, Savle, zašto me progoniš?? 
A ja upitah: "Tko si, Gospodine? On mi reče: 'Ja sam Isus Krist 
Nazarećanin koga ti progoniš!? Koji su bili samnom, vidjeli su, do- 
duše, svjetlost, ali nisu čuli glasa onoga koji mi je govorio. I rekoh: 
'Što mi je činiti, Gospodine?" A Gospodin reče: "Ustani i idi u Da- 
mask, i ondje će ti se kazati sve što ti valja činiti.? I kako sam obne- 
vidio od sjaja one svjetlosti, pratioci su me vodili za ruku, i tako 
sam došao u Deal. 

Neki Ananija, čovjek koji se vjerno držao Zakona... dođe k 
meni, pristupi i reče: *Savle, brate, progledaj! I ja u taj čas pogledah 
na njega. A on reče: "Bog otaca naših izabra te da upoznaš volju nje- 
govu i da vidiš Pravednika i čuješ glas iz njegovih usta. Treba da mu 
budeš svjedok pred svim ljudima za ono što si vidio iz njegovih us- 
ta. Treba da mu budeš svjedok pred svim ljudima za ono što si vidio 
i čuo. I sad što oklijevaš? Ustani i krsti se i operi se od svojih grijeha 
prizvavši njegovo ime'« (Dj 22, 3-16). 

A sveti Luka pripovijeda o tom velikom događaju u devetom 
poglavlju mnogo opširnije. On završava svoje pripovijedanje ova- 
ko: »... Bude kršten. I pošto jede, okrijepi se. Tada ostade nekoliko 
dana s učenicima koji su bili u Damasku. I odmah je po zbornicama 
propovijedao za Isusa da je on Sin Božji« (Dj 9, 18-20). 

Pavao će se u svojim poslanicama, napose u poslanici Galaća- 
nima, pozivati na to da je za apostola pozvan od samog Krista. Kao 


. apostol — tako tvrdi sam za sebe — nije ništa manji od ostalih aposto- 


la, štoviše, trudio se više nego ostali. On je, dakle, i te kako svjestan 
svoga poziva i njegove veličine. Na jednom mjestu čak kaže da je od 
Gospodina bio obdaren već od majčine utrobe. Pa iako je revnost 
svih ostalih apostola uzor kako moraju Kristu služiti oni koje je | 
Gospodin pozvao u svoju službu, Pavao uistinu odskače i svojim 
životom i svojim apostolskim radom. Stoga nije pretjerao onaj koji 
je za njega rekao: »Pavlovo srce Kristovo je Srce.« Isus Krist je do- 
bro znao od revnitelja za Mojsijev zakon učiniti revnitelja za širenje 
Evanđelja. Sjela pred Damaskom nikad se nije utrnulo u Pavlovoj 
duši... 


Bog zove svakog svećenika i redovnika osobno 


Gospodin Bog nikada ne radi ništa po nekom kalupu ni u stva- 
ranju ni u djelovanju u ljudskim dušama i srcima. Iako, na primjer, 
ima velik broj svetaca, ipak nećemo naći ni dvojicu koji bi do sveto- 
sti došli istim putem. Svaki od njih je u svom životu ostvario evan- 
đeoske kreposti na sebi svojstven način, koji je bio samo njegov, i 
zato je neponovljiv. 

Nešto slično vrijedi i za svećenička i redovnička zvanja. Vidjeli 
smo već na primjeru kako je Gospodin pozivao svoje apostole, da je 
za svakoga od njih primijenio način koji je za njega bio najpriklad- 
niji. I kao što je povijest poziva svakog apostola bila jedinstvena, ta- 
ko jei ahe svakog svećeničkog i redovničkog zvanja neponov- 
ljiva. Neko zvanje probudio se već zarana, u djetinjim godinama u 
ozračju uzorne kršćanske obitelji. Drugo zvanje počelo se obliko- 
vati pod utjecajem revnog župnika ili kapelana, koji su djeci i mla- 

..deži posvećivali mnogo brige u nastojanju da ih odgoje za uzorne i 
revne kršćane. Za neko duhovno zvanje treba zahvaliti žarkim mo- 
litvama i mnogim prinesenim žrtvama koje pobožne duše. Na ne- 
kog drugog potresno je djelovao prizor kad je promatrao kako 
mnoštvo vjernika plačući obilazi odar svog mrtvog župnika, koji je 
svima nastojao biti otac i majka, prijatelj i tješitelj, pomoćnik i sa- 
vjetnik. U srcu gdjekojeg mladića probudila se želja za duhovnim 
zvanjem kod svečanosti Mlade mise, a redovničko zvanje za vrijeme 
svečanih polaganja redovničkih zavjeta, Nekom plemenitom mladi- 
ću reče netko možda onako usput da bi bio dobar svećenik, pa se on 
ozbiljno zamislio i upitao se nije li to put na koji ga Gospodin Bog 
poziva. Da u nekom srcu Gospodin probudi duhovno zvanje, može 
se poslužiti čak i sablažnjivim životom svećenika ili redovnika. Jed- 
nom riječju: koliko je duhovnih zvanja, toliko je i neponovljivih 
Božjih poziva. I stoga nikad ne bismo mogli sve te povijesti zvanja 
ispripovjediti, a još manje opisati. 

Ovdje ćemo malo potanje navesti tek nekoliko primjera o tom 
Božjem pozivu, da bar malo pokažemo Božji način postupanja s o- 
nima koje je izabrao za svoju službu. 

U mjestu je bila Mlada misa. Crkva je bila puna vjernika. Do- 
šlo je i mnogo mladeži. Propovjednik je govorio o uzvišenosti sve- 
ćeničkog zvanja, a ispripovjedio je i povijest mladomisnikova zva- 
nja. Propovijed je završio pozivom mladima da se i među njima 
možda nalazi jedan ili drugi kojega Gospodin Bog zove u svećenike 
ili u redovnike. 

Kad je u crkvi svečanost svršila, jedna je majka, toliko dirnuta 
svime što je vidjela i čula u crkvi, kod kuće u razgovoru o toj sveča- 

nosti spontano uzdahnula: »O kako bih bila sretna, kad bi Gospo- 
din i između moje djece pozvao koje u svoju službu!« I od tog dana 
svaki dan je molila Gospinu krunicu na tu nakanu, ali nijednom 
svom sinu nije ni riječi kazala da krene tim putem. Htjela im je osta- 
viti potputnu slobodu. 

Svršili su školski praznici i jedan od sinova trebao se odlučiti 
na koji će se fakultet upisati, jer je završio srednju školu. No on stu- 
pi pred roditelje s izjavom da je odlučio poći u bogosloviju. O tome 
je mnogo razmišljao i spoznao je da će u tom zvanju moći najviše 
učiniti za bližnjega. Njegova je majka bila do suza ganuta, jer je vi- 
djela da ju je Gospodin uslišao. 

Mladić je pošao u bogosloviju i ustrajao je, uz majčine molitve 
i Žrtve, na započetom putu. Postao je uistinu uzoran svećenik. 

Zanimljivo je što o svom zvanju pripovijeda jedan misijski bi- 
skup. To je monsinjor Grouard, nekadašnji apostolski vikar Alja- 
ske. On pripovijeda: 

»Kao dječak od deset godina upravo sam u očaj tjerao rodite- | 
lje. Nisu znali što bi sa mnom započeli. Nije koristila ni najveća 
strogost ni bezgranična blagost. Kad sam se opet jednom skitao u- 
mjesto da sam pošao u školu, otac me je čvrsto uhvatio za ruku i 
poveo kući. Putem smo navratili u crkvu. Tu smo kleknuli pred 
Gospin oltar i moj otac glasno zavapi: "Majko Božja, evo Ti pokla- 
njam svoga sina! Učini od njega nešto čestito, jer ja sam nemoćan! 

Vjerujem da je bila uslišana molitva moga oca, jer su me rodi- 
telji uskoro mogli poslati u sjemenište. 

Postao sam svećenik i poslije šest godina stupio sam pred oca i 
saopćio mu da kanim poći u Kanadu kao misionar. Pomisao na ras- 
tanak veoma je zaboljela mog oca i pola ozbiljno, pola u šali reče: 
*Nisam tada mislio da će me Majka Božja ovako uhvatiti za riječ!? 

Kad sam, dakle, postao biskup, koje sam geslo mogao uzeti 
nego: "Pod Tvoju se obranu utječemo...*!« 

Veoma je dirljivo ono što o svom zvanju pripovijeda jedan slo- 
venski isusovac. »Kršten sam bio već drugi dan nakon rođenja. Na- 
kon krštenja ponovno su me donijeli u rodilište gdje sam bio i ro- 
đen. Tu su radile časne sestre svetog Križa. Jedna sestra uzela me u 

naručje i tako nejakog me upitala: 'Sinko, hoćeš li biti misnik, sve- 
ćenik?' Sestri se pričinilo da sam se nasmiješio. To je na nju toliko 
djelovalo da se počela moliti da se to i obistini. 

Moja majka se iz rodilišta vratila kući, a sestra je nastavila mo- 
liti. Dva mjeseca prije moje Mlade mise — trideset godina kasnije — 
moja je majka susrela tu sestru na ulici. U razgovoru došla je riječ i 
o Mladoj misi. "Sestro, da li se vi sjećate nekog djeteta, kojeg ste vi 
nakon njegova krštenja upitali hoće li postati svećenik? upitala ju je 
moja majka. 'Svakako da ga se sjećam i još uvijek molim za njega!? 
Nato joj moja majka reče: *Znate li da će za dva mjeseca imati Mla- 
du misu? Sestra je uskliknula: *Zar je moguće? 

Bila je presretna kad je prisustvovala mojoj Mladoj misi. Ka- 
snije smo se susreli i još sam joj se posebno zahvalio i podijelio sam 
joj svoj mladomisnički blagoslov. — Kako čudesno uredi Bog da se 
rodi i ostvari svećeničko zvanje!« ' 

A jedan naš svećenik i redovnik pripovijeda kako se rodilo 
njegovo svećeničko i redovničko zvanje. 

»Možda će mi tkogod teško vjerovati da se moje svećeničko 
zvanje rodilo kad mi je bilo devet godina. Iako sam redovito poha- 
đao nedjeljom i blagdanom svetu misu ipak sam bio dosta daleko 
od svećenika. Nisam bio ni ministrant, a vjeronauk smo imali u 
školi, pa je vjeroučitelj u našim đačkim očima za nas bio više na- 
stavnik nego onaj u koga bismo imali povjerenja kao svećenika. 

No jednog jesenskog dana poslala me majka iz mog sela u su- 
sjedno mjesto da u trgovini nešto kupim. Na putu u to mjesto su- 
sreo sam jednog svećenika koji inače nije bio po svom privatnom 
životu na dobrom glasu, a kao penzioner živio je u tom mjestu. On 

je tom zgodom držao u ruci kesicu s pečenim kestenima i jeo ih. 
Kad sam ja došao do njega i pozdravio ga, on me zaustavio i ponudi 
mi da uzmem nekoliko kestena. I dok sam ih uzimao, odjednom 
sam u sebi osjetio kao neki glas koji mi je govorio: *A zar ne bi ti 
mogao biti drukčiji svećenik nego što je on?! Rastali smo se, ali me 
te riječi više nisu napuštale. 

Nakon svršene osnovne škole pošao sam u državnu gimnaziju. 
I kad sam bio u tadašnjem trećem razredu, pošao sam jednog dana 

prije povratka kući u jednu crkvu. I dok sam tu molio, ponovno 
sam osjetio tajanstveni Božji glas koji me zvao da postanem sveće- 
nik) Krajem četvrtog razreda pozvao me jedan moj školski kolega 
da pođem s njim na sastanak Marijine kongregacije. Odazvao sam 
se, premda nisam znao kakvo je to društvo. Ali i tu me je Gospodin 
čekao. Sad me zvao ne samo u svećenike, nego i u redovnike. Još je, 
doduše, trebalo dosta poteškoća i zapreka, ali konačno me Gospo- 
din doveo u samostan i do svećeništva. Mogu reći da je taj moj put 
po Gospi vodio do Isusova svećenika, budući da je baš u njezinoj 
kongregaciji oblikovano i dozrelo moje zvanje. 

Mogli bismo nastaviti s takvim opisivanjem kako se rađalo po- 
jedino duhovno, bilo svećeničko, bilo redovničko zvanje, ali sma- 
tramo da je i ovih nekoliko primjera dosta da nam na konkretan na- 
čin pokažu na kakve sve načine Gospodin Bog poziva pojedince u 
svoju službu. 

No ne smijemo zaboraviti ni na to da svako duhovno zvanje 
prate molitve mnogih pobožnih duša kojima je veoma stalo do toga 
da Kristova Crkva dobije što više dobrih i svetih svećenika i redov- 
nika. To je važno znati da oni mladići koje Gospodin pozva, a koji 
na svom putu do ostvarenja tog poziva moraju svladati mnoge po- 
teškoće, ne klonu u toj borbi. Oni nisu sami, nego ih prate skloplje- 
ne ruke onih za koje možda oni i ne slute i možda nikad na ovoj 
zemlji neće saznati tko im je izmolio milost ustrajnosti. Stoga neka 
spremno kažu: »Evo me, Gospodine, spreman sam poći za Tobom 
kamo god me Ti povedeš!« 

»MNOGO JE ZVANIH...« 


Često se može čuti Pitanje, zašto je tako malo svećenika, a po- 
trebe su Crkve iz dana u dan sve veće. Zašto Gospodin Bog ne po- 
zove više mladića u tu svetu službu? — No da li je točno da Gospo- 
din tako malo mladih poziva u svećenički stalež, kako nam se na pr- 
vi pogled čini? Na to pitanje možemo odgovoriti Isusovim riječi- 
ma: »Mnogo je zvanih, ali ja malo odabranih!« Isus ih je, doduše, 
izrekao misleći pri tome općenito na mnoštvo ljudi koje Bog poziva 
da mu služe, ali one i te kako pristaju i ovdje kad je riječ o Božjem 
pozivu u svećenički ili redovnički stalež. 

.Promotrimo ovdje razloge zašto se mnogi mladi ne odazivlju 
Božjem pozivu, premda ih on zove. 


»Mnogo je zvanih« 


Sveti Luka u svom evanđelju pripovijeda zanimljivu crticu o 
susretu Isusa s tri mlada čovjeka. Evo te crtice! 

»Kad su išli putem, reče Isusu netko: *Gospodine, idem za to- 
bom kamo god pođeš! Reče mu Isus: "Lisice imaju jame i ptice gni- 
jezda, a Sin čovječji nema gdje da nasloni glavu." Drugomu reče: 
"Hajde za mnom! On reče: "Gospodine, dopusti mi da idem najpri- 
je da ukopam oca." Isus mu reče: "Pusti, neka mrtvi ukopavaju 
mrtve svoje, a ti pođi te navješćuj kraljevstvo Božje! A drugi reče: 
Ja idem za tobom, Gospodine, ali dopusti mi da se najprije opro- 
stim sa domaćima svojim.? Isus mu odgovori: “Nitko, tko stavi svo- 


ju ruku na plug pa se obazre natrag, nije prikladan za kraljevstvo 
Božje!'« (Lk 9, 57-62). 

\A sveti Ivan donosi prizor koji se zbio u Kafarnaumu, kad I- 
sus nakon čudesdnog umnoženja kruha govori mnoštvu o sebi kao 
o kruhu života. Ivan piše: »Mnogi od njegovih učenika, kad to ču- 
še, rekoše: Tvrd je ovo govor i tko ga može slušati? Otada mnogi 
od njegovih učenika odstupiše i nisu više išli s njim« (Tv 6, 60. 66). 

Sjetimo se i prizora gdje neki bogati mladić dolazi k Isusu i pi- 
ta ga: »Učitelju dobri, što mi je činiti da zadobijem vječni život?« 
Isus mu odgovori: »Što me zoveš dobrim? Nitko nije dobar osim 
jedinoga Boga. Znaš zapovijedi... « On reče: »Sve sam to držao od 
svoje mladosti.« Kad to ču Isus, reče mu: »Još ti jedno nedostaje. 
Prodaj sve što imaš i razdijeli siromasima, i imat ćeš blago na nebu, i 
dođi, pođi za mnom!« Čuvši to, veoma se ražalosti, jer je bio veoma 
bogat. Tada ga Isus pogleda i reče: »Kako će teško bogataši ući u 
kraljevstvo Božje!« (Lk 18, 18-24). 

U ovim evanđeoskim primjerima lako možemo upoznati raz- 
loge zbog kojih se mnogi mladi ne odazivaju Božjem pozivu u du- 
hovni stalež. Neki od njih plaše se materijalne nesigurnosti, kad vi- 
de svećenike koji jedva vežu kraj s krajem, jer namaju sigurnih pri- 
hoda. Drugi su previše vezani uz svoje obitelji i reško sebi mogu za- 
misliti da žive daleko od nje. Opet neki smatraju da su dužni najpri- 
je pobrinuti se za svoje roditelje da zbog siromaštva ne stradavaju. 
Ima i takvih čija vjera nije dosta čvrsta, pa je i njihova ljubav prema 
Bogu preslaba da zbog njega bilo što žrtvuju. A opet neke od njih 
zaustavlja bogatstvo, koje bi morali žrtvovati ako bi pošli za siro- 
mašnim Isusom. Svi oni možda bi se odlučili da se predaju Bogu, 
kad on ne bi od njih tražio žrtvu. A Isus je jasno rekao: »Ako tko 
želi poći za mnom, neka se odreče samoga sebe, neka uzme svoj 
križ svaki dan na svoja ramena i neka pođe za mnom!« (Lk 9, 23). 

No ima dosta slučajeva, kad su mladi spremni da se odazovu 
Božjem pozivu, ali im na put stanu otac i majka. Tako se dogodilo 
da se mladićev otac prijetio da će sebi oduzeti život, ako mu se sin 
ne vrati iz bogoslovije kući. I uspio ga je izvući i vratiti kući. A što 
su drugi sinovi pošli od kuće i izabrali svjetovna zvanja, to ni oca ni 
majku uopće nije smetalo. A oboje se smatra da su uzorni kršćani. 
Doista je čudna ta njihova »uzorna vjera«. 

A jedna majka u svojoj je odbojnosti prema svećeničkom kiso 
ležu otišla tako daleko da je izjavila kako bi svog sina radije vidjela 
mrtva nego kao svećenika. i 

Nešto slično izjavio je i jedan bogati trgovac. Njegov sin jedi- 
nac zamolio ga ja nakon svršene gimnazije da ga pusti poći u bogo- 
sloviju jer da u sebi osjeća Božji poziv da postane svećenik. No otac 
je već prije isplanirao da mu sin jednog dana bude nasljednik u trgo- 
vini. Kad je, dakle, sad čuo što mu sin želi postati, u svom bijesu 
dobaci mu: »Radije ću te vidjeti mrtva nego kao svećenika!« Sin je 
protrnuo kad je vidio i čuo kako je njegov otac reagirao. Srce ga je 
boljelo što mu priječi poći za Božjim glasom. 

No otac nije ni slutio kako će se brzo obistiniti te njegove rije- 
či. Jednog dana mladić je na motociklu pošao malo izvan grada. No 
na nesrećeu naletio je na neki kameni stup, sletio s ceste i smrtno 
stradao. Pred večer njegovu je ocu stigla žalosna vijest da mu je sin 
nađen mrtav u jednom jarku. Sad je on protrnuo,. Sjetio se, naime, 
onih svojih riječi. Ispunila mu se, dakle, želja: Sina vidi uistinu 
mrtva umjesto svećenika. 

Možda će netko reći da je to ipak pretjerano. Ali to se doista 
dogodilo u jednom našem gradu. 

Ovaj primjer što ga sad navodim, dogodio se u jednoj našoj 
bogosloviji. Mladić je u sebi osjećao da je pozvan u svećenike i doi- 
sta je pošao u bogosloviju. Ali nije krotio svoje strasti niti se molio 
za milost ustrajnosti na putu prema svećeništvu. Uzdajući se u vla- 
stite sile, izlagao se raznim opasnostima. Jednog dana upoznao se s 
nekom djevojkom i nije prošlo mnogo vremena da žrtvuje svoje 
zvanje u zamjenu za ljubav te djevojke. Uzeli su se. Međutim, ta 
njegova »sreća« nije dugo trajala. Došlo je među njima do napetosti 
i svađe, da napokon sve završi rastavom braka. 

Da, Gospodin Bog poziva mnoge mlade u svećenički stalež, 
ali, nažalost, iz najrazličitijih razloga mnogi se ne odazivlju. 

Nepozvani u svećenike 


No kao što ima mnogo pozvanih koji ne odgovaraju Bogu po- 
zitivno, nego negativno, ima i takvih mladića koje Gospodin Bog 
ne zove u svećenički stalež, a oni ipak kreću tim putem. Zašto to či- 
ne? Bez pretjerivanja bismo mogli ustvrditi da ih na to upravo sili 
želja njihove majke, koja u svojoj krivoj pobožnosti želi imati sina 
svećenika. Takvi mladići nemaju snage da se odupru majčinoj želji, 
nego odlaze u bogosloviju. Ako u bogosloviji poglavari na vrijeme 
ne otkriju da dotični mladić nema svećeničkog zvanja, on će se pro- 
biti i do svećeništva. No može li se od njega očekivati da će svoje 
svećeništvo shvatiti kao službu Bogu i hoće li ispuniti ono što se od 
njega kao svećenika traži, teško je reći. Ako bude ozbiljno nastojao 
oko vlastitog duhovnog života i ako na tom putu bude od Boga tra- 
žio pomoć da odgovori svojim dužnostima, onda se može ispuniti 
ona riječ svetog Augustina: »Ako nisi zvan, učini da budeš zvan!« 
No ako kao svećenik živi svjetovnjački i dopušta sebi slobodu koju 
mu inače duhovni stalež ne dopušta, onda može mnogo zla učiniti 
svojim lošim primjerom. 

Tako je jedan naš mladi svećenik tvrdio za sebe da je postao 
svećenikom samo zato što je to željela njegova majka. Pa kad mu je 
majka umrla, on je napustio svećeništvo i vratio se u laički stalež da 
se mogne oženiti. 

Prije se događalo da su neki mladići stupili u bogosloviju i po- 
stali svećenici zato što su svećenici bili bogati. Razumije se da su od 
takvih svećenika postali ne pastiri duša, nego ekonomi, trgovci, pa 
čak i lihvari. Srećom, danas je takav razlog otpao, jer župe nemaju 
više velikih nadarbina, a ni druge svećeničke službe nikome ne obe- 
ćavaju ni bogatstvo ni lagodan život. 

Događa se da se gdjekoji mladić, kad se nađe u velikoj nevolji 
ili možda opasnosti da smrtno strada on sam ili netko od njegovih 
najbližih, učini zavjet da će postati svećenik, ako mu Gospodin Bog 
pomogne i spasi ga od opasnosti koja mu prijeti. Bude li pošteđen 
ili izbavljen iz takve opasnosti, on tad smatra da je dužan izvršiti 
zavjet, makar i ne osjeća Božji poziv, te odlazi u bogosloviju. Da to 

nije samo neko nagađanje, nego da se doista događa, spominjem ov- 
dje slučaj jednog mladog čovjeka koji je takav zavjet učinio kad se 
kao vojnik našao u smrtnoj opasnosti za vrijeme prošlog rata. I za- 
vjet je doista izvršio. Postao je svećenik, Ali kakav? Iz dana u dan 
sve više je padao u krizu vjere, da na kraju postane potpuni bezbo- 
žac. Napustio je svećeništvo i civilno se vjenčao s djevojkom kojoj 
je zalazio dok je još studirala na fakultetu. 

U svakom slučaju, bio ne znam koji razlog da neki mladić i ne- 
pozvan u dohovni stalež ipak krene tim putem, malo je onih koji bi 
kao svećnici bili uzorna života, a još manje da bi bili pravi Kristovi 
apostoli. Stoga poglavari u bogoslovijama moraju pomno ispitati 
svako zvanje. A pri tome im može biti kao mjerilo da li netko ima 
Zvanje ili nema, vjernost molitvi i uopće nastojanje oko duhovnog 
Života, smisao za žrtvu i odricanje, sakramentalni život, te kako se 
odnose prema ženskom svijetu. No budući da poglavari ne mogu 
pojedince nadzirati za vrijeme praznika, tu dužnost mora veoma o- 
zbiljno shvatiti njihov. župnik. Ustanovi li da njihovo vladanje ne 
odgovara njihovu budućem pozivu, u savjesti je dužan o tome oba- 
vijestiti sjemenišne poglavare. Tako se može bar koliko-toliko spri- 
ječiti da nedostojni postanu svećenici. No župnici mogu učiniti još 
nešto. Oni mogu uvesti da se u crkvi svake nedjelje moli za sveće- 
ničke kandidate da ih Gospodin očuva od raznih napasti i ojača u 
zvanju. Osim toga, veoma je dobro i korisno da ih on veže uza se 
povjeravajući im razne dužnosti. 


Malo je izabranih 


Zanimljivo je i poučno pratiti mlade svećeničke kandidate već 
od prvih godina njihove priprave za svećeničko zvanje. U prvim 
godinama školovanja bude ih po sjemeništima lijep broj, a onda iz 
godine u godinu taj broj se smanjuje, pa na kraju ostane ih možda 
desetina od početnog broja. No ni tu se ne zaustavlja smanjivanje 
broja jer nakon svršene srednje škole ne javljaju se svi u bogoslovi- 
ju; jedan dio kreće u život drugim putem. I od onih koji stupe u bo- 
gosloviju, tijekom bogoslovskih studija taj broj još se smanjuje, da 

na kraju do svećeničkog ređenja stigne tek nekoliko onih najvjerni- 
jih i najustrajnijih. — Tu ne mislimo na one koji su se zbog nekih 
svojih razloga, o kojima smo već govorili, i nepozvani progurali do 
oltara. Ti, naime, nisu ni zvani ni izabrani! : 

Koji je razlog da toliki mladi tijekom svog školovanja odustaju 
od daljnje priprave na svećeništvo? Bilo bi pretjerano tvrditi da su 
svi oni došli u sjemenište s nekom računicom, a da nisu osjećali da 
ih Bog zove. Moraju, dakle, tome biti drugi razlozi. Teško je gene- 
ralizirati i za sve one koji odstupaju tijekom školovanja, da je tome 
razlog slab napredak u školi ili u bogosloviji. Ne odstupaju samo 


slabi učenici, nego veoma često se događa da to čine baš oni koji 


prolaze u školi s odličnim uspjehom. Izgleda de je i tu svaki pojedi- 
ni slučaj potrebno promatrati s drugog stanovišta. Tako neki odu- 
staju od priprave na svećeništvo zbog toga što ih u njihovim mlade- 
načkim godinama sve više počinje privlačiti svijet, njegove čari, tje- 
lesna ljubav prema djevojci ili razne mladenačke krize. Kod drugih 
pri skretanju s puta prema svećeništvu može biti utjecaj roditelja 
koji nisu baš oduševljeni time da im se sin posveti tome zvanju. Oni 
onda i riječju i primjerom nastoje utjecati na njega da ga odvrate i 
skrenu drugim putem u život. Na neke može negativno utjecati loš 
primjer kojeg svećenika, koji cijelim svojim vladanjem više je anti- 
propaganda nego propaganda za duhovno zvanje. Neka zvanja u- 
propastio je utjecaj lošeg društva u koje su pojedinci zalazili. Nisu 
rijetki slučajevi da i čitanje loših knjiga uništi u srcu mladog čovjeka 
nježnu klicu zvanja. I tako bismo mogli nabrajati još mnogo drugih 
razloga zbog kojih mnogi gube svećeničko zvanje. 

Ovi mladi razlikuju se od onih o kojima smo govorili na po- 
četku ovog poglavlja. Oni su se odazvali Božjem pozivu i pošli su 
putem koji vodi prema svećeništvu, ali su poslije napustili taj put 
bilo iz kojeg mu drago razloga, dok oni prvi nisu se nikako odazva- 
li. 

Pa koji su onda ostali i ustrajali na putu prema svećeništvu? To 
su oni koji Božji poziv nisu olako shvatili i koji su za svoje zvanje 
bili spremi i na najveće žrtve. I oni su morali prolaziti kroz razne 
krize, i njih je više ili manje privlačio svijet, i njih su nastojali drugi 

odvratiti od tog puta, ali oni su znali gdje treba tražiti pomoć da 
mogu ustrajati, Bili su vjerni u molitvi, ustrajni u svladavnju svojih 
zlih nagnuća. Znali su svoje zvanje staviti pod zaštitu Blažene Dje- 
vice Marije, Majke svih svećenika i svećeničkog zvanja. Oni su u 
svojoj duši iz dana u dan obnavljali vjernost svom Idealu. U njiho- 
vim grudima je kucalo srce koje je željelo osvojiti mnogo duša za 
Krista. 

No u očuvanju pojedinog svećeničkog zvanja mnogo mogu u- 
činiti roditelji svećeničkog kandidata, zatim njegova župa i njegov 
župnik. 

Ako roditelji nastoje oko toga da se u njihovoj obitelji vjerno 
živi po Božjem zakonu, ako oni sami žive sakrementalnim živo- 
tom, ako su vjerni molitvi, ako je čitavo obiteljsko ozračje prožeto 
kršćanskim načelima i ako se trude da i svoju djecu odmalena us- 
mjeruju u život Božjim putem, sve to će i te kako pomoći da se u 
takvoj sredini uspješno razvija klica duhovnog zvanja u srcu njiho- 
va sina. A tijekom njegova školovanja oni će ga ustrajno pratiti i po- 
magati svojim molitvama i žrtvama. Ipak će se čuvati da ga bilo na 
koji mu drago način prisiljavaju. Na Božji poziv ne može umjesto 
pozvanog nitko drugi odgovarati, nego on sam. Lijep je primjer o- 
stavila jedna kršćanska majka. Ona je godinama molila i postila za 
duhovno zvanje svoga sina, a da mu nije o tome nikad ništa govorila 
želeći da sačuva njegovu slobodu u donošenju odluke. To mu je ot- 
krila tek onda kad je već postao svećenik. 

I naš bengalski misionar pripovijeda što je sve za njegovo sve- 
ćenčko zvanje žrtvovala njegova majka. Molila je i postila ne samo 
tijekom njegova školovanja, nego i kasnije da mu na taj način od 
Boga izmoli ustrajnost u svetom zvanju. A svog oca se sjeća kako ga 
je od ranog djetinjstva redovito nedjeljom i blagdanom vodio u cr- 
kvu. Ta tijesna povezanost s crkvom cijele obitelji bila je prikladno 
tlo da se tu razvije duhovno zvanje. 

Koliko pak može buditi, čuvati i razvijati svećeničko zvanje 
pojdina župa, o tome nam svjedoče neke naše župe, u kojima se 

svake nedjelje i blagdana molilo za duhovna zvanja. Iz jedne takve 
župe niklo je preko dvadesetak svećeničkih zvanja. U takvim župa- 

ma nađu se i pojedine duše koje se posebno mole i prinose žrtve za 
buđenje novih duhovnih zvanja i za ustrajnost onih koji su već kre- 
nuli tim putem. Mnogo mogu pridonijeti čuvanju i razvijanju sve- 
ćeničkog zvanja i pojedini župljani ako se pokažu ponosni pred 
mladim kandidatima što iz njihove župe Gospodin Bog poziva po- 
jedince u svoju službu. ' 

I župnik može mnogo učiniti na tom području. Da se u njego- 
voj župi probudi koje svećeničko zvanje, već se više puta pokazalo 
da je za to veoma prikladno da oko oltara skuplja dječake koji će 
mu posluživati kao ministranti. No osim samog ministriranja po- 
trebno je toj djeci posvetiti i nešto brige da počnu već zarana du- 
hovno dozrijevati, da redovito pristupaju svetim sakramentima i da 
primaju i dublju vjersku poruku nego ostala djeca i mladež. A kad 
se koji od njih javi da bi želio biti svećenik, treba mu pomoći datoi 
ostvari, ako se župnik doista uvjeri da se radi o pravom zvanju. One 
pak mladiće koji se već spremaju bilo u malom, bilo u velikom sje- 
meništu, neka preko praznika veže što više uz crkvu povjeravajući 
im razne male dužnosti. Mora voditi i brigu za njihov duhovni ži- 
vot, neka ih potiče i na molitvu i na uzorno vladanje. No ipak će 
najviše učiniti za njihovu ustrajnost u zvanju ako im sam bude pru- 
žao primjer uzornog, revnog i požrtvovnog svećenika. Svaki njihov 
susret s njim morao bi biti nov poticaj njima da se oduševljavaju za 
svoje zvanje. ' ' . 

Sve to pomoći će uz sustavan odgoj u sjemeništu da se više 
zvanja sačuva od krize, pa će onda biti i više onih koji su ne samo 
pozvani, nego i izabrani... 

ZNAČAJ ILI KARAKTER KANDIDATA 


Nakon što smo najprije vidjeli što znači biti svećenik i koje su 
njegove dužnosti, potrebno je promotriti što se traži od onoga koji 
želi postati svećenik. Crkva, naime, ne prima onako nasumce sva- 
koga koji se javi da želi biti svećenik. Ona pomno ispituje da li je 
dotični kandidat tjelesno, duševno i duhovno prikladan za to zva- 
nje. Jedno od prvih pitanja koje se postavlja jest kandidatov karak- 
ter ili značaj. 


U čemu se sastoji značaj ili karakter? 


Često možemo čuti kako se za nekoga tvrdi da je čvrst značaj, 
dok se za nekog drugog tvrdi da je nekarakteran ili da je veoma la- 
bava značaja. I pod tim imenom razumijemo da se za onog prvog 
tvrdi nešto pozitivno, dok se za drugog želi reći nešto negativno. 
No što je to pozitivno što se krije pod tim imenom? 

Pod imenom značaj ili karakter podrazumijevamo skup među- 
sobno povezanih osobina koje pojedinom čovjeku omogućuju da, 
usprkos zaprekama, nastupa na relativno dosljedan način, napose 
na području ćudoređa ili moralnih načela. Kao temeljne oznake 
pravaog značaja jesu: dosljednost, upornost, odlučnost i vjernost. 
U konkretnom životu od njega to zahtijeva da se odrekne nekih se- 
bičnih motiva pri djelovanju, da se bori protiv sebičnih nagnuća. 
Drugim riječima — da se odupire bilo kojem obliku vlastitog ego- 
izma. 

Na oblikovanje našeg značaja mogu utjecati razne stvari. Tu je 
u prvom redu naš temperamenat ili ćud, zatim naša tjelesna građa, 


48 


pa razni tjelesni nedostaci, vanjski tjelesni izgled, obiteljska sredina 
i ozračje koje u njoj vlada, ekonomske i socijalne prilike u kojima 
smo tijekom svog djetinjstva i mladenačkog razdoblja živjeli, zatim 
odgoj i sve ono što sa sobom donosi pripadnost ovom ili onom spo- 
lu. 

Kad je riječ o odgoju, onda pod tim treba razumjeti ne samo 
opći, nego isto tako i vjerski odgoj. Temeljitiji vjerski odgoj dublje 
će i jače utjecati na izgradnju značaja, nego što će to biti slučaj u 
površnom ili nekakvom vjerskom odgoju. Treba, naime, znati da 
čovjeku kršćaninu temeljit vjerski odgoj stavlja pred oči ideal koji 
ga potiče da se odlučnije odupire raznim zlim sklonostima. On zna 
da se u svom životu i djelovanju mora uvijek oslanjati na Boga:i nje- 
govu milost. 

Za karakternog kršćanina ne postoji drugi moral osim onoga 
koji nam je sam Bog upisao u naše srce i dušu i koji Kristova Crkva 
propovijeda i tumači. 

On se neće uplašiti kad naiđe na razne zapreke bilo na vjer- 
skom, bilo na moralnom području. A danas se uistinu traži pravo 
junaštvo da se čovjek kršćanin odupre duhu koji je protivan i vjer- 
skom uvjerenju i moralnim načelima. Baš na tom području najbolje 
se očituje koliko je netko dosljedan, uporan, odlučan i vjeran. Nai- 
me, čovjek, dosljedan ne mijenja lako ni svoj pogled na svijet, ni 
svoje vjersko uvjerenje, a niti moralne zasade koje je primio u 
kršćanskoj sredini i na kojima je gradio svoj odnos prema Bogu, 
bližnjemu i samome sebi. Za njega ne postoji tako prigodni moral, 
koji se ravna prema onome što je taj čas prikladnije i što ga ne odva- 
ja od okoline, pa makar ona bila protivna Božjem i crkvenom zako- 
nu. On se ne da voditi ljudskim obzirom ni onda kad zbog toga 
mora podnijeti poruge, pa može i materijalnu štetu ili čak i fizičku 
silu. 

Karakteran čovjek kršćanin ostaje vjeran svojim kršćanskim 
načelima u svim prilikama i neprilikama, jer dobro zna da naš život 
na ovoj zemlji nije pošteđen od najrazličitijih kušnja, ali zna i to da 
uspjeh možemo postići samo onda ako smo spremni ustrajno 1 ju- 
nački svladavati poteškoće. Tko se, naime, pred njima uplaši, nikad 

neće postići nešto veliko i nikada neće izgraditi jak značaj. Na čo- 
vjeka jakog značaja mogu pucati gromovi, može se pod < odes 
nogama tresti zemlja, ili postavila se protiv njega čitava vojska, on 
neće uzmicati niti napuštati načela za koja se bori i prema kojima u- 
ređuje svoj život. Njemu pred očima lebdi samo cilj koji želi posti- 
Či. 2 . . 

Karaktran čovjek je veoma odlučan. Kad nešto dobro promisli 
i'odluči, ni najmanje neće oklijevati da to uistinu i ostvari. On je sli- 
čan onom indijanskom poglavici kojeg je na smrtnoj postelji upitao 
misionar da li je što sagriješio. Poglavica se začudio tom pitanju i a 
dogovori misionaru: »Zar nisam na krštenju obećao vjernost Bogu: 
Pa zar bih onda mogao prekršiti to svoje obećanje?!« Taj je uistinu 
shvatio što znači zadana riječ. Kad je jednom krenuo za Kristom, 
on ga je doista do kraja svog života i slijedio. o; , 

Spomenuti primjer pokazuje nam i što znači biti vjeran sed 
noj riječi. U konkretnom životu nije uvijek lako ostati vjeran ni do- 
sljedan, napose ne onda kad bi nam nevjernost mogla donijeti, ma- 
kar i prolaznu, korist, a vjernost i dosljednost neugodnosti, pa mo- 
žda čak i neku štetu, bilo u materijalnom pogledu, bilo u službi, bi- 
lo na koji drugi način. Karakteran čovjek ide tako daleko u vjerno- 
sti svojim načelima i svom idealu da je spreman prije i život žrtvo- 
vati negoli njih izdati. To nam potvrđuju kršćanski mučenici. No 
da su mogli ostati vjerni do konca, Gospodin im je pomagao, ai na 
njihovu vjernost On je odgovorio svojom milošću koja ih je jačala u 
tim najtežim časovima njihova života. 


Karakter Kristova svećenika 


Kad je riječ o karakteru, treba znati da postoji razlika između 
ljudi raznih zvanja i položaja. Drukčije su crte karaktera jednog se- 
ljaka, drukčije jednog intelektualca advokata, drukčije jednog a 
fesora, a opet drukčije jednog liječnika, dok crte jednog ja a 
razlikuju se od crta ostalih zvanja. Ipak je svima nešto zajednič o,a 
to je vjernost, odlučnost i ustrajnost u provođenju tih specifičnosti. 

Mi ćemo se ovdje zaustaviti na karakteru svećenika, pa prema 
tome 1 svećeničkog pripravnika. 

Svećenikov značaj, kao i značaj svećeničkog pripravnika, oči- 
tovat će se u njegovu pristupu svećeničkom pozivu i u shvaćanju 
njegovih svećeničkih dužnosti. Tko se, naime, odlučio da prihvati 
svećeničko zvanje, punim se pravom od njega očekuje da će se za to 
zvanje nastojati i izgrađivati da on sam bude najprije duboko prožet 
vjerom i vjernošću Bogu, i to u tolikoj mjeri da ta vjera i vjernost 
postanu »duša njegove duše«. Iz te njegove osobne vjere mora buk- 
nuti plamen žarke ljubavi prema Bogu i prema Isusu Kristu, kojeg 
će predstavljati i u čije će ime nastupati. Isus Krist ga nije pozvao u 
svećenički stalež zato da bude glumac koji će tek glumiti Njegovu 
ulogu bilo na oltaru, bilo u najvešćivanju Radosne vijesti. On se 
mora ozbiljno truditi da vjernici i nevjernici u njemu otkriju Kri- 
stov lik. On njega se očekuje da bude svećenik svih 24 sata na dan i 
u svim okolnostima u kojima se nađe. Drugim riječima: od njega se 
s punim pravom očekuje da će kao Kristov poslanik i zamjenik Kri- 
sta predstavljati uvijek i svagdje. 

Da neki svećenik bude uistinu čvrst karakter, potrebne su mu 
osim bogoslovskih kreposti vjere, ufanja i ljubavi, također sve sto- 
žerne kreposti, to jest razboritost, pravednost, umjerenost i dušev- 
na jakost. No možda će tkogod prigovoriti da se previše traži od 
svećenika. Međutim, poznato je da su svakom kršćaninu potrebni 
veliki ideali koji će ga neprestano poticati da čezne za sve većom sa- 
vršenošću, Pa kad je to potrebno svim vjernicima, onda je još u ve- 
ćoj mjeri potrebno svećeniku. Nitko ne tvrdi da će svaki svećenik 
taj ideal i postići, ali mu se može više ili manje približiti. Tko ne zna 
što se od njega traži, neće za tim ni čeznuti. A tko pozna cilj prema 
kojemu mu je težiti, nastojat će upotrijebiti i sredstva koja mu se 
nude kao pomagala za postizanje tog cilja. 

Karakteran svećenik već samom svojom pojavom ulijeva u 
srca vjernika poštovanje i povjerenje. A što znači steći povjerenje 
vjernika, o tome nam svjedoči njihovo utjecanje njemu za pomoć, 
bilo da od njega traže savjet u svojim poteškoćama, bilo da od njega 
žele čuti riječi ohrabrenja u časovima malodušnosti, bilo da ga traže 

za svog duhovnog vođu i savjetnika. Pa i sirotinja dolazi k njemu s 
pouzdanjem, jer zna da će tu naći potrebnu pomoć. Čak i teški grje- 
šnici dolaze k njemu s pouzdanjem i uvjerenjem da će im on pomo- 
ći kako bi se digli iz svoje duhovne bijede. Djeca i mladež u njemu 
otkrivaju očinsko srce koje ih iskreno voli i koje im želi pokazati 
pravi put u život. Čak i nevjernici moraju priznati njegovu veličinu 
i snagu njegove osobnosti kojom k sebi privlači ljude. o 
Kod karakternog svećenika, koji nastoji uvijek i svagdje biti 
Kristov službenik i zamjenik, ljudi spremno slušaju, pa makar i ne 
bio ne znam kakav propovjednik. Njegova snaga krije se u tome što 
se podudaraju njegove riječi i njegov osobni život. Za njega crkva ni 
oltar nisu nikad mjesto napadanja ili obračunavanja s protivnicima, 
gdje nastoji na uvrede odgovoriti uvredama. On se nastoji dići iz- 
nad svojih osobnih probitaka i boriti se samo za Božje probitke. Ti- 
me ne želimo tvrditi da je on neosjetljiv na nanesene uvrede, ali na- 
stoji se držati one Isusove: »Ljubite i svoje neprijatelje. Molite se za 
one koji vas progone!« To je njegovo najjače sredstvo kojim ih ra- 
zoružava. j 
Nažalost, bilo je i ima svećenika koji svojim životom nikako 
ne pokazuju da su Kristovi zamjenici ovdje na zemlji. Oni su više 
najamnici za koje je sam Isus rekao da im nije stalo do novca. Mogu 
oni biti i sposobni propovjednici, ali ipak njihove riječi ne pokreću 
ljudska srca na obraćenje, jer su one »mjed koja ječi i praporac koji 
zveči«, kako to lijepo reče sveti Pavao. z 
Kako je bolno kad čovjek kršćanin mora ustanoviti da se neka 
crkva iz nedjelje u nedjelju sve više prazni zbog svećenika lošeg pri- 
mjera. I tko će te tolike ljude uspjeti ponovno vratiti u crkvu? Jer 
što jedan nekarakteran svćenik, izdajnik svoga svećeničkog poziva, 
pokvari, to neće moći popraviti ni deset dobrih svećenika. ' 
Stoga je veoma važno da se izgradnji karaktera mladih kandi- 
data, i onih u makom sjemeništu, i onih u bogoslovskom sjemeništu, 
posveti velika briga. Sjemenište nije ustanovljeno samo zato da u 
njemu mladi svećenički kandidati stječu potrebno znanje, nego isto 
tako, dapače još i više, da stječu potrebne kreposti. Ita izgradnja 
značaja pojedinaca morala bi do kraja bogoslovskih studija i odgoja 

doprijeti do tog stupnja da već na dan ređenja budu toliko izgrađeni 
kao karakteri da se za njih može pretpostaviti da će biti uistinu u- 
zorni svećenici. Ako su se oni već od početka svog školovanja vje- 
žbali u svladavanju svojih zlih sklonosti, ako su od prvih godina na- 
stojali razviti smisao za žrtvu i molitvu, ako su ozbiljno shvaćali 
svoje dužnosti i ako su iskreno njegovali sakramentalni život, ima 
nade da će uz Božju pomoć u sebi izgraditi čvrste značajeve. No 
ako već za vrijeme tih godina priprave pojedinac zanemaruje krotiti 
svoje strasti, ako neozbiljno shvaća dužnosti, ako sakramentima 
pristupa samo iz običaja ili iz obzira prema poglavarima, ako bježi 
od žrtve i molitve, ako potajno čita razne sumnjive knjige ili gleda 
škakljive TV emisije ili filmove..., onda se već unaprijed može lako 
zaključiti da taj nema svećeničko zvanje. Jer ako tako neodgojen i 
neukroćen jednog dana postane svećenik, bit će prije sve drugo ne- 
goli uzoran svećenik, Stoga ga na vrijeme treba odstraniti iz sjeme- 
ništa, bilo malog, bilo velikog. Bolje je da bude manje svećenika, ali 
da budu izgrađeni značajevi, negoli mnogo, a svakakvi.., 

Duhovnik, doduše, ima veoma važnu ulogu u odgoju mladih 
za to uzvišeno zvanje, ali ipak on nije svemoćan. On daje savjete, o- 
pominje, daje opće smjernice za duhovnu izgradnju, no na svakom 
pojedinom svećeničkom kandidatu ostaje da u svom konkretnom 
Životu nastoji se vježbati u pojedinim krepostima i krotiti svoje zle 
sklonosti. 

Mnogo svećeničko zvanje, koje se u sjemeništu lijepo razvijalo 
i obećavalo da će na kraju končano dovesti mladog kandidata do že- 
ljenog cilja, stradava za vrijeme praznika. Način na koje se danas 
ljetuje pogoduje strastima, a budući da mladi kandidati često misle 
da mogu malo popustiti od samosvladavanja i da popuste u vjerno- 
sti sakrametnalnom životu, njihova otporna snaga slabi. I neka nai- 
đu na takve okolnosti koje će ih upravo mamiti na nizbrdicu, veo- 
ma lako zaborave i — pokopaju svoje svećeničko zvanje zauvijek. 
Koliko se već mladića nakon praznika nije više vratilo u sjemenište, 
bilo malo, bilo veliko... Stoga svaki svećenički kandidat mora znati 
da se svećenički značaj ne izgrađuje samo u sjemeništu pod vod- 
stvom i nadzorom sjemeništnih poglavara, nego i izvan sjemeništa. 

'Taj izvansjemenišni samoodgoj možda je i važniji od sjemenišnog. 
On pokazuje koliko znamo žrtvovati za svoje zvanje kad nas nitko — 
ne nadzire. Ta niti kao svećenici često nećemo imati nikoga tko bi 
nas opominjao ili tko bi nam pomogao savjetom. Uglavnom morat 
ćemo sami plivati pučinom života. No ako smo zarana naučili živje- 
ti sjedinjeni s Bogom i ako on bude »naša baština«, onda ćemo svo- 
jim svećeničkim zvanjem proslaviti Boga i usrećiti mnogu dušu u o- 
vom i vječnom životu... 

SVEĆENIK I BOGOSLOVSKE KREPOSTI 


Svaki svećenik, ako doista želi biti uzoran svećenik, mora po- 
sjedovati tri bogoslovske kreposti: vjeru, ufanje i ljubav. One su, 
doduše, potrebne svakom kršćaninu koji svojim životom nastoji o- 
pravdati i zasvjedočiti svoje pripadanje Isusu Kristu. No svećenik je 
dužan već po svom pozivu da te kreposti posjeduje u što većoj mje- 
ri. Međutim, bilo bi prekasno da ih nastoji steći tek onda kad j je po- 
stao svećenik. On se mora u njima vježbati od prvih dana svoje du- 
ge priprave za svećeništvo. To je i razlog zašto o njima govorimo o- 
nima koji osjećaju Božji poziv u svećenički stalež. 


Krepost vjere 


Prije svega potebno j je znati što znači pojam »vjerovati«, Mi 
ljudi smo ograničena bića, pa je, prema tome, i naše znanje ograni- 
čeno. Ono se ograničuje samo na ono što smo stekli i upoznali svo- 
jim neposrednim iskustvom ili doživljajem. Sve drugo temelji se na 
vjeri. Mi vjerujemo da su taj čovjek i ta žena naši roditelji i to na te- 
melju njihova svjedočanstva, uvjereni da nas oni ne žele varati. I 
svoj materinski jezik naučili smo također vjerujući onima oko sebe 
da pojedina riječ znači upravo ono što nam oni tvrde. U školi smo 
učili čitati, pisati i računati vjerujući svojim učiteljima. Pa i kad slu- 
šamo nekoga pripovijedati o nekom događaju kojem nismo bili ne- 
posredni svjedoci, primamo to kao istinitu činjenicu uzdajući se u 
istinoljubivost dotičnog svjedoka. I tako bismo mogli do u beskraj 
nabrajati sve ono što u svagdanjem životu doznajemo ili spoznaje- 

mo zahvaljujući vjeri u svjedočanstvu pojedinih ljudi. Vjera je, pre- 
ma tome, držati za istinu ono čemu nismo bili neposredni svjedoci 
mi sami, nego netko drugi koji nam je to prenio kao vjerodostojno 
svjedočanstvo. No često se događa da se mi u toj svojoj vjeri u ljud- 
sko svjedočanstvo prevarimo ili zato što nas je dotični hotimično 
prevario ili je pak on sam krivo shvatio neku stvar ili nedovoljno u- 
poznao neki događaj. 

S vjerom u Boga posve je drukčije. On nije ograničen u svojoj 
spoznaji. On niti može niti hoće koga zavesti na krivi put. Njegova 
riječ uvijek je sama istina, jer je on sam sama Istina, kao što je za se- 
be rekao Isus Krist: »Ja sam Istinal« Prema tome, kršćanski vjero- 
vati znači: Čvrsto držati za istinu ono što je Bog objavio. To naše 
vjerovanje u Božju riječ djelovanje je našega razuma, kojim spozna- 
jemo od Boga objavljenu istinu; zatim je djelo naše volje kojom pri- 
stajemo uz tu isitinu; i napokon, djelo je Božje milosti koja nas pro- 
svjetljuje da upoznamo dotičnu istinu kao od Boga objavljenu i da 
onda uz nju prionemo. 

Vjera je ljudima potrebna. Mi sami ne možemo steći o Bogu 
neko neposredno znanje, nego samo posredno, On se, naime, ne- 
koć ljudima objavio, budući da ih je stvorio, ne za ovih nekoliko 
godina sia života, pa da nakon toga nestanu u ništavilu, ne- 
go zato da nakon svog zemaljskog života postignu vječnu sreću u 
njegovoj blizini. Stoga je potrebno da oni upoznaju i samoga Boga i 
njegove zapovijedi; drugim riječima, da upoznaju put do svoje 
vječne sreće. A to im eto omogućuje vjera u Božju objavu. 

O našoj vjeri ovisi, dakle, naš vječni spas. Isus Krist je jasno 
rekao: »... Tko uzvjeruje i pokrsti se spasit će se, a tko ne uzvjeruje 
već je osuđen.« 

Ta naša vjera u Boga i u njegovu objavu mora biti cjelovita. To 
znači da smo dužni prihvatiti sve vjerske istine koje nam je Bog ob- 
javio bilo u Starom zavjetu, bilo u Novom zavjetu po Isusu Kristu. 
Mi, dakle, ne smijemo reći: Ove istine vjerujem, a one ne vjerujem. 
Ima ljudi koji, na primjer, ne vjeruju u Isusovo božanstvo, neki ni- 
ječu Isusova čudesa, drugi odbacuju vjeru u Isusovo djevičansko 
začeće po Duhu Svetom, nekima, dapače mnogima smeta vjera u 

vječne muke u paklu, a koliko ih je koji niječu Gospino bezgrešno 
začeće. Ima i takvih koji niječu besmrtnost ljudske duše. Svim tim 
ljudima nedostaju cjelovitost vjere, i oni samim tim sebe isključuju 
iz zajednice Kristove Crkve. 

Ta naša vjera mora biti ne samo teoretska, nego ujedno mora 
postati pravilo našeg života. Ona nas mora poticati da sve više ras- 
temo u pojedinim krepostima i tako sve više omilimo Bogu. 

Druga oznaka te naše vjere mora biti stalnost. To drugim rije- 
čima znači da se ničim ne damo odvratiti od vjere, pa "čak ni onda 
kad bi se radilo o tome da za nju moramo žrtvovati i vlastiti život. 
Takvu su vjeru zasvjedočili kršćanski mučenici, koji su radije pošli 
u smrt negoli zatajili ma i jednu jedinu vjersku istinu. 

Ta naša vjera mora biti čvrsta. Ona ne smije dopuštati hoti- 
mične sumnje u pojedine vjerske istine. No tu treba odmah spome- 
nuti da su drugo razne napasti protiv vjere, a drugo su hotimične 
sumnje. Isto tako, drugo su neke nejasnoće za koje tražimo razja- 
šnjenje, a posve drugo je zbog takvih nejasnoća odbaciti dotičnu 
vjersku istinu. 

Da svoju vjeru upoznamo, potrebno je da se potrudimo oko 
toga kako bismo stekli što dublju vjersku izobrazbu. A to ćemo po- 
stići najprije sustavnim pohađanjem vjerske pouke, zatim čitanjem 
vjerske literature i redovitim slušanjem Božje riječi kod službe Bo- 
žje. I stečeno znanje potrebno j je povezivati sa vlastitim konkretnim 
životom: I tu vrijedi ona riječ: » Teorija bez prakse slična je kolima 
bez osovina.« 

Sve ovo što je dosad rečeno vrijedi za sve kršćane. Ali na pose- 
ban način za one kojima Bog želi povjeriti da ostalim ljudima navi- 
ještaju i tumače njegovu objavu. Ta možemo li zamisliti svećenika 
koji sam nema žive, jake i cjelovite vjere, da će drugima naviještati 
cjelovitu Božju poruku?! Iskustvo je već mnogo puta pokazalo da 
su baš svećenici, koji su u svojoj vjeri bili polovični, nesigurni ili čak 
i odbacili pojedine vjerske istine, bili začetnici mnogih otpada od 
vjere bilo svojim primjerom, bilo svojim propovijedanjem. Tako su 
tijekom povijesti Crkve nastale razne hereze. Sjetimo se samo Arija, 
pa Lutera, Kalvina i drugih. Stoga je potrebno da svećenički kandi- 

dati ozbiljno nastoje steći što dublju vjeru, koja će kasnije tijekom 
godina postati sve zrelija i sve proživljenija. No da mladi kandidati 
uistinu tijekom svoje priprave na svećeništvo napreduju u vjeri, po- 
trebno je da i njihovi odgojitelji i profesori budu ljudi uistinu učvr- 
šćeni u vjeri kako bi svojim primjerom prednjačili. Tad bi i njihova 
riječ bila uvjerljivija. 

Crkva, istina, treba mnogo svećenika, ali ne bilo kakvih, nego 
svećenika koji će biti stupovi vjere. Stoga su sjemenišni poglavari 
dužni ozbiljno pratiti svakog kandidata za svećeništvo da upoznaju 
da li je čvrst u vjeri i da li nastoji da u njoj sve više dozrijeva. Upo- 
znaju li da gdjekoji od kandidata svojim životom ne pokazuje tu 
čvrstoću u vjeri, u savjesti su dužni pobrinuti se da ga na vrijeme 
odstrane. 


Krepost ufanja 


Vjera u Boga i vjera Bogu nužno rađa drugu bogoslovsku kre- 
post: ufanje ili nadu. I tamo gdje nedostaje vjera, nedostaje i ufanje. 
Jer ufanje ili pouzdanje ili nada jest krepost po kojoj od Boga oče- 
kujemo svoje vječno spasenje i sve ostale milosti. A to naše pouzda- 
nje ili ufanje, temelji se na našoj vjeri da je Gospodin Bog sama do- 
brota, vjernost i svemoć. 

Prvi i glavni pretimet našeg ufanja jest sam Bog, jer se nadamo 
da ćemo jednom u nebu samoga njega postići. No jer je čovjek biće 
sastavljeno od duše i tijela, potrebna mu je Božja pomoć ne samo za 
dušu nego i za tijelo. Za dušu su mu potrebne razne milosti, a za ti- 
jelo razna vremenita dobrota. Stoga imamo pravo nadati se od Boga 
i raznim vremenitim dobrima. Ipak, prije svega moramo se nadati 
dobrima za dušu, a za tijelo samo toliko koliko sam Gospodin Bog 
vidi da su nam uistinu potrebna. 

Krepost ufanja svima nam je potrebna za spasenje. Stoga smo 
dužni češće pobuditi čin ufanja ili pouzdanja u Boga, napose u ča- 
sovima kušnje, kad osjećamo da nam je potrebna Božaja pomoć. 
No da naše ufanje ili pouzdanje u Boga bude uistinu pravo kršćan- 
sko ufanje, kako nam ga je ocrtao sam Isus Krist, ono mora nositi 

ove oznake: mora biti potpuno, ustrajno i smjerno ili ponizno. Pot- 
puno je onda kad ne sumnjamo ni časa u Božju dobrotu i u Božju 
moć da nam Bog hoće i može pomoći. Ustrajno je pouzdanje kad 
ne klonemo moliti ako nas Gospodin odmah ne usliša. Ono je dje- 
lotvorno kad nas potiče na djelovanje uvjereni da će nas pri tome 
pratiti Božja pomoć. Smjerno ili ponizno je ono ufanje u kojem se 
ne oslanjamo na svoje zasluge pred Bogom, nego na Božju milosti 
milosrđe i dobrotu. 

Protiv kreposti ufanja može se griješiti ili pretjeranim ufanjem 
ili pomanjkanjem ufanja. Pretjeranim ufanjem griješi onaj tko se 
preuzetno nada da će mu Bog pomoći i onda kad se hotimično izla- 
že opasnostima, koje su po sebi bliža grješna prigoda, uvjeren da će 
Bog za njega činiti čudo da ga spasi. Isto se teko preuzetno uzda u 
Boga onaj koji misli da će mu Bog pomoći pri izvođenju nekog 
grješnog djela. Bog ne može biti pomoćnik u zlu, jer on je sama sve- 
tost, i takvo nešto protivi se njegovoj biti. Isto se tako, preuzetno 
nada u Boga tko griješi na račun Božje dobrote i Božjeg milosrđa o- 
čekujući da će mu Bog sve to oprostiti, a da se ne kani ostaviti grije- 
ha. I onaj koji očekuje Božju pomoć tamo gdje može dotičnu stvar 
postići i posve naravnim silama samo ako se ozbiljno prihvati posla. 
Na primjer, učenik koji ne uči za ispit, uzda se da će mu Bog čude- 
sno pomoći na ispitu. 

Pomanjkanjem pouzdanja u Boga griješi onaj koji očajava u 
Božju dobrotu ili u Božje milosrđe. Takav grijeh počinio je Juda Iš- 
kariot, a počinjaju ga i oni ljudi koji su izgubili svaku nadu da im 
Bog može i hoće pomoći. Ima prilično mnogo kršćana koji griješe 
protiv pouzdanja u Boga malodušnošću. Takvi počnu sumnjati da li 
su dostojni Božje dobrote ili Božjeg milosrđa, pa stoga smatraju da | 
ih Gospodin Bog zato ne uslišava. 

Teško je zamisliti kršćanina koji tvrdi da vjeruje u Boga, ali 
mu nedostaje pouzdanje u Boga. Stoga bez pretjerivanja možemo 
ustvrditi da takva vjera nije prava vjera koju Isus Krist od nas traži. 
Jer on nam je Boga objavio kao predobrog oca, Sjetimo se njegove 
priče o ocu, koji raskajanog zalutalog sina prima raširenih ruku i 
srca. Ili priče o izgubljenoj ovci koju dobri Pastir pronalazi i, umje- 

sto da je kažnjava, on je sav radostan stavlja na svoja ramena. Tu 
priču Isus završava riječima: »Tako će biti veća radost u nebu zbog 
jednog obraćenog grješnika negoli zbog 99 pravednika kojima ne 
treba obraćenja.« i 

A kad se radi o Božjoj pomoći u našim materijalnim potreba- 
ma, Isus nam i tu veoma zorno pokazuje Božju brigu za nas. On 
kaže: »Ne brinite se tjeskobe što ćete jesti i što ćete piti, ni za tijelo 
svoje u što ćete se obući... Pogledajte na ptice nebeske kako niti si- 
ju, niti žanju, niti sabiru u žitnice, a ipak ih hrani Otac vaš nebeski. 
Niste li vi mnogo vredniji od njih2... I za odijelo što se tjeskobno 
brinete? Pogledajte ljiljane u polju kako rastu; ne trude se niti 
predu. Kažem vam da se ni Salomon u svoj slavi nije obukao kao je- 
dan od njih. Pa kad poljsku travu Bog odijeva tako, kako neće više 
vas, malovjerni... Ta zna Otac vaš nebeski da vam sve to treba« (Mt 
6, 25-32 djelomično). 

No ako se itko mora pouzdavati u Boga, to se mora svećenik. 
Ta on je već po svojoj službi navjestitelj Božje dobrote i milosrđa. 
Zar nije on djelitelj tog Božjeg milosrđa u sakramentu svete pokore 
ili ispovijedi?! Ne moli li nad raskajanim pokornikom tako duboke 
riječi odrješenja: »Bog, milosrdni Otac, pormirio je sa sobom svijet 
smrću i uskrsnućem svog Sina i izlio Duha Svetoga za otpuštenje 
grijeha. Neka ti po služenju Crkve on udijeli oproštenje i mir. I ja te 
odrješujem od grijeha tvojih u ime Oca i Sina i Duha Svetoga!« I ne 
izgovara li kod svake mise riječi pretvorbe: »Uzmite i jedite, ovo je 
moje tijelo, koje će se za vas predati! — Uzmite i pijte, ovo je čaša 
krvi moje, koja će se proliti za vas i za sve ljude na oproštenje grije- 
hal« Sve to mora svećenika neprestano poticati na veliko pouzdanje 
u Boga i onda kad ga pohode razne kušnje, kad se i sve oko njega 
digne protiv njega i kad mu se čini da od njegova rada i truda ima 
malo ili gotovo ništa uspjeha. On mora svojim primjerom i u svo- 
jim vjernicima buditi pouzdanje u Boga. Jer može on i najljepše 
propovijedati o toj kreposti, ako je svojim životom ne potvrdi, nje- 
gove će riječi padati na kamen ili u trnje i neće donijeti ploda. 

Tu krepost on mora pokazivati i za nju svjedočiti i kad je riječ 
o njegovu duhovnom životu i kad se radi o njegovim materijalnim 

potrebama. Ono što je Isus rekao svojim apostolima na Posljednjoj 
večeri, vrijedi za svakog njegovog svećenika: »Sam Otac ljubi vas, 
jer vi ste ljubili mene i vjerovali da sam od Boga izišao. Zaista, zaista 
vam kažem, ako što zamolite Oca u moje ime, dat će vam« (Iv 16, 
27.22). Bilo bi, dakle, veoma čudno kad bi svećenik bio malodušan, 
a upravo neshvatljivo kad bi se predao očaju. 

No kao što vjeru nitko ne postizava preko noći, nego je po- 
trebno da ona raste od ranih godina u srču budućeg svećenika, isto 
to vrijedi i za ufanje. A za tu krepost pruža se obilje prilika za vrije- 
me školovanja da su u njoj vježbamo. I tko se za mladih dana ne 
nauči pouzdavati u Boga u raznim poteškoćama, kušnjama i napa- 
stima, teško će je steći u kasnijim godinama. Jer kao što u prirodi 
svaka biljka počinje svoj rast i razvitak od sjemena i raste i razvija se 
malo-pomalo do svoje punine, isto tako raste i razvija se i vjera i 
pouzdanje u Boga. No dok biljci pomaže rasti i razvijati se sunce i 
zalijeva je kiša, rast naših kreposti vjere i ufanja grijei zalijeva Božja 
milost, koja neće nikad nedostajati onome koji je svoje srce širom 
otvorio njezinu djelovanju. 


Krepost ljubavi 


Jednom zgodom upitao je Isusa neki zakonoznanac: »Učite- 
lju, koja je najveća zapovijed u Zakonu?« Isus mu odgovori: »Ljubi 
Gospodina Boga svoga svim srcem svojim 1 svom dušom svojom 1 
svom misli svojom. To je prva i najveća zapovijed« (Met 22, 36-38). 

A sveti Ivan piše u svojoj prvoj poslanici: »Bog je ljubav, ikoji 
ostaje u ljubavi, u Bogu ostaje i Bog ostaje u njemu. Mi ljubimo Bo- 
ga, jer je on nas prije ljubio (1 Iv 4, 16. 19). A ovo je Božja ljubav da 
držimo njegove zapovijedi« (1 Iv 5, 3). POE 

Isti apostol piše u svom evanđelju: »Bog je tako ljubio svijet da 
je predao jedinorođenoga svoga Sina da nijedan koji vjeruje u njega 

“ne poropadne nego da ima život vječni. Jer Bog ne posla svoga Sina 
“na svijet da sudi svijetu, nego da se svijet po njemu spasi (Iv 3, 
16-17). 

Vjerovati u Boga i uzdati se u njega nužno mora uroditi u na- 
šem srcu i krepost ljubavi prema njemu. Ta vjera nam kaže da je 
Bog sama ljubav, da nam od njega dolazi i naše opstojanje i sva do- 
bra duhovna i materijalna, i da je on naš konačni cilj prema kojemu 
mora biti upravljen sav naš život i sve naše djelovanje, da jeon onaj 
kojemu mora biti upravljen sav naš život i sve naše djelovanje, da je 
on onaj u kojemu ćemo jednom vječno živjeti kao dionici njegove 
božanske sreće. A ufanje nam neprestano doziva pred oči da nas on 
nikada neće ostaviti i prepustiti nama samima dokle god mu bude- 
mo vjerno služili ili, ako zalutamo i posrnemo, pa se pokajemo za 
svoju nevjeru, da će nas on ponovno privući k sebi i vratiti nam mi- 
losni život, te da će pomagati našoj slabosti da jednom postignemo 
cilj svoga zemaljskoga života — vječnu sreću u njegovu zagrljaju. 
Kad, dakle, sve to imamo pred očima, onda ne možemo ostati hlad- 
ni prema njemu. Naše srce mora osjetiti potrebu da na toliku Božju 
ljubav odgovori ljubavlju. I što će dublje i življe biti naša vjera i na- 
še ufanje, to će i dublja i žarča biti naša ljubav prema Bogu. A ljubav 
će nas poticati da — prema riječima svetog Ivana — vjerno obdržava- 
mo njegove zapovijedi. Jer prava se ljubav očituje ne toliko u riječi- 
ma koliko u djelima. Isus nam govori: »Neće onaj koji mi govori: 
*Gospodine, Gospodine! ući u kraljevstvo nebesko, nego onaj koji 
vrši volju Oca moga nebeskoga.« 

Kristova zapovijed ljubavi obvezuje sve kršćane i ona bi mora- 
la zajedno s nama rasti i dozrijevati, da na kraju našega živoga do- 
hvati svoj vrhunac i da, raspaljeni tom ljubavlju, napokon padnemo 
u vječni Božji zagrljaj. : 

Nažalost, mi se često iznevjerujemo toj ljubavi. Umjesto da 
živimo po Božjim zapovijedima, mi toliko puta skrećemo na stran- 
Puticu, Svaki grijeh je izdaja te ljubavi, i što je grijeh veći i teži, to je 
i ta izdaja veća i teža. Tako, umjesto da neprestano napredujemo u 


toj ljubavi prema Bogu, taj naš put prema njemu veoma krivuda. I- ' 


sus nam je rekao da i pravednik svaki dan pada sedam puta, no to 
nisu hotimične nevjere nego posljedica naše ljudske slabosti, naši 
nehotični posrtaji. Oni ne gase u našem srcu plamen i žar ljubavi 
prema Bogu, ali nas neprestano opominju da se ne oslanjamo na 

svoje sile, nego da se ustrajno utječemo Bogu za pomoć. Jer ad ' 
znati da nam je Božja pomoć potrebna i u tome da ga mognemo lju- 
biti. | 

Ljubav pretpostavlja spoznaju. Što više nekoga s i 
spoznajemo da je vrijedan naše ljubavi, toćeita a te iti dublja i 
vjernija, spremnija za ljubljenoga i na najveće Žrtve. T o nr 
lakše razumjeti kršćanske mučenike koji su iz ljubavi prema Bogu 
žrtvovali i svoj život radije nego da počine grijeh. 


Gospodin očekuje da će ga više ljubiti oni kojima je više daro- 
va dao. A koga je on više uzvisio nego svećenike?! Sjetimo i . 
prizora na Genezaretskom jezeru nakon Isusova sre : : ST 
obilnog ribolova Isus pita Šimuna Petra: »Simune Ivanov, . iš : 
me više nego ovi?« Petar mu skromno odgovara: »Gospo ai 1 
znaš da te ljubim!« I tako se to pitanje i odgovor poedjsje 2 ea 
To isto pitanje Isus postavlja i svakom svećeničkom an : u 
»Ljubiš li me više nego ostali kršćani?« Koliko njih moaia a 
spodine, ti znaš da te ljubim!« Ita ljubav vodi ih na put o 
prema oltaru. No da li je dosta jednom zauvijek reći Bogu: »Bože 
moj, ja te ljubim!« Nije! Taj naš odgovor neprestano a maba 
navljati i svaki put u sebi kriti sve veći žar ljubavi. Ta jubav učini 
će od svećenika takvog Kristova apostola koji će biti za ei stvar 
spreman na svaki pothvat i na svaku žrtvu. On se neće tužiti da e 
ra previše raditi, nego će se pitati: Što još mogu učinit za ote i 
ga?« I što više bude davao, to više će u svom srcu mike želju da 
dade još više. Takav je bio sveti Arški župnik, Ivan om s ea. 
I stoga đavao nije pretjerao kad mu je doviknuo u svom bijesu: »Da 
ima takvih kao ti još nekoliko svećenika, moje bi kraljevstvo upro- 
pastili!« Da, Crkvi Kristovoj potrebni su takvi svećenici koji će . 
rom svoje ljubavi prema Bogu zapaljivati i mnoge duše ostali 
kršćanina da i one gore većim žarom ljubavi prema Bogu. Lijepo je 
netko rekao: Sveti župnik, uzorna župa; dobar župnik, "ia 
župa; loš svećenik, loša i župa. To bi trebalo često ponavljati mla- 
dim kandidatima koji se spremaju na svećeništvo. Jer mladost je vri- 
jeme kad treba raspaljivati srca za velike ideale. - 

Vjera, ufanje i ljubav tri su kreposti koje moraju biti temelj na 
kojem se podiže zgrada svećeničkog zvanja. One su i najbolji čuvari 
tog zvanja. 

STOŽERNE KREPOSTI 


Uz vjeru, ufanje i ljubav, koje nazivamo bogoslovskim krepo- 
stima, za izgradnju značaja i rast u duhovnom životu, kao i za apo- 
stolsko djelovanje budućim svećenicima potrebne su i tako zvane . 
stožerne ili kardinalne kreposti. 'To su: razboritost, pravednost, u- * 
mjerenost i duševna jakost. Stoga moramo i o njima progovoriti ne- 
koliko riječi. 


Razboritost 


Koliko se puta može čuti da taj i taj čovjek ne radi razborito, 
dok opet za drugoga ljudi govore da je veoma razborit čovjek. Pa 
što znači da je netko razborit? Razboritost je vrlina koja od nas 
zahtijeva da prije svakog malo važnijeg čina zrelo razmislimo što 
zapravo namjeravamo učiniti i zašto. U slučaju da sami ne možemo 
upoznati što nam je činiti, razboritost od nas traži da potražimo sa- 
vjet, ali ne kod bilo koga, nego kod ljudi koji su poznati kao razbo- 
riti. U veoma teškim i zapletenim slučajevima prije nego što done- 
semo doluku uteći ćemo se u molitvi Gospodinu Bogu da nam on 
pokaže što nam je činiti. 

Iako je često potreban savjet i starijih ljudi, koji imaju iza sebe 
već prilično iskustva, još više je to potrebno mladima, kojima ono 
još nedostaje. Premda im je potrebna pomoć starijih i iskusnijih lju- 
di kad god se radi o nečem važnijem u njihovu mladom životu, to 
im je na poseban način potrebno potražiti savjet kad se radi o izbo- 
ru budućeg zvanja. Tu se, naime, radi o odluci za čitav život. Mladi 
koji osjećaju da ih Bog zove da krenu putem osnivanja vlastite obi- 

teljske zajednice, ako žele taj korak razborito učiniti i svoju bračnu 
i obiteljsku zajednicu izgraditi na čvrstim temeljima, dobro će raz- 
misliti s kim stupaju u brak. Tu će im često biti potreban savjet nji- 
hovih iskusnijih roditelja ili neke razborite osobe. No radi li se o 
tome da neki mladić osjeća u svom srcu da ga Gospodin Bog poziva 
u duhovni stalež, bilo svećenički, bilo redovnički, on se ne smije da- 
ti zanijeti nekim čuvstvima oduševljenjem za to zvanje, nego se mo- 
ra ozbiljno ispitati zašto želi krenuti u Život tim putem. Potrebno 
mu je vagnuti razloge za i protiv. I tu će mu i te kako biti potreban 
savjet iskusnog svećenika, napose iskusnog ispovjednika, koji ga je 
imao prilike upoznati i koji može prilično dobor prosuditi da li je 
to pravo zvanje ili je tek prolazni osjećaj. 


Ovdje se sjećam jednog primjera. Mladi srednjoškolac izjavio 
je roditeljima da želi postati svećenik. No otac mu je rekao da neka 
najprije svrši srednju školu, pa onda nakon položene mature neka 
se odluči hoće li u bogosloviju ili možda izabere neko drugo zvanje. 
I mladić je nakon mature izabrao ne bogosloviju, nego medicinu. 


Mladi, doduše, moraju tek vježbati krepost razboritosti, a kad 
jednom postanu svećenici, ona će im biti potrebna ne samo u izvan- 
rednim slučajevima, nego i u svagdanjem apostolatu. Ona će ih sa- 
čuvati od mnogog nepromišljenog koraka, od mnogih naglih odlu- 
ka. U ophođenju s ljudima, napose sa ženskim svijetom, ona će ih 
čuvati od mnogih opasnosti koje mogu škoditi njihovu dobrom gla- 
su i njihovu svećeničkom dostojanstvu. 

Upoznaju li ljudi da je njihov župnik ili kapelan razborit čo- 
vjek, steći će u njega povjerenje i tražit će kod njega savjeta u svojim 
poteškoćama, napose onim duhovim, te obiteljskim ili staleškim. 

Razboritost nema ništa zajedničko s nesigurnošću i sumnjom 
koje se ponavljaju kod nekih svećenika. Dok one koče svećenikovo 
djelovnje sputavajući ga u donošenju odluka, razboritost mu poma- 
že da procjeni i vrijeme i okolnosti kad je najprikladnije neku odlu- 
ku provesti u život. Ona mu pomaže da predvidi — koliko je to mo- 
guće — i poteškoće i zapreke na koje će po svoj prilici pri tome naići, 
i na način kako će ih svladati. 

Razborit svećenik nikad neće nikome nasumce davati savjete, 
nego će, kad je to potrebno, promisliti i u molitvi od Boga tražiti 
rasvjetljenje. A dogodi li se da ne može naći pravo rješenje nekog 
problema, ponizno će prikazati to onome koji ga je zamolio za sa- 
vjet, te će ga uputiti nekom drugom, možda iskusnijem svećeniku. 
Ili će dotičnome savjetovati da se zajedno uteknu Duhu Svetome za 
rasvjetljenje, da zajednički pronađu rješenje dotičnog problema. 

Svećenikova razboritost mora se očitovati i u njegovu osobnu 
životu. Ona će ga čuvati da se ne zanemari u svom duhovnom živo- 
tu na račun pretjerane aktivnosti. I na njega se može primijeniti ona 
riječ: »Čuvaj red, pa će i red čuvati tebe!« Bit će vjeran u molitve- 
nom životu i neće od toga odstupati pod izgovorom da ga čekaju 
mnoge dužnosti u apostolatu. Vodit će brigu i za svoje zdravlje, pa 
će naći nešto vremena za potreban odmor. 

Razborit svećenik sposoban je učiniti mnogo dobra kao pastir 
duša, dok nerazborit pa bio on i najrevniji, može učiniti mnogo lo- 
Ših poteza na štetu i svoju i onih koji su mu povjereni da ih vodi u 
ime Kristovo. Stoga je potrebno mlade kandidate za svećeničko 
zvanje poticati da se ozbiljno trude oko postizanja razboritosti. 


Pravednost 


Pravednost je izrazito socijalna vrlina. Ona od nas traži da 
svakome dademo ono što mu pripada. Na njoj se temelji sav pore- 
dak u svijetu. Ona je bitan uvjet da može opstojati i samo ljudsko 
društvo. Svi smo mi i te kako osjetljivi da li su drugi prema nama 
pravedni. Već malo dijete reagira ako mu netko nešto uskrati na što 
ima pravo. A mladi su upravo do te mjere osjetljivi, kad je riječ o 
pravednosti, da burno reagiraju na nanesenu nepravdu. Koliki mla- 
di se bore za pravedniji poredak u današnjem društvu u kojem mili- 
juni ljudi gladuju zbog nepravedne podjele materijalnih dobara. 

Pravednost mora biti vrlina onih koji ovdje na zemlji zastupa- 
ju Isusa Krista kao navjestitelji njegove Radosne vijesti. A to su sve- 
ćenici. Stoga je potrebno da se u toj kreposti vježbaju već kao pri- 
pravnici na svećeništvo, jer će je morati pokazivati od svojih prvih 

svećeničkih dana. Iako su ljudi osjetljivi na svaku nanesenu im ne- 
pravdu, ipak ih posebno boli i ranjava ako im je nanese svećenik, 


koji već po svom pozivu mora biti borac za pravednost. Ljude sa- 


blažnjava kad čuju da je neki svećenik lakom za novcem i pokušava 
ga zgrtati na sve moguće načine, dok u isto vrijeme u njegovoj župi 
gdjekoji siromah nema za sebe ni za svoju obitelj ni kruha ni ruha. 

Sjećam se jednog slučaja. Siromašna majka udovica došla je k 
svome župniku i zamolila ga za jednu uslugu. No on joj je odgovo- 
rio da će joj to učiniti tek onda kad mu donese propisanu svotu 

* novca. Odgovorila mu je: » Velečasni, ja sad nemam ni za sebe i svo- 
ju djecu čime bih kupila što nam je potrebno za život. Molim vas, 
počekajte neko vrijeme dok nešto zaradim, pa ću vam donijeti.« Ali 
on nije popustio, nego joj je odgovorio: »Kad dodnesete novac, u- 
činit ću vam što tražite!« I žena je od njega otišla plačući. Pošla je k 
susjedima i zamolila ih da joj na neko vrijeme posude traženu svotu 
i odnijela ju je župniku samo da joj ispuni molbu. Kad je zato čula 
župa, svi su se sablažnjavali. Može li se taj svećenik nazvati Kristo- 
vim svećenikom? 

Može se dogoditi, a i događa se češće nego što bi čovjek to i 
mislio, da svećenik bude predmetom tuđih ogovaranja, pa možda 
čak i pravih kleveta. Kad on za to sazna, ili će žestoko reagirati na 
tu nepravdu i nastojati onima, koji su ga tako ocrnili, vratit udarac 
udarcem, ili će se pokazati da je Kristov učenik, koji je i na križu 
molio za svoje neprijatelje: »Oče, oprosti im jer ne znaju što čine!« 
Učini li ono prvo, mnogo će izgubiti u očima poštenih vjernika. U- 
čini li ovo drugo, moći će i drugima biti primjer kako valja postupa- 
ti kršćanin, kad mu se nanese nepravda. 

Svećeniku se u njegovu apostolskom djelovanju često pruža 
prilika da se zauzme za nepravedno napadnute, da bogate potakne 
na velikodušnost prema siromasima, da za svakoga nađe koju toplu 
i ohrabrujuću riječ, i da uvijek ima pred očima da je pravednost bez 
ljubavi najveća nepravda. 

Umjerenost 


Dok je pravednost pretežno socijalna vrlina, umjerenost je 
vrlina koja nas usmjeruje da vladamo sami sobom, da svoje sjetilne 
težnje i sklonosti obuzdavamo i podvrgavamo vodstvu razuma i 
Božjeg moralnog zakona. 

Svaki od nas nosi u sebi sjetilne težnje i strasti. One su nam 
neophodno potrebne za naš normalan život. No da od njih doista 
imamo koristi, a ne štete, ne smijemo ih prepustiti njima samima, 
već ih treba staviti pod upravu razuma. Dogodi li se da izbjegnu 
tom nadzoru, onda cijelo naše biće preplave poput kakve goleme 
bujice, zamrače nam razum da više ne može pravo suditi, oslabe 
nam volju, te pod plaštem slobode harače na sve strane. 

Kad je riječ o odgoju djece i mladeži, onda možemo bez ika- 
kva pretjerivanja ustvrditi da se on prije svega sastoji u tome da ih 
naučimo svladavati svoje strasti i da se vježbaju u umjerenom služe- 
nju svojim sjetilima. O tome nam na mnogo mjesta govori i Isus u 
Evanđelju. 

Nitko ne može biti pravi Kristov učenik, ako ne obuzdava 
svoje strasti. Ta cijeli naš moralni život nije ništa drugo nego nasto- 
janje da krotimo svoje strasti stavljajući ih pod nadzor razuma i nji- 
ma se služimo samo prema smjernicama koje nam daju Božje zapo- 
vijedi. 

Život jednog svećenika pruža mu obilje prilike da se vježba u 
toj kršćanskoj vrlini. Nalazi ih i u svom privatnom životu i u apo- 
stolatu, i to i u crkvi i izvan nje. Spomenimo umjerenost u jelu i pi- 
ću. Možda zbog jela neće biti posebne poteškoće, ali kod nekih sve- 
ćenika može biti s pićem prilično poteškoća. To se osobito može o- 
čekivati kod onih svećenika koji se osjećaju usamljenima, a koji su 
po svojoj naravi melankolici, pa da nekako razbiju taj osjećaj osam- 
ljenosti, posižu za alkoholom. Tako sam poznavao jednog svećeni- 
ka, koji je zbog sličnih razloga postao tako zvani »solo pijanac«. 
Zatvorio bi se, naime, u sobi i onda bi pio zaboravljajući na svoje 
svećeničke dužnosti. Piće ga je posve uništilo i ubilo. Susjedi ga nisu 
vidjeli izlaziti iz kuće više dana. Sumnjajući da mu se možda što do- 

godilo, silom su otvorili vrata njegove sobe i našli su ga mrtva. A 
kao mlad svećenik obećavao je mnogo. Bio je darovit propovjednik, 
pokazivao je mnogo smisla za glazbu, a želio je i doktorirati. No 
sklonost alkohulu pokopala je eto sve te lijepe darove, a na kraju i 
njega samoga. 

Potrebna je umjerenost i u spavanju. Treba še držati reda te 
polaziti na počinak na vrijeme, da se onda na vrijeme može i ustati. 

I tu ima primjera koji nisu baš za uzor. Jedan je mesar obično 
veoma rano ustajao i započeo svoj svagdanji posao u mesnici. Kad 
su ga neke mušterije pitale zašto tako rano ustaje, odgovorio je s ne- 
kom porugom u glasu: »Nisam pop da mogu dugo spavati!« A taj 
»pop« kasno je polazio na počinak, a i ujutro je veoma kasno usta- 
jao. Kad su nedjeljom zvona zvonila za početak mise, župnik je tek 
onda ustajao. Trebalo je još nekih pola sata da misa počne. Prema 
tome su se vjernici ravnali i govorili bi: »Ah, zvoni tek za početak 
mise! Imamo još pola sata vremena!« No kad je nakon njegove 
smrti došao drugi svećenik, koji je točno na vrijeme počinjao misu, 
ljudi su zakašnjavali, jer su se naučili da misa započinje tek pola sata 
kasnije. Trebalo je prilično mnogo vremena da se priuče na točnost. 

Umjerenost je potrebna i u gledanju televizije. Ima svećenika 
koji satima zure u televizijski ekran zaboravljajući na gdjekoju sve- 
ćeničku dužnost, kao na primjer na spremanje nedjeljnje propovije- 
di ili na moljenje svećeničkog časoslova. Pa koji puta i stranke mo- 
raju čekati dok svrši neki TV program. A žalosno je da se događa i 

“to da zbog TV mora na župnika čekati i umirući da primi svete sa- 
kramente. 

Ima nekih svećenika koji u svojim propovijedima nikako ne 
mogu naći »Amen«. Vide da pojedinci izlaze iz crkve, ali oni dalje 
nastavljaju govoriti, a sadržaj propovijedi bude im takav da čovjek 
teško može reći o,čemu su željeli popovijedati. Zanemarili su pri- 
pravu za propovijed. ' aos 

I u posjetima župljanima potrebna je umjerenost. Ti posjeti ne 
bi smjeli biti predugi i moraju imati posve određenu pastoralnu 
svrhu. Pa ako je pozvan na neku obiteljsku svečanost, poželjno je 

“da tu ne ostane sate i sate, nego da nakon nekog vremena pođe kući. 

Pa i onda kad prima stranke u župnom uredu, neka se ti posje- 
ti ne odulje bez ikakvog razloga, pa da se pripovijeda o svemu i sva- 
čemu, a najmanje o onome zbog čega je stranka došla. 

posjeti bolesnicima, iako mogu biti češći, no neka nikad ne 
budu predugi. Treba znati da to može teške bolesnike veoma uma- 
rati, pa se više boje tih župnikovih posjeta, nego što bi ih željeli. 

Mogli bismo još nastaviti s nabrajanjem prilika kad svećenik 
može i mora biti umjeren. No neka bude i ovo dosta. Već spome- 
nutim primjerima pokazali smo dosta jasno potrebu umjerenosti u 
svećeničkom životu i djelovanju. 

No ni ta vrlina ne postizava se preko noći. I nju je potrebno 
početi vježbati već zarana, za vrijeme školovanja. A u đačkim godi- 
nama ima obilje prilike da je vježba počevši od jutarnjeg ustajanja 
na vrijeme pa do polaska na počinak. Neka pazi na umjerenost kod 
stola, u raznim zabavama, u čitanju raznih knjiga, u gledanju televi- 
zije ili u slušanju radio-emisija, i tako redom. Na taj način steći će 
naviku da u svakoj stvari bude umjeren. Pa kad jednom postane 
svećenik, samo će nastaviti provoditi što je za đačkih dana naučio. 
No da u tome što više uspije, potrebna mu je Božja pomoć. Zato 
neka Gospodina moli za tu krepost. A neka mu u tome služi i pri- 


. mjer samog Sapasitelja, koji je u svemu znao pravu mjeru. 


Svećenik koji nastoji u svom životu i djelovanju naći pravu 
mjeru, s uvjerenjem će moći o toj vrlini govoriti i vjernicima u pro- 
povijedima i pokornicima u ispovjedaonici, a i djeci na satovima 
vjerske pouke. 


Duševna jakost 


Možda će se tkogod zapitati: »Pa što je to duševna jakost?« To 
je vrlina koja nam daje snagu da ustrajno svladavamo sve zapreke na 
koje naiđemo na putu prema ostvarenju svojih dobrih odluka. Od 
tog nastojanja neće nas odvratiti ni najveće poteškoće. 

Ta krepost obogatila je Crkvu Božju mnogim svetačkim liko- 
vima. Ona je pomagala u odlučnom času mučenicima da su uz Bo- 
žju pomoć spremno radije pošli u smrt nego da skrenu s puta Bo- 

žjih zapovijedi. A u naše dane ta vrlina traži se čak i od djece i bla 
deži, kad je riječ o ispovijedanju vjere pred onima koji vjeru izrugu- 
ju i vjernike proglašuju zaostalima, ograničenima, zatucanima. 

U naše dane svećenici i redovnici doživljvaju razna poniženja i 
zapostavljanja zbog svog zvanja. Ima nekih svećenika i redovnika 
koji zbog toga nastoje prikriti to svoje zvanje, pa u javnosti nastu- 
paju kao svjetovnjaci. Na taj način, doduše, sebi prištede neugodni- 
sti, ali mogu li za sebe reći da su bili Kristovi svjedoci pred ljudi- 
ma?! Onima koji se javno priznaju Kristovim svjedocima, ljudi se 
mogu rugati i ismijavati ih, ali im ujedno priznaju da su junaci svoga 
uvjerenja, i u svom srcu ih cijene i poštuju. 

Duševna jakost traži se od svećenika i da zna podnijeti neus- 
pjeh u svom apostolskom djelovanju. On se time ne da dotući ni 
odvratiti od svojih apostolskih pothvata. Neuspjeh u nekoj stvari 
potaknut će ga da preispita nisu li možda okolnosti za takav pot- 
hvat bile neprikladne, ili nije li možda precijenio mogućnosti svojih 
vjernika, koji još nisu dozreli za nešto takvo, ili je možda precijenio 
svoje vlastite mogućnosti u tim i takvim okolnostima. To će mu po- 
moći da prije nekog većeg pothvata temeljito prosudi da li su ljudi 
među kojima djeluje, dorasli tome i da li su za to prikladne okolno- 
sti. Na taj način on će iz jednog neuspjeha crpsti korist, a ne štetu. 
U slici mogli bismo reći da se duševna jakost očituje najbojje u to- 
me da li se znamo u svim prilikama i neprilikama dočekati na noge. 

No već smo spomenuli da se duševna jakost posebno očituje 
kad se od nas traže velike žrtve, ali nas ni one ne mogu odvratiti on 
našeg Ideala, od naše vjernosti Bogu. Da to konkretno osvijetlimo, 
navest ćemo tek jedan ili drugi primjer. 

Što znači biti karakteran čovjek i kršćanin, veoma zorno nam 
pokazuje sudski proces svetog Justina mučenika i njegovih drugo- 
va. Kad ga je na sudu upitao rimski poganski sudac: »Zar ne, ti si 
kršćanin?« Justin mu neustrašivo odgovori: »Da, kršćanin sam!« 
Tad mu sudac reče: »Ti kažeš da si učen i smatraš da su ti poznate 
istinite nauke. Ako izbičevan platiš glavom, jesi li uvjeren da ćeš sti- 
ći u nebo?« Justin odgovori: »Nadam se da će to biti moj dom ako 
ovo podnesem. Znam da je božanska milost sačuvana sve do svršet- 

ka svijeta onima koji pošteno žive.« Sudac zapovijedi: »Žrtvuj bo- 
govima!« No Justin odgovori: »Nitko tko ispravno misli neće iz 
pobožnosti pasti u bezbožnost.« Kad su Justin i njegovi drugovi 
odbili da žrtvuju poganskim bogovima, sudac im je izrekao smrtnu 
osudu. Bili su najprije izbičevani, a onda im je bila odrubljena glava. 

Drugi primjer duševne jakosti pokazao je prvi korejski kato- 
lički svećenik i mučenik Andrija Kim. Kad su ga vlasti uhvatile i iz- 
vele pred sud, za vrijeme preslušavanja rekao mu je predsjednik su- 
da neka im ispripovjedi što je sve učinio za kršćansku vjeru. On im 
je sve ispripovijedio, ali to nije bilo iznuđeno priznanje. To je bilo 
priznanje koje je bilo prožeto kršćanskom hrabrošću i željom da i u 
tom sudbonosnom času bude Kristov apostol pred tim ljudima koji 
su ga trebali suditi. On im je pripovijedao kako je osjećao svetu 
dužnost da izvrši svetu i veliku zadaću koja mu je bila povjerena. 
Pripovijedao im je o svim svojim naporima i oskudicama, a smije- 
šak, koji mu se od vremena do vremena pojavio na usnama, svjedo- 
čio je da je svako njegovo djelo bilo nov dokaz njegove ljubavi pre- 
ma Kristu. U sudskoj dvorani svi su prisutni bez ikakvih upadica 
slušali njegovo pripovijedanje. 

Nakon tog Andrijinog pripovijedanja suci su nastavili ispitiva- 
nje. Napokon mu zapovjednički reče sudac predsjednik suda: »U 
ime kralja Koreje zapovijedam ti da se odrečeš te krive vjere!« No 
Andrija mu odlučno odgovori: »Bog je nad kraljem i on mi zapovi- 
jeda da mu se klanjam. Odreći se Boga jest zločin koji ne može o- 
prati nikakav kraljev zakon.« 

Tog hrabrog Kristova svjedoka suci su bili spremni osloboditi. 
Toliko je na njih djelovalo njegovo junaštvo da ih je sve zanio i za- 
divio. No protiv te odluke sudaca ustali su kraljevi ministri i prisilili 
su kralja da on izrekne Andriji smrtnu osudu. Pod njihovim priti- 
skom on je-to i učinio. Kad su ga napokon doveli na stratište i po- 
stavili u sredinu stratišta, sa smiješkom je upitao krvnika da li se do- 
bro postavio i hoće li dobro udariti mačem da mu odrubi glavu. 
Nakon što ga je krvnik namjestio kako je želio, započeo je krvavi 
ples vojnika-krvnika oko njega, dok mu jedan od njih napokon ne 
odrubi mačem glavu. 

' Danas Andriju Kima Crkva časti kao sveca, a korejski bi kupi 
izabrali su ga za zaštitnika svećenika i svećeničkih pripravnika; Svi- 

ma on služi svojim primjerom kao zoran uzor duševne jakosti. 
Ni sveti Justin, ni Andrija Kim, a ni toliki drugi duhovni veli- 
kani, nisu stekli krepost duševne jakosti samo svojim silama, već 
vjernom suradnjom s Božjom milošću. Nećemo je niti mi steći bez 
. Božje pomoći. Stoga ustrajno molimo Gospodina da nam je po- 
mogne steći, kako bismo jednom postali svećenici koje neće uplašiti 
ni najveće kušnje, svjesni da se ne borimo za sebe i svoje probitke, 

nego za Boga i za spas besmrtnih duša... 

SVEĆENIČKI CELIBAT I POSLUŠNOST 


Dosad smo govorili o liku svećenika pod vidom njegova ka- 
raktera. Već spomenute vrline pojedini svećenik može posjedovati 
u većoj ili manjoj mjeri, ovisno o tome koliko se, uz Božju pomoć 
trudio da se izgradi. No o pojedinim vrlinama i o njihovu stupnju 
veoma je teško izreći mjerodavan sud. Ali Crkva izrično traži od 
svih kandidata za svećeništvo da sa svećeničkim redom prime na se- 
be svetu obvezu da će kao svećenici živjeti cijeli život u celibatu ili 
beženstvu i da će spremno slušati svoga biskupa ordinarija. Zašto 
Crkva tako odlučno traži baš te dvije stvari od svojih budućih sve- 
ćenika? 


Svećenički celibat 


U početku kršćanstva Crkva je redila za svećenike i oženjene i 
neoženjene ljude. Dapače, koliko nam je poznato, svi apostoli, o- 
sim svetog Ivana, bili su oženjeni. No sveti Pavao, kojeg je Isus poz 
zvao u svoju službu na čudesan način ukazavši mu se pred Dama- 
skom, bio je cijeli život neoženjen. Po svemu izgleda da su ga u to- 
me slijedili i njegovi učenici Timotej i Tit. I što se Crkva više ukori- 
jenila u nekom kraju, to su se, osobito za vrijeme rimskih progona 
kršćana, tražili takvi duhovni pastiri koji će se cjelim svojim bićem 
moći posvetiti vodstvu Božjeg puka. A vrijeme progona tražilo je 
od njih što veću slobudu kretanja, a u tome bi im njihova vlastita o- 
bitelj bila velika zapreka. I tako je već u četvrtom vijeku dozrelo da 
se odredi za zapadni dio Crkve hoće ili i nadalje biti prepušteno po- 

jedinim svećenicima da li će stupiti u brak i osnovati vlastitu obitelj, 
ili će ostati neoženjeni, ili će za sve svećeničke kandidate biti samo 

. jedan zakon — zakon beženstva ili celibat. Poučena iskustvom prvih 
stoljeća, ona se odlučila za zakon celibata za sve one koji žele biti 
svećenici Rimske ili Zapadne Crkve, dok je istočni dio Crkve i na- 
dalje ostavio u tome slobodu za niže svećenstvo, dok je za primanje 
biskupskog reda i ona tražila da kandidati budu neoženjeni, što je 
ostala praksa sve do naših dana. 

Što je Crkvu potaklo da taj zakon uvede i da ga kroz vjekove 
upravo ljubomorno čuva, pa makar pri tome nailazila na razne po- 
teškoće? Zar ona možda na taj način podcjenjuje brak i obitelj? Ni- 
pošto! Sam Isus rekao je za sebe: »Primjer sam vam dao dai vi tako 
činite kao što ja učinih!« A on je cijeli život na zemlji proveo u dje- 


vičanstvu. I otvoreno govori učenicima: »Tko više ljubi oca ili maj- : 


ku nego mene, nije mene dostojan. Tko više ljubi sina ili kćer, nije 
mene dostojan!« (Mt 10, 37). On, dakle, traži od svojih učenika 
potpunu slobodu srca.'A kad su neki pokrenuli pitanje braka, Isus 
im između ostalog reče i to: »Ima ih koji se odriču ženidbe poradi 
kraljevstva nebeskoga,« i odmah doda: »Iko može shvatiti, neka 
shvati!« (Mt 19, 12). 


Koliko je Isus cijenio djevičanstvo, potvrđuje nam i činjenica ' 


da mu je Ivan bio najmiliji učenik. Sam Ivan piše u svom evanđelju 
za sebe: »Učenik kojeg je Isus posebno ljubio!« Njemu jedinome I- 
sus je dopustio na Posljednjoj večeri da nasloni svoju glavu na nje- 
gove grudi. A dok je visio na križu, Isus tom istom učeniku povje- 
rava svoju svetu majku. 


I sveti Pavao veoma zorno tumači potrebu i prednost bežen- . 


stva. U svojoj prvoj poslanici Korinćanima o toj stvari piše: »Tko je 
neoženjen, brine se za Gospodnje, kako će ugoditi Gospodinu. A 
tko je oženjen, brine se za svjetsko, kako će ugoditi ženi, pa je raz- 
dijeljen« (1 Kor 7, 32-34). 

I A tko se više mora brinuti za Gospodnje nego upravo sveće- 
nik, kojega je sam Gospodin pozvao u svoju službu?! No ako je on 
vezan uz svoju ženu'i uz svoju obitelj, uza svu dobru volju on više 
nije slobodan da razvije svoj apostolski rad, budući da se u isto vri- 

jeme mora obazirati i na svoju obitelj i njezine potrebe i zahtjeve. A 
onda tu njegovu sputanost moraju osjećati povjereni mu vjernici. 
Na primjer, koliko mora paziti da kojom zaraznom bolešću ne za- 
razi članove svoje obitelji, kad po svojoj svećeničkoj dužnosti zbog 
svetih sakramenata pohađa bolesnika koji boluje od neke zarazne 
bolesti. Poradi svoje obitelji on mora bdjeti i nad svojim vlastitim 
zdravljem, jer ako on klone, tko će preuzeti brigu za njih?! Zbog o- 
bitelji on je prisiljen mnogo više misliti na materijalnu stranu nego 


“što je na to prisiljen neoženjen svećenik. K tome, njegova bi obitelj 


morala u svemu biti najuzornija. No konkretni primjeri pokazuju 
da se dosta puta događa upravo protivno — da su najmanje uzorne. 
A ako njegova obitelj nije onakva kakva bi morala biti, tada on ne 
može slobodno govoriti ni o bračnom moralu, niti o pravom 
kršćanskom odgoju djece, jer mu svatko može reći: »Prijatelju, naj- 
prije pometi pred svojim vratima! Pokaži nam konkretnim primje- 
rom ono o čemu nam govoriš!« 

Papa Pavao VI. objavio je posebno enciklično pismo o sveće- 
ničkom celibatu. Tu on između ostalog piše: »Posvećeno djevičan- 
stvo svetih službenika zaista očituje djevičansku ljubav Krista i Cr- 
kve, po kojoj plodnosti djeca Božja bivaju rođena ne od tijela i od 
krvi, kako piše sveti Ivan na početku svoga evanđelja.« Dalje Papa 
piše: »Zastupajući Krista, svećenik svakog dana umire sam sebi o- 
dričući se zakonite ljubavi prema vlastitoj obitelji radi ljubavi pre- 
ma Kristu i njegovu kraljevstvu, te tako nalazi slavu najpotpunijeg i 
najplodnijeg života u Kristu, budući da poput njega i u njemu ljubii 
sam sebe daje svoj djeci Božjoj.« 

Iako na prvi pogled izgleda da svećenik neženja ne može lako 
razumjeti probleme koji često muče pojedine obitelji, to nije posve 
točno. Treba imati na pameti da on po svojoj svećeničkoj službi u- 
poznaje probleme ne samo jedne ili druge obitelji, nego brojnih, a 
budući da sam nije neposredno dionik tih problema, lakše i objek- 
tivnije ih može rješavati. Štoviše, on već unaprijed može pojedine 
obitelji pripraviti na te kušnje, jer je iz iskustva naučio kakve sve 
kušnje mogu pohoditi neku obitelj. Tako, iako neoženjen, on po- 
staje učitelj i vođa mnogih obitelji. K njemu se obraćaju kad traže 


ZA 


. savjeta. Kod njega pronalaze toplu riječ koja ih ohrabruje da ne klo- 
nu pod teretom životnog križa. A sve to ne bi mogao kad bi bio o- 
ženjen, jer bi bio previše zaokupljen problemima vlastite obitelji. 

. | Jest, svećenik je samac, ako ga promatramo pod vidom vlastite 
obitelji, ali ako ga promatramo kao oca velike Božje obitelji, onda 
on nije sam. Vrata njegove kuće uvijek su otvorena svima koji ga bi- 
lo u čemu trebaju i traže njegovu pomoć. Njegovo uredovno vrije- 
me traje ne osam sati, nego puna 24 sata na dan. A kad osjeti klonu- 
lost pod teretom svoje svećeničke službe, on zna gdje će naći utjehu 
i novu snagu da uzmogne dalje nositi breme tolikih nevoljnika i po- 
trebnih. Naći će ga pred Svetohraništem. Tu će Božanski Učitelj 
govoriti njegovu srcu: »Ne boj se, ja sam s tobom!« 

Jest, u pojedinim časovima svoga svećeničkog života svećenik 
može osjetiti potrebu za ljudskom ljubavlju, jer i on je čovjek koji 
ima srce, i tada mu može doći napast da i potraži biće koje će njega 
ljubiti i koje će on ljubiti. Neka se tada baci pun pouzdanja u na- 
ručje Kristove Majke, koja je ujedno i majka svih svećenika, i neka 
njoj pokloni svoje srce. Štovanje Blažene Djevice Marije i ljubav 
prema njoj veoma su moćno sredstvo koje svećeniku pomaže da o- 
stane vjeran Kristu i da do kraja izvrši zadaću koju mu je On povje- 
rio kad ga je pozvao u svoju službu. 

. Uz predanje Isusu i Gospi zavjet celibata neprestano će'osvje- 
Žživati i jačati njegovanje intenzivnog duhovnog života i pristupanje 
čestoj svetoj ispovijedi, 

Spremnost na život čistoće u beženstvu traži vremena da se 
razvije i da ojača. Stoga se svaki svećenički kandidat mora truditi ti- 
jekom godina svoje priprave na svećeništvo da svoje srce odgaja za 
tu krepost i da je velikodušno, a ne pod silu, prihvati onako kako 
reče sam Isus: »Poradi kraljevstva nebeskoga«. 


Svećenička poslušnost 


' Svećenik je pomoćnik i suradnik biskupov u njegovoj apostol- 
skoj službi. No da mognu biskup i svećenici uspješno izvršavati po- 
vjerenu im zadaću, potrebno je da taj njihov rad bude usklađen. A 

budući da su svećenici biskupovi pomoćnici, po sebi se razumije da 
na njega spada vodstvo. On je dužan da za cijelu svoju biskupiju 
planira razne apostolske .poslove. Njemu pripada dužnost i vlast da 
raspoređuje posao i dužnosti pojedinim svojim suradnicima. On 
mora prosuditi pred Bogom i pred svojom savješću koji svećenik | 
bolje odgovara za određeni posao. On mora nastojati zadovoljiti — 
koliko mu je to moguće s raspoloživim silama — da opskrbi svaki 


- dio svoje biskupije potrebnim brojem dobrih i revnih svećenika. 


On je dužan da prati kako napreduje — ili možda nazaduje! — apo- 
stolsko djelovanje pojedinog svećenika. On mora znati prosuditi da 
li neki posao nadilazi sile određenog svećenika, ili mu možda treba 
iskazati veće povjerenje i povjeriti mu službu za koju pokazuje više 
smisla. 


No svećenici nisu neke figure na šahovskoj ploči koje se mogu 
pomicati kako igrač hoće; oni su ljudi, živi ljudi, sa svojim karakte- 
rom i svojim temperamentom, ljudi više ili manje izgrađeni, jače 1 


“ slabije tjelesne konstrukcije, ljudi koji imaju svoje poglede na razne 


probleme i na način njihova rješavanja; ljudi koji imaju razum i slo- 
bodnu volju. A sve to treba biskup imati na pameti, kad traži surad- 
nju. No i svećenici moraju shvatiti da kao što ni u jednoj zemaljskoj 
vojsci ne može više njih zapovijedati, nego je jedan vrhovni zapo- 
vjednik, od kojega prenose dalje zapovijedi niži časnici sve dok ne 
stigne do zadnjeg vojnika, slično ne mogu ni u Božjoj vojsci zapo- 
vijedati mnogi, nego mora biti jedan vrhovni zapovjednik, od koje- 
ga polazi svaka direktiva u apostolatu dotične biskupije. A da te di- 
rektive uistinu budu poštivane i provođene u konkretnom aposto- 
latu, za to se traži od svećenika poslušnost biskupu. Istina, svaki će 
svećenik, makar on bio i najposlušniji, provoditi biskupove direkti- 
ve i prema okolnostima u kojima živi i djeluje i prema svojim mo- 
gućnostima. Pri tome će jedan uspjeti više, drugi manje, ali je važno 
da su djelovali pod biskupovim vodstvom. Po sebi se razumije da će 
svaki svećenik unijeti u svoj rad mnogo svoga, već prema svom , 
temperamentu i revnosti, ali svi će uzimati kao temelj biskupove di- 
rektive. : 

Da svećenici saznaju što biskup želi i što očekuje od pojedinog 
svećenika, za to su potrebni ne samo češći sastanci svećenika s bi- 
skupskim delegatom nego i sa samim biskupom. Na tim sastancima 
pruža se svakom svećeniku prilika da kaže otvoreno svoj sud o po- 
jedinom pothvatu u biskupiji i da iznese svoje mišljenje. Ta ni bi- 
skup nije sveznajući i nepogrješiv! I njemu su potrebni savjetnici. I 

on mora čuti da li njegove odredbe donose željeni plod ili koče na- 
predak u apostolatu. No kad on i nakon što je obaviješten o većem 
ili manjem plodu svojih odredaba, nešto odredi, svećenici su ga 
dužni slušati. Ipak to ne znači da ge ne smiju upozoriti da dotična 
odredba ne odgovara okolnostima u kojima neki svećenik djeluje. 

Prošli Koncil biskupima veoma naglašava da se prema svojim 
svećenicima odnose više očinski negoli kao strogi poglavari čak i 
onda kad pojedini svećenik u nečem pogriješi. No isto tako Koncil 
želi da se i svećenici prema biskupu odnose više kao prema zajed- 
ničkom ocu negoli kao prema poglavaru koji izdaje zapovijedi. Ta 
uzajamna bliskost i povjerljivost morala bi se popeti do tog supnja 
da bi svećenike dovodila k biskupu i onda kad se nađu u kakvoj ku- 
šnji ili kad ih muči kakav problem ne samo u apostolskom djelova- 
nju, nego i u njihovu privatnom životu. 

Poslušnost biskupu može biti posebno teška za pojedinog sve- 
ćenika, kad se radi o promjenama službe ili mjesta djelovanja. To se 
osobito događa tamo gdje između svećenika i vjernika vlada sloga i 
suradnja, pa je jednoj i drugoj strani teško prekinuti tu suradnju. 
Ali tu se najbolje pokazuje koliko je neki svećenik svrhunaravan i 
koliko u svom radu traži više Boga nego sebe. Takvu žrtvu obično 
Gospodin Bog obilno nagrađuje svojim milostima. 

Poslušnost biskupu, koju svaki ređenik obeća u obredu ređe- 
nja, otkriva nam koliko je svećeniku potrebno truditi se da u što ve- 
ćeoj mjeri stekne krepost vjere, ufanja i ljubavi prama Bogu, a i 
važnost stožernih kreposti: razboritosti, umjerenosti, pravednosti i 
duševne jakosti. Tko tim krepostima zalijeva krepost poslušnosti, 
taj neće klonuti ni kapitulirati, kad ta krepost bude od njega tražila 
najveće žrtve. On će biti uvjeren da kamo ga šalje njegov biskup, ša- 
lje ga sam Gospodin koji ga je pozvao u svoju službu. To ne znači 

da neće osjetiti težinu Žrtve, nego će zajedno sa svojim Božanskim 
Učiteljem ustrajno ponavljati: »Oče, ne moja, nego tvoja volja neka 
bude!« On će biti svjestan da Bog po toj njegovoj Žrtvi spašava 
mnoge duše. A zar nije svećenikov glavni poziv — spašavanje duša?! 

Eto, i na tu krepost treba računati mladi kandidat za svećeni- 
štvo i za nju se pripravljati... 

BLAŽENA DJEVICA I DUHOVNA ZVANJA 


Kad govorimo o buđenju i izgradnji duhovnih zvanja, bilo 
svećeničkih, bilo redovničkih, ne možemo 1 ne smijemo prat u 
logu koju pri tome ima po Božjoj volji Isusova Majka, Blažena Dje- 
vica Marija. 


Odnos Gospe prema svećenicima 


Blažena Djevica Marija shvatila je svu puninu mi . 

kad je po anđelovu navještenju bila pozvana da e : e o. 
čast božanskog majčinstva. Ona je taj Božji poziv s sees an A 
tako da Božjem Sinu omogući uzeti na sebe našu lju s ram 
svom djevičanskom krilu i da ga rodi, nego i ., s nie a am a 
rađuje tijekom cijelog svog života u djelu otkup jena svij : a 
njezina suradnja vodi je u Betlehem, u jeruzalems! roba p a 
gonstvo u Egipat, u Nazaret tijekom njegova a. : ika 
će je povesti za njim i kad on počne javno djelovati. a . i Z 
ona će poći i križnim putem do na vrh Kalvarije istajat će p . 
govim križem u času njegova krvavog žrtvovanja Ocu ard svij : 
ta. I tu će u osobi apostola Ivana primiti sve Isusove s e i 

' posebnu svoju zaštitu. Ona će i nakon Isusova povratka Ocu bi 

zbora. ka 
B. roon ono pred očima, zar nas smije iznenaditi što se 
ona s osobitom ljubavlju brine za Isusove svećenike? Ta ona u o 
“kom svećeniku prepoznaje sliku svoga Sina. Prepoznaje g : a. 
prikazivanja svete misne žrtve, koja je u duhu vraća KI > a h : 
pod Isusov križ. Prepoznaje svoga Sina kao navjestitelja Rado 

vijesti dok promatra svećenika kako propovijeda ili katehizira, Pre- 
poznaje ga i kao milosrdnog Samaritanca koji liječi rane tolikih du- 
ša dok promatra svećenika kako u sakramentima svete pokore po- 
miruje grješnike s Bogom. I u svim ostalim svećeničkim dužnosti- 
ma ona gleda svoga Sina — Otkupitelja svijeta. Stoga nije ni najma- 
nje čudo da ona prati svakog svećenika tijekom cijelog njegova ži- 
vota sve do groba i nastoji mu pomoći da sretno stigne u zagrljaj O- 
noga kojega je predstavljao i zastupao ovdje na zemlji. 

Marijinu zaštitu i pomoć osjećaju svi revni i vjerni Isusovi sve- 
ćenici. I zato je punim pravom smatraju svojom duhovnomi maj- 
kom i s velikim pouzdanjem dolaze pred nju, njoj se preporučuju 


“svaki dan, njoj povjeravaju svoje radosti i žalosti, svoje uspjehe i 


neuspjehe, svoje planove, sve svoje duhovne, duševne i tjelesne po- 
trebe, svoje zdravlje i bolest — jednom riječi: sve! Da je uistinu tako, 
to bi mogli posvjedočiti mnogi uzorni svećenici. Kolike od njih ona 
je sačuvala od raznih opasnosti, napetosti, moralnih i vjerskih kriza. 


Zanimljivo je da pojedini svećenik počne duhovno nazadovati 
i padati, kad zanemari pobožnost prema Isusovoj Majci. I obratno: 
pojedini zalutali svećenik počne se vraćati na pravi put tek onda kad 
počne ponovno zazivati Mariju i tražiti njezinu pomoć. 

Prije više godina bio sam svjedokom jednog dirljivog prizora. 
Jedan biskup doveo mi je na duhovne vježbe nekog svog svećenika 
za kojeg je posumnjao da je radio nešto protiv njegove odluke. Dok 
ga je biskup preda mnom korio i opominjao, on je izvadio iz džepa 
krunicu i pokazujući je biskupu i meni, zažarenih očiju rekao pun 
pouzdanja u Gospu. »Ne bojte se za mene! Ova me spasila od pro- 
pasti. Ona me sačuvala da nisam skrenuo s pravog puta. Gospa mi 
je svjedok da sam nevin!« 

No zapamtio sam i posve protivan slučaj. Jedan mladi sveće- 
nik redovnik izvrgavao je ruglu štovanje Gospe, nijekao je njezino 
bezgrješno začeće, njezino djevičanstvo, kao i njezino božansko 
majčinstvo. To ga je dovelo do toga da je padao iz jedne duhovne 
krize u drugu, dok napokon nije završio kao otpadnik, i to ne samo 
od svećeništva, nego i od vjere. 

Svećeniku je po Božjem planu mjesto uz Mariju, a Mariji je 
mjesto uz svećenika, jer ih čvrsto veže najčvršća veza: Isus, naš Ve- 
liki Svećenik i Isus Žrtva. Marija ga je darovala svijetu i u neku ruku 
stavila u ruke svih svećenika Crkve. A svećenici produljuju Žrtvu 
njezina Sina, u kojoj je na Kalvariji ona sama tako tijesno sudjelova- 
la. 


Gospa je majka svećeničkih zvanja 


Isusova Majka nije samo majka Isusovih svećenika, ona je i 
majka koja se brine i za nova svećenička i redovnička zvanja. Mogli 
bismo reći: kao što je nekoć sudjelovala u Isusovu djevičanskom 
začeću i rođenju, tako sada sudjeluje u začinjanju i rađanju onih ko- 
ji imaju biti odraz njezina Sina Isusa Krista. I ne samo to. Kao što se 
nekoć u Nazaretu posvetila odgoju svoga Sina sve do njegove zrele 
dobi, tako se ona sada brine za odgoj i duhovni rast tih začetih i ro- 
denih duhovnih zvanja, bilo svećeničkih, bilo redovničkih. 

Možda će se nekome ta naša tvrdnja o Marijinoj ulozi u buđe- 
nju i razvijanju duhovnih zvanja činiti pretjeranom. No ako je sam 
Isus Krist htio da sve svoje milosti dijeli preko ruku svoje Majke, 
zar nam onda smije biti čudno da preko nje dijeli i tako veliku mi- 
lost kao što je svećeničko i redovničko zvanje?! 

Te Marijine uloge u buđenju, razvijanju i čuvanju duhovnih 
zvanja svjestan je i prošli Koncil. On u svom Dekretu o odgoju i o- 
brazovanju budućih svećenika kaže: »Neka svećenički kandidati si- 
novskim pouzdanjem ljube i štuju Blaženu Djevicu Mariju, koju je 
Isus Krist umirući na križu dao učeniku za majku« (br. 8). 

A u Dekretu o službi i životu svećenika isti Koncil kaže: »U 
svjetlu vjere, hranjeni čitanjem Svetog pisma, svećenici mogu u raz- 
nim događajima života pomnjivo tražiti znakove Božje volje i poti- 
caje njegove milosti, pa tako iz dana u dan postajati sve prikladniji 
za svoje poslanje koje su primili u Duhu Svetom. Divan uzor takve 
poučljivosti nalaze uvijek u Blaženoj Djevici Mariji, koja je, vođena 
Duhom Svetim, svu sebe posvetila tajni ljudskog otkupljenja. Nju, 
Majku Vrhovnog i Vječnog Svećenika, Kraljicu apostola i zaštitnicu 

svoje službe, treba da svećenici sinovskom odanošću i poštivanjem 
časte i ljube« (br 18). : ' 

Promatramo li Gospu kao odgojiteljicu mladih svećeničkih i 
redovničkih kandidata, onda možemo reći da im ona svojim uzviše- 
nim primjerom svih kreposti posve konkretno pokazuje koje su 
kreposti i njima potrebne da mognu dostojno odgovoriti svom uz- 
višenom zvanju. To su: vjera, pouzdanje i ljubav, i to ljubav prema 
bližnjemu, zatim poniznost, velikodušnost, milosrdnost, poslu- 
šnost, duh siromaštva, te čistoća duše, srca i tijela. 

Pripovijeda se da je jednom isusovački general sveti Franjo 
Borgija pohodio isusovački novicijat u Rimu i tom prigodom zani- 
mao se za duhovni život svakog pojedinog novaka. Pitao je svakog 
od njih koje pobožnosti na poseban način njeguje. I naišao je na ne- 
koliko novaka koji nisu spominjali pobožnost prema Majci Božjoj. 
Na rastanku je rekao učitelju novaka neka posebno pripazi na te 
mladiće, jer da se on boji da neće ustrajati u zvanju, budući da im 
nedostaje Gospina zaštita. I doista, nedugo nakon toga ti su mladići 
napustili novicijat i vratili se u svijet. 

Bilo bi veoma poželjno da i poglavari naših velikih i malih sje- 
meništa dobro promotre kako stoji pobožnost prema Majci Božjoj 
u njihovu sjemeništu. I neka se zamisle ne propadaju li neka zvanja 
baš zbog pomanjkanja štovanja Isusove Majke. 

Jednog ljetnog dana, u vrijeme kad su se slavile Mlade mise, 
pripovijedala mi je jedna časna sestra: »Htjela sam pokloniti neki 
mali dar svom mještaninu mladomisniku. Pa što ću mu drugo dati 
nego krunicu. No kad sam mu je pružila, on ju je otklonio i rekao 
mi: To meni ne treba! To je zastarjela pobožnost koja nije za nas 
mlade! Možete si misliti kako mi je bilo pri duši kad sam to čula iz 
usta jednog mladomisnika. Zar su te mlade tako odgajali u sjemeni- 
štu?« , 

Hoće li taj mladi svećenik tako govoriti i svojim vjernicima? I 
napokon, gdje će i kako on sam završiti, kad je odbacio onu koju 
mu je sam Isus Krist ponudio za voditeljicu i majku?! 

Marijin djevičanski lik može u odgoju srdaca budućih svećeni- 
ka i redovnika odigrati i te kako važnu ulogu u njihovu odgoju. Već 

je protestantski pedagog i psiholog Forster ustanovio da upravo 
Marijin lik veoma privlači mlada nepokvarena srca i diže ih u visine. 
Mladić traži jedno biće kojemu se može povjeriti. Gospa mu je 
mnogo više potrebna nego zemaljska majka, jer pred njom može o- 
tvoriti svoje srce kao što ga nikad ne bi otvorio pred zemaljskom 
majkom. Njezina majčinska ruka čini od mladih srdaca, koja joj se 
otvore, prava čudesa. Oblikuje ih i za najuzvišenije stvari i odgaja ih 
za prave Kristove apostole, za revne buduće svćenike, 

Kao što ni ostali mladi, tako ni kandidati za svećeničko ili re- 
dovničko zvanje nisu i neće biti pošteđeni od raznih napasti, osobi- 
to ne protiv napasti u stvarima šeste Božje zapovijedi. No ako se 
predaju Marijinu vodstvu, njezina djevičanska blizina i briga mno- 
go će im olakšati tu borbu. Pa i u kasnijem životu, kad ih pohode 
slične kušnje i napasti, znat će gdje će naći pomoć i zaštitu. Gospa 
će im pomoći da ostanu vjerni svom Božanskom Učitelju, koji ih je 
izabrao za svoje službenike. 

Želimo li, dakle, ne samo sačuvati već probuđena, nego i u- 
množiti svećenička i redovnička zvanja, onda nastojmo mlade odu- 
ševiti za Gospu i poticati ih da je uzljube i da joj se predaju cijelim 
svojim bićem. A da to uistinu i postignemo, potrebno je da mladi 
Gospin lik susretnu ne samo u našim crkvama nego i u vjeronauč- 
nim dvoranama, da o njoj češće govorimo na vjeronauku, da o njoj 
propovijedamo u crkvi, da njezine veće blagdane preko godine na- 
stojimo što svečanije proslaviti priredivši s mladima akademiju ili 
nešto slično. Potrebno je pobrinuti se da i sve obitelji imaju u kući 
Gospinu sliku ili kip i da se češće pred tim njezinim likom mole, o- 
sobito neka to bude subotom, koja je upravo Gospi posvećena. 

Što više bude neka župa marijanska, to više će u njoj biti i du- 
hovnih zvanja bilo svećeničkih, bilo redovničkih. 

Stara je riječ: »Per Mariam ad Jesum! — Po Mariji k Isusu!« 
Neka to bude i naše geslo i uvjerit ćemo se da je Gospa uistinu naj- 
sigurnija voditeljica do Isusa... 

IMAM LI JA DUHOVNO ZVANJE? 


Možda će se gdjekoji mladić zapitati: Na koji način mogu ja u- 
poznati da li i mene Gospodin Bog zove u svećenike ili u redovni- 
ke? Ja, naime, u svojoj duši ne doživljavam ništa izvanredno i u 
svom srcu ne čujem nikakav Božji glas. Uza sve to, osjećam neku 
posebnu privlačnost prema tom zvanju, jer bih želio mnogim ljudi- 
ma donijeti bar malo duhovne sreće, mira i radosti, osobito onima 
najpotrebnijima. Promatram i toliku mladež koja besciljno luta, jer 
joj nedostaje neki ideal za koji se isplati živjeti i boriti. Već sam toli- 
ko puta čuo i čitao kako je takve mlade spašavao i podizao i odgajao 
za velike duhovne ideale sveti Ivan Bosko. I tu bih — nadam se — ja 
našao svoje pravo mjesto. I pisma misionara na mene veoma dubo- 
ko djeluju. Ona mi govore o njihovoj nesebičnosti i junaštvu, jer se 
do iznemoglosti žrtvuju za tolike gladne i žedne Božje istine. Sve to 
kao da mi pokazuje da bih i ja morao svoje životne korake upraviti 
prema svećeništvu. Ali poteškoća je u tome što ja nisam ni posve 
zdrav, a niti sam osobito nadaren za neke veće studije. K tome, nai- 
šao bih na velike poteškoće sa strane svojih roditelja. Što mi je, da- 
kle, suditi o tome da li imam ili nemam svećeničko zvanje? 


Obični znakovi svećeničkog ili redovničkog zvanja 

Već smo vidjeli kako Gospodin Bog poziva pojedine ljude na 
najrazličitije načine u svećenički ili redovnički stalež. Ipak bismo 
mogli reći da se veoma mnoga zvanja rađaju posve tiho, bez nekih 
posebnih doživljaja. Upravo se čini kao da su posve povezana s ras- 

tom i razvitkom takvih mladića. Takva zvanja kao da je netko zasa- 
dio u njihovo srce i da se uporedo s njihovim godinama razvijaju i 
rastu do svoje punine. Takvi mladići već zarana počnu osjećati sklo- 


nost da više ili manje budu apostoli u sredini u kojoj žive, i to bilo ' 


primjerom svog uzornog kršćanskog života, bilo vjernim vršenjem 
svojih kršćanskih i staleških dužnosti, bilo da snagom svoga značaja 
privlače k sebi ostalu mladež i postaju joj u neku ruku vođe i pokre- 
tači raznih karitativnih i sličnih pothvata. 

Neka se zvanja razvijaju u blizni oltara. Takvi mladi kao mini- 
stranti izbliza promatraju svećenika kod svete mise i aktivni su su- 
dionici te svete Žrtve, pa nikoga ni najmanje ne iznenađuje ako i oni 
požele poći istim putem kroz žitot. 

Netko čezne za tim da u duši što dublje proživljava svoje 
kršćanstvo. Ustrajno se bori za čistoću svoje savjesti i zato njeguje 
intenzivan sakramentalni život. Voli molitvu, spreman je i na razne 
Žrtve, ne plaši se odricanja. Jednom riječju: on je u svojoj duši stvo- 
rio takvo ozračje u kojem se lako razvija duhovno zvanje. 

Ipak ne želimo kategorički tvrditi da svaki takav mladić mora 
krenuti putem prema svećeništvu. Bilo je, naime, takvih uzornih 
mladića kojima je njihova okolina govorila da su upravo stvoreni da 
postanu svećenici, ali oni su to odbijali odgovarajući da ne osjećaju 

“da ih Bog zove. 

Bog se, dakle, može poslužiti različitim sredstvima, i onima 
najobičnijima, da nekoga pozove u svećenike ili redovnike. Sve su 
to putovi da se upozna ima li netko zvanje. A da li je to zvanje uisti- 
nu pravo ili je to tek trenutačno oduševljenje, pokazat će se tijekom 
priprave bilo u malom, bilo u velikom sjemeništu. Pa i u izboru 
svjetovnih zvanja događa se da mladi ljudi upoznaju tijekom pri- 
prave za određeno zvanje da ono ne odgovara njihovim sklonosti- 
ma, pa odustaju od daljnjeg spremanja i izabiru zvanje koje im je 
bliže i prema kojemu osjećaju veću sklonost. 

Što se tiče intelekutalnih sposobnosti ne treba se plašiti, jer se 
ne traži da kandidati za svećeništvo moraju biti posebno nadareni. 
Kao i na srednjim školama i fakultetima za razna svjetovna zvanja 
ima uvijek onih koji su natprosječno nadareni i onih koji su osred- 

njih sposobnosti, slično je i u srednjoj školi za svećeničke priprav- 
nike i na bogoslviji. U Crkvi će naći i jedni i drugi svoje posve odre- 
đeno mjesto gdje će odgovarati Božjim planovima u radu za Božje 
kraljevstvo. Sjetimo se svetog arškog župnika Ivana Marije Vian- 
neya, koji je s mukom svršavao studije, a kasnije kao svećenik po- 
stao je divan apostol kojem su grnule tisuće ljudi sa svih strana 
Francuske tražeći kod njega duhovnu okrepu i mir svoje duše. I ne- 
davno proglašen blaženim isusovac otac Rupert Mayer svršavao je 
svoje bogoslovske studije s osrednjim uspjehom, pa je uza sve to 
kasnije postao glasovit propovjednik u Miinchenu i po okolnim 
mjestima i apostol muževa. Nisu toliko važne školske ocjene koliko 
je važna ljubay prema svećeničkom zvanju, jer ona će mladom kan- 
didatu davati snage da na putu do cilja svlada sve zapreke. 

Isus je za svoje apostole izabrao ne učene ljude, nego jedno- 
stavne galilejske ribare. I kad je postavljao Petra za svog namjesnika 
na zemlji, nije ga pitao da li je svršio škole i koliko je naučio u nje- 
govoj školi, nego samo jedno: »Šimune, sine Johin, ljubiš li me?« I 
Peter mu odgovara: »Gospodine, ti znaš da te ljubim!« I to je bilo 
najvažnije da mu Isus reče: »Pasi ovce moje, pasi janjce moje!« 

Isus, doduše, neće isključiti ni učene navjestitelje Radosne vi- 
jesti. On će u svoju službu pozvati i učenog Savla iz Tarza, ali će i 
od njega prije svega tražiti potpuno predanje i ljubav, pa će kasnije 
sam Pavao napisati za sebe: »Ljubav nas Kristova tjera!« I baš ta 
ljubav prema Kristu učinit će od njega najvećeg apostola, koji se ni- 
je uplašio ni pred najvećim poteškoćama, pa čak ni pred samom 
smrću. I pred smrt on će napisati svom učeniku Timoteju: »Budi 
trijezan u svemu, trpi zlo, učini djelo evanđeliste, svoju službu izvr- 
ši potpuno. Jer ja se već žrtvujem i vrijeme moje smrti sasvim je bli- 
zu. Dobar sam boj vojevao, trku završio, vjeru sačuvao. Uostalom, 
meni je pripravljen vijenac pravednosti, koji će mi dati Gospodin, 
pravedni sudac. Ali ne samo meni, nego i svima koji ljube njegov 
dolazak« (2 Tim 4, 5-8). 

Ne traži se od svećeničkog kandidata ni čvrsto zdravlje, jer bi 
onda doista bilo malo onih koji bi bili sposobni. Sveti Pavao nije 
bio čovjek jaka zdravlja, pa spominje da je molio Gospodina da ga 

oslobodi njegove bolesti, no Gospodin mu je odgovorio: »Dosta ti / 
je moja milost!« 

Da netko može postati svećenik, traži se bar toliko zdravlja da 
mogne izvršavati one najobičnije svećeničke dužnosti. Bilo je, do- 
duše, slučajeva da je bio zaređen za svećenika gdjekoji teški bole- 
snik, no to je obično bilo kao nagrada za sve ono što je prije toga 
dotični pretrpio za vjeru, kao što su bili slučajevi u logorima za vri- 
jeme prošlog svjetskog rata. 

Ipak neke bolesti mogu biti zapreka da netko postane sveće- 
nik. To su: padavica, teška invalidnost, alkoholizam, te razne du- 
ševne bolesti. I sljepoća je također zapreka, ali se događa da s dopu- 
štenjem Rima bude ipak gdjekoji slijepac zaređen za svećenika. 

Što se tiče dobrog glasa traži se od kandidata da prije svega bu- 
de vjernik i da nastoji živjeti prema Božjem zakonu. Skloni raznim 

: moralnim nastranostima nisu sposobni za svećeništvo. Stoga se od 
kandidatova župnika traži svjedočanstvo o njegovu uzornu životu. 
Ipak se time ne želi reći'da dotični kandidat već pri ulazu bilo u ma- 
lo, bilo u veliko sjemenište mora biti posve izgrađen kršćanin. To će 
mu nastojati pomoći ostvariti sjemenišni odgojitelji da se i vjerski i 
moralno što više izgradi i tako osposobi za svoju uzvišenu službu 
Kristova svećenika. 


Svećeničko zvanje mora dozrijevati 


. Bilo bi dosta smiješno tvrditi da je duhovno zvanje, koje je ni- 
kl6 u srcu nekog mladića, odmah tako razvijeno da je doseglo već 
. svoju puninu. Ono je slično mladoj biljci koja je tek počela nicati i 
razvijati se. Njezino korijenje još je posve nježno i slabo. Stoga ona 
traži da se s njom pažljivo postupa, da je se zalijeva, da ima dosta 
sunca i da bude zaštićena od jakih oluja. No ona iz dana u dan jača, 
njezino korijenje prodire sve dublje u zemlju, a njezina stabljika bi- 
va sve otpornija i sve spremnija da se odupre olujama. 
I svećeničko zvanje mora se razvijati i učvršćivati pod nadzo- 
rom i brigom sjemenišnih odgojitelja. Oni mladom kandidatu po- 
mažu da se prije svega izgradi vjerski. Danas, nažalost, mnogim 

mladima nedostaje temeljitija vjerska pouka pa se veoma često do- 
gađa da ne samo u malo sjemenište, nego i u bogosloviju dolaze s 
nedostatnim vjerskim znanjem. A poznavanje vjere prvi je pred- 
uvjet da se duhovno zvanje mogne pravilno razvijati i učvršćivati. 
Istina, oni će mnogo toga naučiti u bogosloviji, ali bogoslovsko 
znanje ipak mora imati svoj temelj na općoj vjerskoj izobrazbi i na 
prakticiranju vjerskih dužnosti. 


Uz vjersku izobrazbu i prakticiranje vjerske dužnosti potreb- 
no je te mladiće upućivati i u to kako će izgrađivati i moralnu stranu 
svog osobnog života, a to drugim riječima znači da treba u njima 
razvijati dublji duhovni život. Imajući pred očima svoje svećeničko 
zvanje, oni moraju sve više osjećati potrebu da im život odgovara 
njihovu pozivu. U toj izgradnji svakome od njih bit će najizvrsnija 
pomoć njegovanje sakramentalnog života: po mogućnosti česta 
sveta ispovijed za odgoj savjesti, i sveta pričest koja će im davati 
snagu da se lakše odupiru napastima, koje mogu nanijeti veliku šte- 
tu zvanju, koji puta ga čak i posve upropastiti. Drugi vatikanski 
koncil u svom Dekretu o odgoju svećeničkih pripravnika veoma 
naglašuje taj sakramentalni život, kao i veliku vjernost molitvi. A 
od posebnih pobožnosti osobito preporučuje pobožnost prema 
Blaženoj Djevici Mariji-Majci našeg Velikog Svećenika i majci svih 
svećenika i svećeničkih pripravnika. 


Za razvijanje i učvršćivanje svećeničkog zvanja veoma mnogo 
pomaže i to da se mladim kandidatima što zornije i što vjernije pri- 
kaže polje svećeničkog djelovanja. Na taj način u njima se sve više 
budi želja za euharistijskom žrtvom, za naviještanjem Kristove Ra- 
dosne vijesti, za dijeljenjem svetih sakramentata, za apostolatom 
među mladima, za misijskim poslanjem, za ublaživanjem bijede to- 
likih nevoljnika koji čeznu za kojom toplom riječi i pruženom ru- 
kom koja će ih pridići iz njihove bijede, bilo da se radi o tjelesnoj ili 
o duhovnoj bijedi... 


No nemojmo previše teoretski govoriti o svemu tome. Govo- 


.rimo im pomoću konkretnih primjera, jer konkretni primjeri pri- 


vlače i oduševljavaju. 

Hrabrimo mlade i recimo im da se ne uplaše poteškoća na koje 
će naići na svom putu prema svećeništvu. Mladima je potrebna 
podrška, potrebna im je ohrabrujuća riječ, osobito u časovima kri- 
ze. Tako ćemo im pomoći da njihovo svećeničko zvanje dozrije i 
donese obilat plod. ' 


Odvažite se, mladi! 


Ovdje veoma dobro pristaju riječi što ih je mladim svećenič- 
kim pripravnicima izrekao glasoviti teolog isusovac otac Karl Rah- 
ner prigodom proslave svoje 25. godišnjice svećeništva. On im je 
poručio: ' 

»Vi ste ljudi kao i mi; mi smo se odvažili i nismo se pokajali. 
Zašto da se i vi ne odvažite? Kad smo mi započeli, vrijeme nije bilo 
bolje ni sjajnije nego sada. No Bog nam je dao uistinu blaženu mi- 
lost svećeništva. Možete se, dakle, i vi odvažiti i u ovo vrijeme. Mi 
smo bili slabi, bili smo grješnici, i to smo ostali; mi smo u svoje sve- 
ćeništvo ponijeli breme svoga nasljeđa, svoje prošlosti, svoje talente 
i netalente, svoje sklonosti, slaba, krhka mjesta u svome biću. Sve 
smo to ponijeli i iskusili smo kako je Božja milost jača on naše sla- 
bosti. Zašto da se i vi ne odvažite? 

Sve smo više opažali kako je teret službe veći nego što su naše 
vlastite sile da toj zadaći udovoljimo. No Bog je bio dobar i vjetan. 
Ako vi to već sada opažate — zašto se ipak ne odvažite? Pozvani ste 
na najveće što postoji: da svjedočite za Božju istinu u mraku ovoga 
svijeta, da naviještate Božje kraljevstvo u metežu ovog vremena, da 
dijelite Božju milost nesvetom narodu, da posred ovoga svijeta 
predstavljate Božju Crkvu, kako bi ona uistinu bila znak da je došla 
Božja milost i da je zaključen vječni savez između Boga i čovjeka, 

* koji počiva na neopozivoj Božjoj vjernosti, a ne na čovjekovoj moći 
ili zatajivanju. 

U to zvanje treba vjerovati, treba ga dnevice iznova ostvariva- 
ti; ono nikome nije tako darovano da ga ne bi mogao izgubiti. Ni- 
kada nije tako primljeno u srcu da to srce ne bi zapravo uvijek bilo 
u napasti da zavoli više zemaljsko od nebeskoga. Nikada to zvanje 

nije tako prihvaćeno da čovjeku ne bi jednom samoća postala teška i 
da ne bi imao dojam kao da propovijeda gluhim ušima. To zvanje 
uvijek imaš samo tako da ga moraš posljednjom snagom srca i — još 
više — Božjom milošću uvijek iznova stjecati. 

Ali to je kod takva zvanja, koje je Božje zvanje, posve razum- 
ljivo, jer ono, što je najviše i najblaženije, u isti je mah i najugrože- 
nije i najteže. Sve je to razumljivo, i mi vam i nakon 25 godina ne 
možemo reći o tome ništa drugo. Pa ipak vam kažemo: Vi se može- 
te na to odvažiti! Mi vas ipak usrdno molimo, ukoliko vas je samo 
Božja milost dotakla i njegov vam poziv ušao u duh, srce i savjest: 
Odvažite se! Divno je to zvanje! Ono mnogo traži od vas, ali Bog je 
taj, njegova je to milost, njegova vjernost, njegov blažen poziv, koji 
od vas mnogo traži; a dati se od Boga pozvati i od njega primiti ve- 
like zadatke — to je blaženo! - : 

Mi se nismo pokajali, mi uzimamo svećeništvo s pouzdanjem 
opet na sebe, i nakon 25 godina, i kažemo vama, svojoj braći: O- 
dvažite se! Možete se odvažiti! Jer Bog vam daje odvažnost, a kada 
On to čini, bit će učinjeno, i neće ostati samo početak. Onaj koji je 
učinio početak i sredinu, On će nama i vama darovati vječno ispu- 
njenje svećeništva i života.« 

SVEĆENIČKI KANDIDAT NA CILJU 


Na kraju ovog dijela knjige o svećeničkom pozivu želimo po- 
kazati ne samo put do svećeništva, nego i cilj te duge priprave za to 
uzvišeno zvanje. No umjesto da ja sam govorim o tome, odlučio 
sam se poslužiti veoma lijepom pjesmom oca Stjepana Šimete, kojoj 
je on dao naslov »Nek ti ideal uvijek taj blista — Palome svijetu nosi- 
ti Krista«. Evo te pjesme, koju je on sastavio u čast jednom mlado- 
misniku! ' 4 

Napokon eto granulo sunce žuđenog dana! 
Protekla ljeta dubokih čežnja, dubokih sjeta, 
vapaj tihih, čekanja dugih. 


Od najmlađih dana mladosti cvjetne, 
J . . . . Ja . . 
* mladosti sretne, djetinje već su ti radosti bile 
ponešto mutne, ponešto sjetne! 


Čim je u tebi svitati stalo 

što je to nebo, što je to pako, 

što je to vječnost, što je to duša, 

što je to Otac koji nas stvori, 

što je to stvorenje — a neće da sluša — 
što je to grijeh... 

Srce ti mlado plakati stalo, 

ridati stalo, u pomoć zvalo. 


-'U pomoć zvalo videć poljane kako se bijele 
već posve zrele... 
Slušajuć kletve širom sve žetve, 

motreći sluge sotonske crne, 
gdje žito kose, gdje snoplje nose, 
tovare, voze od rane zore 

na pakleno gumno... 


Smišljeno, umno, milom i silom, 
otimlju i to što šačica mala 
radnika Božjih uz znoj i muku, 
u hrpu zbrala i vuče 


na tvrdo Golgotsko brdo, 


— jer samo s te gore može se gore 
u očinske dvore! 

Da, pakao mrzi, satire, ništi, 
pobjedno pleše, ceri se, vrišti, 

a čovjek jadan zblenuto, ludo 
zapanjen gleda tu paklenu igru, 

to sotonsko čudo — i ne zna 

jadno, nesretno dijete, 

da mu sotona — ta zmija ljuta, 
okove puta... 

Okolo grla plete mu mrežu 

i steže! 

A ipak na križu 

— kako da kažem tu bolnu milinu — 
eno se nižu, eno se kližu 

Božjemu Sinu, 

padaju.nice niz sveto lice 

obilne suze.:.,. 
Isusu našem! | 


Na te dvije tužne misleći slike, 
u tebi sve se napelo, zbilo, 
zgrčilo, svilo, 

burka uzavrelo, buni se, kipi, 
kao da moli, zapomaže, prosi: 
»Tko ima srca, pa da to snosi!« 

Tada je tvoja, o mladi levito, 
odluka pala.., 

Bila je kratka, bila je mala, 
al diva vrijedna: 

života te stala. 


Reko si »zbogom!« mladosti, svijetu, 
reko si »zbogom!« radosti, cvijetu, 
reko si »zbogom!« samom životu, 
izabro si Krista, križ i sramotu! 


Reko si: Kriste, 

primi me mlada, 

primi me zdrava, 

primi me svježa, 

primi me čista! 

Ja ću svoje zasukat rukave! 
Što god ja jesam, imao, znao, 
sve je to Tvoje, za Tebe samo! 
Treba 1? se borit, raditi, znojit, 
treba li bdjeti, stradati, pasti... 
računaj sa mnom! 

Jer nema veće od ove slabosti: 
Za Tebe trpjet patnje, sramote, 
za Tebe radit, od napora pasti! 


Jednu tek molbu — žarku i vruću — 
Na stancu kamenu da sagradim kuću, 
da navali svakoj paklenih četa, 

da napasti svakoj varavog svijeta, 
mogne odoljet... 

Predaj mi ključe, o Božji Sine, 
svojega Srca! 

Da smijem svagda, po danu, po noći, 
do Tebe doći! 

Nevoljnu braću, punu svih rana, 
vodim da Ti s ratnih poljana! 


O, molbu mi gledaj! Ključeve predaj! 

Onda me bacaj u juriš svaki: 

bit ću smion, borben i jak! 

Svuda ću letjet, vikati, trubit: 

Oj, podite za mnom i ja ću znati 

kruh bolji vam dati! : 


O, ima Srce koje vas voli, 


.Srce, što trpi zbog vaših boli! 


O, ima Srce, što rad? vas bije: 


je li tko žedan, nek iz njeg pije! 


O, ima Srce što radost lije, 
tko god je tužan, u nj nek se skrije! 


Čemu ste, braćo, tužni i bijedni; 
čemu ste, braćo, gladni i žedni; 
čemu ste, braćo, vijek sirotani, 

a imate Oca koji vas hrani?! 

On se veseli s vama i smije, 
zbog vas On strepi, nad vama bdije, 
svaki vam korak životni prati! 
Imate Oca, koji vas hrani, 

imate Majku, koja vas brani! 
Presveto Srce i Djeva mu Mati, 
ta Majka divna, taj biser zlati, 
oni vas ljube, žele vam dati 

što god vam treba — 


i kruha i neba... 


To su ti bile, levito mladi, 


* radosti vječne i vječni jadi! 


Toliko ljeta sputan si bio, 
toliko ljeta od braće se krio 
a ti si htio — o da si smio! — 
pohitjeti k njima! 


. Urješit braću što za Bogom plaču! 

Sad ćeš naskoro ipak ti k njima! 

O, nosi im ljubav, jer studen je, zima, 
budi im ljubav kad stigne te zloba, 

Srcu Božanskom vjeran do groba! 

NEK TI IDEAL UVIJEK TAJ BLISTA: 
PALOME SVIJETU NOSITI KRISTA! 
Svećenik je drugi — vidljivi Krist: 
izmoren, prognan, neokaljan, čist! 
Umro si svijetu, život mu daj! 

»Računaj sa mnom!« reko si, znaj! 

Kad ti Gospodin neuspjeh dade, 

kad se i zadnji utrnu traci 

svjetla i nade, 

osnove kad ti križati stane, 

kada te na to uplaši grozno misao sama, 
znaj tada, reko si: »Računaj sa mnom!« 
Kada te Bog uzme u svoju visoku školu, 
hranit te stane patnjom i bolju, 

u srca kad ti mekano tkivo 

strugačem strugne osjetno, živo, 

tesati stane, blanjat te stane 

sa svake strane, 

kad ti se smrkne, zgrabi te tama, 

reko si, znaj: »Računaj sa mnom!« 

Tada znaj, vrijeme je Gospodnje sjetve, 
znak je to, vjeruj, obilne žetve! 

Sad si svećenik — svećenik je žrtva! 

Žito tek klije iz sjemena mrtva! 


U vrtlog svijeta valja ti poći, 

zato tu školu moro si proći! 

U vrtlog svijeta valja ti poći! 

Ostani rosa! Nikome ne daj preblizu doći! 
Ostani sam! 

Bit će ti život bogat, lijep, čist, 

Bit ćeš Božji — tvoj bit će Krist! 


MALA I VELIKA SJEMENIŠTA 


1. - Biskupijska mala sjemeništa 


Nadbiskupsko dječačko sjemenište i Interdiecezanska srednja škola 
— 41001 Zagreb, Voćarska 106, PP. 715 

Biskupsko malo sjemenište — 50101 Dubrovnik, Poljana R. Boško- 
vića 6, pp. 20 


Biskupsko sjemenište — 54100 Đakovo, Strossmayerov trg 5 


Biskupsko sjemenište — 51400 Pazin, Stanka Jakića 6 

Nadbiskupsko dječačko sjemenište i srednja vjerska škola — 58001 
Split, Zrinsko-Frankopanska 19, pp. 248 

Biskupsko sjemenište »Paulinum« — 2400 Subotica, Trg žrtava faši- 
zma 19 

Dječačko sjemenište »Zmajević« — 57000 Zadar, Trg 27. III. br. 2 

sija raka eparhijsko sjemenište — 41000 Zagreb, Ćirilometod- 
ska 1 


2. — Redovnička mala sjemeništa 


Isusovačko malo sjemenište »Augustin Bea« — 41000 Zagreb, Fra- 
trovac 38 

Franjevačko malo sjemenište — 41000 Zagreb, Kaptol 9 

Franjevačko malo sjemenište i srednja vjerska škola — 58230 Sinj, 
Jonića 1 

Serafski kolegij — Franjevačko sjemenište — 71300 Visoko, Vladimi- 
ra Nazora 4 

Malo sjemenište otaca konventualaca — 41000 Zagreb, Miškinina 31 

Malo sjemenište otaca trećoredaca — 41000 Zagreb, Jandrićeva 21 

3. — Biskupijska bogoslovna sjemeništa i bogoslovije 


Nadbiskupsko bogoslovno sjemenište i Bogoslovni fakultet — 
41001 Zagreb, Kaptol 9 

Biskupsko sjemenište i Bogoslovna visoka škola — 54400 Đakovo, 
Strossmayerov trg 5 

Nadbiskupsko bogoslovno sjemenište i bogoslovija — 51000 Rijeka, 
Maksima Gorkog 43 

Vrhbosansko bogoslovno sjemenište i Visoka teološka škola — 
71000 Sarajevo, Svetozara Markovića 5 

Centralno bogoslovno sjemenište i bogoslovija - 58001 Split, Zrin- 
sko-Frankopanska 19, pp. 248 


4. — Redovničke bogoslovije 


Filozofsko-teološki institut Družbe Isusove — 41001 Zagreb, Jorda- 
novac 110, pp. 169 i 

Franjevačka bogoslovija — 58300 Makarska, Žrtava fašizma 1 

Franjevačka bogoslovija — 71000 Sarajevo-Butmir, Aleja B. Bujića 
111 

BOŽJI POZIV U REDOVNIČKO ZVANJE 

UVOD 


Želimo li dobiti potpunu sliku o Božjem pozivu u duhovni 
stalež, onda nije dosta govoriti samo općenito o svećeničkom zva- 
.nju. Treba, naime, znati da Gospodin Bog neke mladiće poziva da 
mu služe kao vanjski ili biskupijski svećenici, a od drugih očekuje 
da će mu se posvetiti bilo kao svećenici, bilo kao braća pomoćnici u 
redovničkom staležu. Stoga, moramo promotrati i redovničko zva- 
nje. 

Što smo dosad rekli o svećeničkom zvanju, jednako vrijedi za 
biskupijske svećenike i za svećenike redovnike, pa ne kanimo ovdje 
to ponavljati. U ovom dijeli želimo prikazati u čemu se sastoji re- 
dovnički život, što on traži od redovničkih kandidata i što im on 
daje. , 

Da budemo što vjerniji nauci Crkve o redovničkom zvanju, o- 
bilno smo se poslužili dekretima prošloga Koncila. Prilično opširno 
govorimo o redovničkim zavjetima, budući da su oni temelj na ko- 
jem počiva zgrada redovničkog života. No nismo propustili ni to da 
kažemo bar nekoliko riječi o raznim zaprekama zbog kojih neki 
kandidati ne mogu biti primljeni u pojedinu redovničku družbu. 

Osjećali smo potrebu da mladima bar uratko prikažemo povi- 
jest i svrhu pojedine redovničke družbe. Označili smo — nadamo se 
— točnu adresu provincijalne uprave svake družbe, da mladi, koji o- 
sjećaju da ih Bog zove u određenu redovničku zajednicu, znadu ka- 
mo će se obratiti i gdje će više saznati o dotičnoj družbi. 

O onim redovničkim zajednicama, koje nemaju svojih kuća na 
području hrvatskog jezika, nismo donijeli nikakve podatke osim za 
kartuzijance. Možda smo ispustili koju redovničku družbu, koja se 
još nije ukorijenila na našem tlu, pa je stoga i teže doći do podataka 
o njoj. No oni sami mogu to popuniti na taj način da u ovu knjigu 
umetnu kao prilog svoje podatke. 

Sve na veću slavu Božju i na spas besmrtnih duša! 

ŽIVOT PO EVANĐEOSKIM SAVJETIMA 


Kao što je Isus u svojoj Crkvi ustanovio svećeništvo Novog 
saveza, tako je postavio temelje i redovničkom zvanju, kad je onima 
»koji to mogu shvatiti«, preporučio da svoj život urede po evan- 
đeoskim savjetima. Budući da on neke duše poziva da krenu za 
njim tim putem, potrebno j je progovoriti i o tom načinu predanja 
Bogu. A da budemo što vjerniji u tumačenju tog Božjeg poziva, po- 
služit ćemo se riječima Drugog vatikanskog koncila. 


Koncil o redovničkom zvanju 


U koncilskom dekretu o obnovi redovničkog života odmah na 
početku čitamo: »Nastojanje oko savršene ljubavi po evanđeoskim 
savjetima proistječe iz nauke i primjera Božanskog Učitelja, a po- 
javljuje se kao sjajan znak nebeskog kraljevstva. 

Već od početka Crkve bilo je muževa i žena koji su ostvariva- 
njem evanđeoskih savjeta nastojali u većoj slobodi slijediti Krista i 
izrazitije ga nasljedovati. Svatko je od njih na svoj način provodio 
život posvećen Bogu. Mnogi su između njih po nadahnuću Duha 
Svetoga ili provodili samotan život, ili su osnivali redovničke obite- 
lji koje je Crkva svojom vlašću rado prihvaćala i odobravala. Tako 
se po božanskom naumu razrasla divna raznolikost redovničkih za- 
jednica, koja je mnogo pridonijela tome da Crkva bude ne samo 
spremna za svako dobro djelo 1 pripravna za djelo služenja u iz- 
gradnji tijela Kristova, nego da i različitim darovima svojih sinova 
bude urešena poput Zaručnice koja je nakićena za svoga Zaručnika 
(usp. Otkr 21, 2), te se tako po njoj očituje mnogovrsna mudrost 
Božja. 

U tolikoj raznolikosti darova, svi koje je Bog pozvao na ostva- 
rivanje evanđeoskih savjeta i koji ih vjerno izvršavaju, Bogu se po- 
sebno posvećuju zato da bi slijedili Krista koji je — čist i siromašan — 
po poslušnosti do smrti na križu spasio i posvetio ljude. Potaknuti 
ljubavlju koju Duh Sveti razlijeva u njihovim srcima, oni sve više 
Žive Kristu i njegovu tijelu, Crkvi, Stoga, što se oni po predanju sa- 
mih sebe koje obuhvaća cijeli život čvršće s Kristom sjedinjuju, to 
je bogatiji život Crkve i plodniji njezin apostolat« (Br. 1). 

A u dogmatskoj konstituciji o Crkvi »Svjetlo naroda« u še- 


stom poglavlju o redovnicima i njihovu pozivu piše: »Budući da su . 


evanđeoski savjeti Bogu posvećene čistoće, siromaštva i poslušnosti 
osnovani na Gospodinovim riječima i primjerima i preporučeni od 
Apostola i Otaca i učitelja i pastira Crkve, Božji su dar koji je Cr- 
kva primila od svoga Gospodina i po njegovoj ih milosti uvijek ču- 
va. Sama se crkvena vlast pod vodstvom Duha Svetoga pobrinula da 
ih tumači, da upravlja njihovom praksom i da im ustanovi stalne o- 
blike života. Stoga se dogodilo da su se, kao na stablu koje je Bog 
posadio i koje se na divan i raznolik način razgranalo u Gospodino- 
vu polju, razvili razni oblici samotničkog ili zajedničkog života i 


nastale različne obitelji, koje povećavaju sredstva koliko na korist 


svojih članova, toliko i na dobro cijeloga Kristova tijela. Te obitelji 
pružaju svojim članovima pomagala čvršće stalnosti u načinu živo- 
ta, prokušanog nauka za postignuće savršenosti, bratske zajednice u 
Kristovoj vojsci, posluhom ojačane slobode, tako da mogu sigurno 
ispuniti i vjerno održati svoje redovničke obveze i u duhovnoj ra- 
dosti napredovati na putu ljubavi. 

Ako se gleda na božansku i hijerarhijsku konstituciju Crkve, 
taj stalež nije srednji između svećeničkog i laičkog položaja, nego 
Bog poziva s obje strane neke vjernike da imaju u životu Crkve po- 
seban dar i koriste njezinoj spasiteljskoj misiji svaki na svoj način. 


Zavjetima ili drugim svetim vezama, koje su po svojoj naravi 


slične zavjetima, kojima se vjernik obvezuje na vršenje rečenih triju 
evanđeoskih savjeta, on se potpuno dariva Bogu, kojega veoma lju- 
bi, tako da se novim i posebnim naslovom određuje za Božju slu- 
žbu i njegovu čast. Već je po krštenju umro grijehu i posvećen Bogu 

ali da može prmiti obilniji plod milosti krštenja, preuzimanjem e- 
vanđeoskih savjeta u Crkvi hoće da se oslobodi od zapreka koje bi 
ga mogle udaljiti od žara ljubavi i od savršenog božanskog štovanja 
i potpunije se posvećuje božanskoj službi. Posvećenje će pak biti to 
savršenije što su čvršće i stalnije veze kojima je prikazan Krist ne- 
razrješivo sjedinjen s Crkvom, svojom zaručnicom. 

Kako pak evanđeoski savjeti, po ljubavi kojoj vode, na pose- 
ban način povezuju svoje sljedbenike s Crkvom i njezinim misteri- 
jem, njihov duhovni život mora također biti posvećen dobru cijele 
Crkve. Odatle nastaje dužnost redovnika da radi prema silama i 
vrsti svoga zvanja, bilo molitvom, bilo aktivnim djelima, da se u- 
korijeni i ojača Kristovo kraljevstvo u dušama i da se širi na sve 
strane« (Br. 43-44). 


Veličina redovničkog posvećenja 


U istoj dogmatskoj konstituciji o Crkvi Koncil govorii o veli- 
čini redovničkog posvećenja. On kaže: »Neka redovnici brižno na- 
stoje da Crkva po njima svaki dan sve bolje prikazuje Krista i vjer- 
nicima i nevjernicima, Krista ili dok razmatra na gori, ili navješćuje 
Božje kraljevstvo mnoštvu, ili dok ozdravlja bolesnike i ranjene, ili 
obraća na bolji život grješnike, ili dok blagoslivlja djecu i čini dobro 
svima, uvijek slušajući volju Oca koji ga je poslao. ' 

Neka napokon svima bude jasno da preuzimanje evanđeoskih 
savjeta, premda uključuje odricanje od dobara koja se nesumnjivo 
mnogo cijene, ipak ne smeta pravom napretku ljudske osobe, nego 
mu po svojoj naravi mnogo koristi. Jer savjeti dragovoljno prihva- 
ćeni po osobnom zvanju svakoga, ne malo pomažu očišćenju srca i 
duhovnoj slobodi, neprestano potiču žar ljubavi i, kako je dokazao 
primjer tolikih svetih uremeljitelja, imaju snagu da više osposobe 
kršćanina za djevičanski i siromašni život, što ga je sebi odabrao 
Krist Gospodin i koji je prigrlila njegova Majka Djevica. Neka nit- 


ko ne misli da redovnici svojim posvećenjem postaju ljudima tuđi ili 


nekorisni u zemaljskoj državi. Jer, iako katkad neposredno ne po- 
mažu svojim suvremenicima, ipak ih na dublji način imaju prisutne 

u Kristovu Srcu i s njima duhovno surađuju, da se izgradnja zemalj- 
, Ske države uvijek temelji na Gospodinu i njemu upravlja, da ne bi 
možda uzalud radili oni koji je grade. ' 

2 Zato Sveti Sabor učvršćuje i hvali muževe i žene, braću i sestre 
koji u samostanima ili u školama i bolnicama ili u misijama ustraj- 
nom poniznom vjernošću u spomenutoj posveti rese Kristovu Za- 
ručnicu i svim ljudima čine plemenite i najrazličitije usluge« (Br. 46). 


Kontemplativne i apostolske zajednice 


.  Opširno smo donijeli tekst prošlog Koncila, jer smo željeli što 
vjernije pokazati što misli i sudi Crkva o redovništvu i o njegovu 
djelovanju. Nakon toga potrebno je reći nekoliko riječi o glavnim 
usmjerenjima raznih redovničkih zajednica. 

Uglavnom razlikujemo dvije vrste redovničkih zajednica. Jed- 
ne su kontemplativne, a druge apostolske. I jedni i drugi nastoje na- 
sljedovati Isusa Krista, ali prvi ga nastoje nasljedovati prije svega u 
njegovoj intimnoj povezanosti s Ocem nebeskim po molitvi, a dru- 
g! u revnovanju za Božje kraljevstvo propovijedajući ljudima Rado- 
snu vijest spasenja, Neki su Krista uzeli za svoj uzor u brizi za bole- 
snike, patnike i nemoćnike i zato svoje sile i sposobnosti posvećuju 
njima.., Tako svaka redovnička družba ima svoj specifični pogled 
na Krista, i po tome se razlikuje od ostalih. 

>, No recimo nekoliko riječi o kontemplativnim: redovničkim 
zajednicama, Ukratko bismo mogli izreći sadržaj njihova redov- 
ničkog života riječju — molitva. Oni prije svega svoje Vrijeme posve- 
čuju usmenoj i mislenoj molitvi. Tu je svečano moljenje božanskog 
časoslova, koji započinje već u veoma rane jutarnje sate i biva raz- 
djeljen tako da zahvaća cijeli dan. Posebno svečano obavljaju“svetu 
liturgiju. Sveta Misa im je središte prema kojem su usmjerene sve o- 
stale bilo usmene, bilo mislene molitve. Osobito svečano slave veli- 
ke blagdane na koje se i kroz više dana pripravljaju. U mislenoj mo- 
litvi posebno njeguju kontemplaciju ili promatranje, po kojoj na- 
stoje što dublje uroniti u Boga i s njime se što više sjediniti. 

Uz molitvu redovito dodaju i razna djela pokore. Tako se neki 
od njih odriču mesa i žive uglavnom vegetarijanski. K tome često 
poste, spavaju na tvrdom ležaju, bičuju se i nose kostrijet. Neki od 
njih po cijele dane provode u svetoj šutnji, a ono nešto slobodnog 
vremena posvećuju ručnom radu ili studiju. 

Kod nas od kontemplativnih redova imamo trapiste, kartuzi- 
jance i cistercite, 

Apostolske družbe imaju također posve određeno vrijeme za 
usmenu i mislenu molitvu i za svetu liturgiju. No i njihov molitveni 
život i sveta liturgija usmjereni su prema njihovu apostolskom dje- 
lovanju. Treba, naime, znati da i apostolskim djelima mora molitva 
biti podloga. I gdje god se zaboravi ili zanemari molitva tamo sav a- 
postolat počiva na klimavim nogama. Tako i u apostolskim družba- 


ma njihovi članovi redovito imaju određeno vrijeme za mislenu 
. molitvu, za božanski časoslov, koji u nekim zajednicama mole u 


koru, a u drugim svaki sam. I kod njih je euharistijska Žrtva u sredi- 
štu, ali je prikazuju u vrijeme i prema duhovnim potrebama vjerni- 
ka. Osim toga, svaka družba ima još svoje posebne molitve, a sve 
one svake godine se duhovno obnavljaju u duhovnim vježbama. 
Nastoje provoditi i redovit sakramentalni život, osobito se brinući 
za što veću čistoću savjesti pristupajući češće svetoj ispovijedi. U 
tome im pomaže i redovito svagdanje ispitivanje savjesti. U nekim 
zajednicama časte Gospu zajedničkim moljenjem svete krunice, 
dok je u drugim to prepušteno svakom pojedincu. 

Tako duhovno oboružani i ojačani, članovi tih apostolskih za- 
jednica polaze na svoj apostolski posao. Neki se posvećuju pouci 
djece i mladeži u vjeri, i to ne samo da ih poučavaju o vjerskim isti- 
nama, nego ih ujedno nastoje uputiti i u konkretan kršćanski život. 
Brinu se za njihov sakramentalni život, za rješavanje njihovih mo- 
ralnih problema, neprestano im nastoje stavljati pred oči jedino vri- 
jedan ideal za koji se isplati živjeti i boriti, pa ako ustreba, i umrijeti 
— za Isusa Krista. ' 

Drugi polaze kao pučki misionari po raznim župama da u nji- 
ma obnove revnost u vjeri i vjerskim dužnostima, kao i u sakramen- 
talnom životu. Koliko se dobra može učiniti na taj način za duhov- 

ni rast pojedinih župa, o tome bi nam mogli mnogo toga pripovije- 
dati pučki misionari koji godinama posvećuju svoje sile tom apo- 
stolatu. 


Kao nekoć, tako i danas, poseban je apostolat pouka mladeži . 


po raznim odgojnim ustanovama. Ako danas kod nas toga nema po 
vanjskim srednjim i višim školama, još uvijek je ostalo po našim sje- 
meništima, gdje se odgajaju budući svećenici. 

I apostolat pera veoma je važno područje na kojem se može u- 
činiti mnogo dobra. Časopisi i knjige često dolaze ne samo u ruke 
onih koji redovito nastoje živjeti po vjeri nego i onima koji su se za- 
nemarili u svom vjerskom životu, kao i onima koji su se možda i o- 
tuđili od Boga i Crkve. No onaj koji piše nešto o vjeri i vjerskim 
stvarima, mora tako pisati da iz njegova pisanja izbija njegova jaka 
vjera. Čitatelji moraju osjetiti da iza tih redaka stoji cijelim svojim 
bićem i uvjerenjem onaj koji je te retke napisao. 

Apostolsko područje veoma je široko. Ono se ne iscrpljuje o- 
vim vrstama apostolata. Tu je još briga za siromahe, za bolesnike i 
nemoćnike, za starce i za umiruće. 

Redovnici većinom vode i domove za duhovne vježbe, gdje se 
duhovno obnavljaju i osvježuju i svećenici, i razne skupine vjerni- 

.ka, kao što su mladi, zatim mladi bračni parovi, očevi obitelji, maj- 
ke, te stariji vjernici. A održavaju se i duhovne vježbe za intelek- 
tualce, za radnike, za seljake... 

Neki redovnici posvećuju se duhovnoj izgradnji obitelji, te za 
njih priređuju razne tečajeve. 

Nikako ne smijemo mimoići i redovnike koji odlaze u misijske 
krajeve naviještati Radosnu vijest. Danas, doduše, uz redovnike od- 
lazi u misije i velik broj biskupijskih svećenika, no oni uvijek ostaju 
slobodni da se vrate u svoju biskupiju kad god zažele, a redovnici 
odlaze na to područje apostolata kao stalni navjestitelji Evanđelja. 
Osim toga, dijecezanski svećenici obično nemaju tako osigurane 
pozadinske podrške i pomoći kao što imaju redovnici, koje stalno 
prati njihova redovnička zajednica. No time ne želimo reći da su re- 
dovnici uvijek i u svemu uspješniji misionari nego dijecezanski sve- 
ćenici. 

Kako vidimo, područje apostolskog djelovanja redovnika veo- 
ma je veliko. Stoga nas ne treba čuditi što prošli Koncil s toliko a 
hvala govori o redovnicima. Ono što je napisano o njima u konci - 
skim dokumentima, plod je svjedočanstva koncilskih otaca koji su 
došli sa svih strana svijeta. ' 

Kada, dakle, mladi, koji osjećaju da ih Gospodin zove da mu 
posvete svoj život i svoje duhovne, duševne i tjelesne sile, shvate ve- 
ličinu i ljepotu redovničkog života, kad upoznaju što sve mogu uči- 
niti za proširenje Božjega kraljevstva na zemlji, mislim da će mnogo 
lakše i spremnije odgovoriti na Božji poziv. m 

A koji su to apostolski redovi i družbe kojima se može pri Ki 
žiti mladić koga Gospodin zove u redovnički stalež i koji osjeća da 
je pozvan u tu vrstu redovništva? To su kod nas: Pana fra- 
njevci, franjevci-konventualci, franjevci trećoreci, franjevci apuci- 
ni, isusovci, salezijanci, dominikanci, lazaristi, karmelićani... O sva- 
kom od tih redova i družba bit će još riječi na drugome mjestu. 

REDOVNIČKI ZAVJETI 


. Da su evanđeoski savjeti potekli od samog Isusa Krista, o to- 
me imamo jasna svjedočanstva u evanđeljima. I Matej i Marko i Lu- 
ka donose opis prizora kad neki bogati mladić pita Isusa što mu je 
činiti da zadobije život vječni. Isus mu odgovori: »Drži zapovije- 
dil« Kad mladić pita koje zapovijedi, Isus mu nabroji neke od deset 
Božjih zapovijedi. A kad mladić izjavljuje da je sve to izvršio od 
mladosti i kad je upitao: »Što mi još treba?« Isus mu odgovara: 
»Prodaj sve što imaš i razdijeli siromasima, i imat ćeš blago na nebu, 
i dođi, pođi za mnom!« (Lk 18, 18-22). 

Mladić je bio pozvan da slijedi siromašnog Krista, ali se nije o- 
dazvao. Srce mu je zarobilo bogatstvo. Ali njegov poziv ostao nam 
je kao primjer Kristova poziva na putu siromaštva. 

A kad je nekom zgodom Isus govorio o nerazrješivosti braka i 
kad su apostoli na njegove riječi reagirali riječima: »Ako je takav 
odnos između muža i žene, nije se dobro oženiti!« Isus im reče: 
»Ne shvaćaju svi ove riječi do onih kojima je dano... Ima ih koji se 
odriču ženidbe poradi kraljevstva nebeskoga. Tko može shvatiti, 
neka shvati« (Mt 19, 10-12). 
dir Zavjet poslušnosti jest vjerno nasljedovanje Isusa Krista, koji 
je bio poslušan Ocu do smrti, i to smrti na križu, kako piše za njega 
Pavao. Poradi Oca bio je poslušan ljudima punih 30 godina. 


Zavjet čistoće 


O zavjetu čistoće već smo govorili, kad je bila riječ o sveće- 
ničkom celibatu. Ipak ćemo se ovjde još malo zaustaviti da vidimo 

što o toj kreposti kaže Koncil. U svom dekretu o obnovi redovnič- 
kog života, koji je poznat pod naslovom »Perfectae caritatis«, Kon- 
cil prilično opširno govori o zavjetu čistoće. Evo tog teksta! 

»Kao izvanredan dar milosti treba cijeniti čistoću radi kraljev- 
stva nebeskog, koju zavjetuju redovnici. Ona na poseban način o- 
slobađa čovjekovo srce da se rasplamsa većom ljubavlju prema Bo- 
gu i prema svim ljudima. Zato je ona osobit znak nebeskih dobara i 
najprikladnije sredstvo po kojem se redovnici nesebično posvećuju 
božanskoj službi i djelima apostolata. Tako oni svim vjernicima do- 
zivaju u pamet onu divnu, po Bogu zasnovanu ženidbu koja će se 
potpuno očitovati tek u budućem životu, a po kojoj Crkva ima jed- 
nog Zaručnika — Krista. ' 

Treba, dakle, da redovnici vjerno čuvajući svoj zavjet, vjeruju 
riječima Gospodnjim; ufajući se u Božju pomoć, neka se ne uzdaju 
u svoje sile, nego neka se mrtve i neka bdiju nad svojim osjetilima. 
Neka ne propuštaju ni naravna sredstva koja koriste zdravlju duše i 
tijela. Tako se neće dogoditi da podlegnu utjecaju lažnih naučavanja 
koja tvrde da je potpuna uzdržljivost nemoguća i čovječjem razvit- 
ku škodljiva, nego će po nekom duhovnom nagonu odbaciti sve što 
čistoću dovodi u opasnost. Osim toga, neka imaju na pameti svi da 
se čistoća sigurnije čuva kad među članovima u zajedničkom životu 
vlada prava bratska ljubav. 

Budući da opsluživanje savršene uzdržljivosti duboko zasijeca 
u sklonosti ljudske naravi, neka pripravnici polažu zavjet čistoće i 
neka im se zavjetovanje dopusti istom nakon uistinu dovoljne ku- 
šnje i samo ako imaju potrebnu duševnu i osjećajnu zrelost. Nije 
dosta upozoriti ih samo na opasnosti kojima je izložena čistoća, ne- 
go ih treba poučiti da Bogu posvećen celibat prihvate i kao dobro za 
razvoj cjelovite osobe« (Br. 12). 


Treba bdjeti nad svoiim srcem 


Veoma bi se varao onaj redovnik koji bi mislio da je polaga- 
njem zavjeta čistoće zauvijek osigurao svoju čistoću od svih napasti 
i opasnosti koje mu mogu zaprijetiti bilo s koje mu drago strane. Sa 

zavjetom čistoće zapravo započinje prava borba koju će morati vo- 
diti protiv svog tijela i protiv okoline koja će ga nastojati povući s 
Božjeg puta. Stoga je potrebno znati kako se treba boriti. 

Mi primamo vanjske utiske preko svojih pet osjetila: vida, slu- 
ha, opipa, okusa i mirisa. I preko svih tih pet osjetila vrebaju opa- 
snosti za našu čistoću. Stoga smo dužni nadzirati ih i čuvati od sve- 

.ga onoga što bi preko njih moglo u nama prouzročiti napasti ili 
probuditi strasti. Dužni smo, dakle, paziti što gledamo, što-sluša- 
mo, što dotičemo, što mirišemo i što jedemo, a osobito što pijemo. 
Tu treba još posebno spomenuti i brigu za tjelesnu higijenu, koja 
pomaže čuvanju čistoće. 

Ipak, iznad svega potrebno je čuvanje vlastitog srca. U njemu 
se, naime, rađaju najrazličitiji osjećaji, od kojih neki — oni pozitivni 
— čuvaju našu čistoću, dok negativni je vuku prema dolje i žele je u- 
valiti u blato nečistoće. 

Na Frankopanskoj tvrđavi na Trsatu napisano je geslo Fran- 
kopanskog roda: »Decrevi — Odlučih!« Ta ista riječ mora biti napi- 
sana i na tvrđavi našega srca. Da očuvamo ili postignemo savršenu 
čistoću srca, bezuvjetno je potrebno da imamo čvrstu odluku. Od 
pustih želja nitko ne može ništa očekivati. 

Kad je sveti Augustin bio na putu obraćenja, strasti su ga na- 
stojale zaustaviti pa su mu šaputale: »Sutra, sutra! Kako ćeš moći 
živjeti bez nas?« Dok je slušao taj glas, tako dugo je ostao rob po- 
žude. Kad se napokon osovio na noge i doviknuo sam sebi: »Kad su 
mogli toliki drugi, zašto ne bi mogao i ti, Augustine?« — izvojštio je 
pobjedu. 

Naše srce mora nekome pripadati. Ono je stvoreno da nekoga 
ljubi. Kad smo mi stupili u duhovni stalež, nužno smo se morali o- 
dreći svake zemaljske ljubavi, one tjelesne ljubavi, i bili smo dužni 
bez pridržaja posve se darivati Bogu. Stoga Bog od nas traži da to 
svoje srce posve oslobodimo od svih neurednih veza koje su možda 
još preostale, napose veza s određenim osobama i općenito sa svjet- 
skim duhom. A ako smo to doista već učinili, onda moramo paziti 
da se u njega ponovo ne ušuljaju osjećaji koji bi se protivili našem 
potpunom predanju Bogu. U svemu smo dužni nastojati vršiti volju 

Onoga koji nas je pozvao u duhovni stalež. Samo na taj način bit 
ćemo sposobni; da On preko nas pomogne braći ljudima. Za to se 
moramo poslužiti onim sredstvima koja nam pruža redovnički ži- 
vot, a to su; redovita usmena i mislena molitva, redovit ispit savje- 
sti, sveta misa, sveta ispovijed i pričest, pobožnost prema Presve- 
tom Srcu Isusovu i Bezgrješnom Srcu Marijinu. K tome treba doda- 
ti i bar neka djela pokore. Treba se ustrajno kloniti svake sentimen- 
talnosti, izbjegavati časove melankolije i čuvati se besposlenosti i 
praznog maštanja. 

Sva ta sredstva moramo naučiti upotrebljavati već od prvih da- 
na svog redovničkog života i ne smiju nas prestati pratiti sve do na- 
še smrti. I ovdje vrijedi Isusova riječ: »Tko ustraje do konca, taj će 
se spasiti!« 


Zavjet siromaštva i: 


Prošli Koncil u svom Dekretu »Perfectae caritatis« govori i o 
redovničkom siromaštvu. Tu se kaže: »Dragovoljno siromaštvo 
poradi nasljedovanja Krista — jer je ono njegov znak — neka redov- 
nici brižljivo njeguju i, ako je potrebno, neka ga izraze u novim o- 
licima. Po njemu učestvuju u Kristovu siromaštvu, koji radi nas, 
iako je bio bogat, postade siromašan, da se njegovim siromaštvom 
mi obogatimo (2 Kor 8, 9). ' 

U redovničkom siromaštvu nije dosta samo to da netko u upo- 
trebi dobara bude ovisan o poglavarima, nego je potrebno da člano- 
vi budu siromašni i stvarno i u duhu, imajući svoje blago na nebu 
(Usp. Mt 6, 20). 

Neka se svi u svojoj službi osjećaju obveznima zajedničkim 
zakonom rada; dok tako pribavljaju sebi sredstva potrebna za život 
i svoje djelovanje, treba da odbace svaku pretjeranu brigu, povjera- 
vajući se providnosti nebeskoga Oca (Mt 6, 25). 

Redovničke družbe mogu dopustiti u svojim konstitucijama 
da se članovi odreknu baštinskih dobara bilo već stečenih ili onih 
koja bi mogli steći. ' 

Same žedovničke ustanove, primjereno prilikama pojedinih ., 


.mjesta, neka nastoje dati kolektivno svjedočanstvo siromaštva i ne- 

ka od ylastitih dobara rado nešto pridonose za druge potrebe Crkve 
i za uzdržavanje siromaha, koje svi redovnici moraju ljubiti srcem 
Krisćovim« (Mt 19, 21) — (Br. 13). 

Koliko je važno obdržavanje redovničkog siromaštva pokazu- 
je nam povijest. Tamo gdje se ono nije poštivalo redovnički život se 
razvodnjavao, da napokon dovede i do rasula ne samo pojedinih re- 
dovničkih kuća nego i cijelih redovničkih družbi. U nekim pak dru- 
žbama posegnulo se za reformom, i to tako da su se vraćali na iz- 
vorno siromaštvo. Istina, nemaju sve redovničke zajednice jednako 
strogo siromaštvo, ali se ipak za duhovni rast njihovih članova traži 
da žive prema onakvom siromaštvu kakvo od njih traže njihove 
konstitucije koje je Crkva odobrila. ' , 

Po sebi se razumije da se redovnici moraju čuvati da to njiho- 
vo siromaštvo ne naruše razni vanjski prijatelji koji možda na taj 
način žele pojedincima iskazati zahvalnost. Staro je načelo: »Sto 
god redovnik stekne ili primi, stekne ili primi za samostan, a ne za 
sebe.« . ; 

Svaki mladi kandidat mora dobro upoznati što se u toj stvari 
od njega traži, da od samog početka svog redovničkog života počne 
u tom duhu živjeti. Obdržavanje siromaštva privlači mlada idealna 
srca u samostan. Poznata je činjenica da one družbe koje vjerno 
obdržavaju siromaštvo, uza sve krize koje potresaju Crkvu što se 
tiče duhovnih zvanja, uvijek imaju zvanja. Prati ih blagoslov 
Božji... Ma 

Za redovničke zajednice je korisnije da su poglavari u stvari si- 


manjeg otpora — lakše ovo drugo... 


Zavjet poslušnosti 


Iako smo već dosta opširno govorili o svećeničkoj poslušnosti 
ipak se ovdje ponovo zaustavljamo kod te iste stvari, no ovaj puta 
želimo govoriti o redovničkoj poslušnosti. Ona je, naime, mnogo 

zahtjevnija i obuhvaća veće područje. No neka nam o njoj najprije 
rekne nešto Koncil u svom dekretu o obnovi redovništva poznat 
nam već pod naslovom »Perfectae caritatis«. 

Tu između ostalog čitamo: »Po zavjetu poslušnosti redovnici 
prinose Bogu kao žrtvu samih sebe potpuno posvećenje vlastite vo- | 
lje i time se stalnije i sigurnije sjedinjuju s božanskom spasiteljskom 
voljom. Zato — po primjeru Isusa Krista, koji je došao da vrši volju 
Očevu (Iv 4, 34), te se »uzevši oblik sluge« (Fil 2, 7) po muci naučio 
pokornosti (Hebr 5, 8) — redovnici se na poticaj Duha Svetoga u du- 
hu vjere pokoravaju poglavarima koji zamjenjuju Boga. Time se 
pod njihovim vodstvom stavljaju u službu svojoj braći u Kristu, 
kao što je i sam Krist, po svojoj pokornosti Ocu, poslužio braći i 
Život svoj dao kao otkupninu za mnoge (Mt 20, 28). Tako se tje- 
šnjom vezom uključuju u službu Crkvi i nastoje doseći mjeru dobi 
punine Kristove (Ef 4, 13). 

Neka, dakle, članovi u duhu vjere i ljubavi prema volji Božjoj, 
iskazuju dužnu poslušnost svojim poglavarima, kako preporučuju 
pravilo i konstitucije. Neka ulažu snage razuma i volje, darove na- 
ravi i milosti u izvršenje zapovijedi i u ispunjavanje dužnosti koje 
su im povjerene, znajući da prema planu Božjem sudjeluju u iz- 
gradnji tijela Kristova. Tako redovnička poslušnost nipošto ne u- 
manjuje dostojanstvo ljudske osobe, nego je, povećanom slobodom 
djece Božje, dovodi do zrelosti« (Br. 14). 

No Koncil se ne zaustavlja samo na podložnicama kad govori 
o poslušnosti. On se također obraća i poglavarima dajući im smjer- 
nice prema kojima će voditi svoju zajednicu. Evo i tih smjernica! 

»Poglavari, jer će polagati račun za povjerene im duše, neka u 
ispunjavanju svoje dužnosti budu poučljivi volji Božjoj i neka izvr- 
šavaju vlast u duhu služenja braći, da im tako očituju ljubav kojom 
ih Bog ljubi. Neka upravljaju podložnicima kao sinovima Božjim, 
poštujući ljudsku osobu i promičući njihovo dragovoljno podvrga- 
vanje... Neka svoje članove dovedu do toga da u izvršavanju duž- 
nosti i u preuzimanju pothvata sudjeluju svojom aktivnom i odgo- 
vornom poslušnošću. Stoga neka poglavari — premda im uvijek o- 
staje netaknuta vlast odlučiti i zapovijedati ono što treba da se uradi 

*— rado saslušaju svoje članove i neka im omoguće da pruže svoju u- 
druženu suradnju za dobro svoje ustanove i Crkve« (Br. 14). 
Budući da redovnici provode zajednički život kao jedna velika 
obitelj, to se njihova poslušnost ne odnosi samo na njihovo djelova- 
nje, nego i na taj zajednički život. Poglavari su dužni voditi brigu da 
se u samostanu poštuje redovnička disciplina, da se zna kad se uju- 
tro ustaje, kad su zajedničke molitve, kad je vrijeme rada, vrijeme 
zajedničkog blagovanja, vrijeme šutnje i sabranosti, te kad se polazi 


na počinak. Koliko se u nekom samostanu obdržava dnevni red, to- , 


liko se više čuva redovnički duh. A koliko se više traži blagoslov 
poglavara za razne poslove podložnika, toliko više ima pri tome 
Božjeg blagoslova. 

Crkva u svom apostolskom poslovanju veoma mnogo računa 
na redovnike i njihov udio u evangelizaciji svijeta. No oni će tom 
pozivu biti samo tako dugo dorasli dok budu vjerno obdržavali 
svoje svete zavjete, to jest dok budu vjerni zadanoj riječi koju su da- 
li Bogu. Stoga u tom duhu treba odgajati i novopridošle članove od 
njihovih prvih dana da u što većoj mjeri upiju taj duh vjernosti na 
koji ih je Gopsodin pozvao. 

REDOVNIČKA BRAĆA POMOĆNICI 


Među redovničkim družbama i redovima najveći broj je onih 
koje se mogu nazvati svećeničkim zajednicama. No ima i takvih za- 
jednica koje su po zamisli njihova utemeljitelja nesvećeničke, Me- 
đutim, i izrazito svećeničke družbe osjećaju potrebu da im u njiho- 
vu apostolskom ili kontemplativnom životu pomažu redovnici ne- 
svećenici ili radovnička braća pomoćnici. Njima se u samostanskoj 
zajednici povjeravaju one dužnosti za koje se ne traži sveti sveće- 
nički red. Budući da su braća pomoćnici velika pomoć svećenicima 
da se više posvete izrazito sposolkn dužnostima, potrebno je ne- 
što više reći o njihovu pozivu. ge va 


I braća pomoćnici su pravi redovnici 


Kad je onaj bogati mladić pristupio k Isusu i upitao ga što mu 
je činiti da zadobije vječni život, nije on pri tome ni pomišljao na 
svećeništvo. Ta dobro je znao da su u tu svetu službu pozvani samo 
potomci Aronovi. No bilo mu je i to poznato da su u njegovu naro- 
du postojali i ljudi koji su se na poseban način posvetili službi Bo- 
žjoj u tako zvanim zajednicama esena. I među tim esenima bilo je i 
židovskih svećenika i onih koji su kao nesvećenici ostavili svijet i 
njegove brige da se savršenije posvete Bogu. No Isus nije tom mla- 
diću savjetovao da stupi među te tadašnje redovnike, nego mu je sa- 
vjetovao da se najprije oslobodi privezanosti uz zemaljska dobra i 
umjesto njih da traži nebeska. A da njih doista i postigne, Isus mu 
reče: »Dođli i slijedi me!« 

Taj Isusov poziv upravljen spomenutom mladiću dobro je 
shvatio sveti Antun pustinjak. Kad je u crkvi kod čitanja evanđelja 
imao taj Isusov poziv, osjetio je u svojoj duši da to Isus upravo nje- 
mu govori. I učinio je ono što nije imao snage učiniti onaj mladić: 
prodao je svoj imutak i razdijelio siromasima, a onda je pošao za 
Isusom. On nije nikad postao svećenik, a ipak je sve svoje sile stavio 
u Božju službu. Posvetio se molitvi i radu, a k tome je dodavao joši 
razne pokore. I to ga je dovelo do velike svetosti. 


Gospodin Bog i danas ne zove sve one koje poziva da ga slije- 
de u redovničkom staležu, da postanu svećenici. Neke od njih on 
treba da preuzmu na sebe tako zvani Martin dio dužnosti u redov- 
ničkoj obitelji. Prosudimo sami da li bi Martina sestra Marija i brat 
joj Lazar mogli posvetiti svoje vrijeme da slušaju Isusove pouke, da 
se Marta nije žrtvovala i preuzela na sebe dužnosti domaćice?! 


Tako i u najstrožim samostanima potrebni su oni koji će se uz 
.molitvu i žrtvu psvećivati raznim materijalnim dužnostima. Iz lju- 
bavi prema Bogu i prema subraći redovnicima takvi se redovnici 
posvećuju najrazličitijim poslovima, kao što su: kuhar, vratar, 
vrtlar, postolar, stolar, mehaničar, vinogradar, krojač, bolničar, sa- 
kristan i bilo da preuzmu koju drugu službu. 


Možda će netko reći da su to službe koje može obavljati bilo 
tko od vanjskih majstora, pa koji puta možda i bolje nego što bi to 
učinio neki brat pomoćnik. Da, mogao bi, ali takav posao ne bi na 

“sebi nosio poseban blagoslov redovničkog posvećenja, a baš to po- 
svećenje daje mu pred Bogom posebnu vrijednost i zaslugu. 

Kad čitamo, na primjer, povijest glasovitih »Paragvajskih mi- 
sija«, onda nam biva mnogo jasnije što su za njih značila časna braća 
pomoćnici. Njima treba zahvaliti za izgradnju brojnih crkava, koje 
su svojom ljepotom i bogatstvom zadivljivale ne smao tek obraćene 
Indijance, nego i Evropljane koji su povremeno posjećivali isuso- 

| vačke redukcije, to jest naselja južnoameričkih Indijanaca. Braća 

: pomoćnici poučavali su te novokrštenike raznim zanatima i tako ih 
odgajali kulturno. Oni su planirali i pojedina naselja kojih se ne bi 
morali stidjeti ni današnji kulturni narodi. 

Uza sve to što su braća pomoćnici veoma potrebni u samosta- 
nu da se mogne što uspješnije razvijati apostolsko djelovanje sveće- 
nika, oni se ne smiju nikada pretvoriti u obične radnike. Isto tako 
kao i svećenici redovnici, i oni moraju njegovati duhovni život. 
Moraju biti vjerni svim duhovnim vježbama koje od svih članova 
traže ustanove dotičnog reda. To su: usmena molitva, razmatranje, 
sudjelovanje u euharistijskoj žrtvi svete mise, duhovno štivo, poho- 
di Presvetom preko dana, ispit savjesti, redovito pristupanje sakra- 
mentu svete pokore, primanje svete pričesti... I već kod jutarnjeg 
ustajanja treba prikazati Bogu čitav novi dan sa svim radostima iža- 
lostima; uspjesima i poteškoćama, patnjama i raznim kušnjama, 

Tako. povezane razne duhovne vježbe i razne dužnosti vlastite 
službe stvaraju divnu himnu Bogu. Da je tome tako, svjedoče nam 
ona časna braća pomoćnici koji su se tim putem popeli do visokog 
stupnja svetosti, pa ih danas častimo na našim oltarima. 


I oni polažu tri redovnička zavjeta 


Koliko Crkva cijeni poziv redovničke braće pomoćnika, jasno 
nam pokazuje time što i njih prima redovnička družba u svoju za- 
jednicu isto tako po redovničkim zavjetima kao i redovnike sveće- 
nike. I oni, naime, polažu zavjet čistoće, siromaštva i poslušnosti. I 
ti zavjeti imaju istu snagu kao i zavjeti redovnika svećenika. Po za- 
vjetu čistoće obećaju Bogu da će do smrti živjeti u beženstvu, da će 
cijelo svoje srce pokloniti Bogu i da će im On biti, prvai jedina lju- 
bav. Zbog Njega su se odrekli zemaljske ljubavi i obiteljske sreće i- 
majući pred očima Isusovu riječ: »Neki se odrekoše ženidbe poradi 
kraljevstva nebeskoga.« I za njih vrijedi riječ svetoga Pavla: »Tko je 
neoženjen brine se za Gospodnje, kako će ugoditi Gospodinu, a 
tko je oženjen brine se za svjetsko, kako će ugoditi ženi, pa je razdi- 
jeljen« (1 Kor 7, 32-34). 

Istina, od onih koje Gospodin poziva da mu služe kao redov- 
nička braća pomoćnici, mogli bismo reći da se u toj stvari traži veća 
Žrtva nego od redovnika svećenika. Ovi, naime, neprestano dolaze 
u dodir s najrazličitijim vrstama ljudi i susreću se s mnoštvom pro- 

blema koje moraju rješavati ili pomagati tražiti rješenje u pojedinim 
brakovima i obiteljima, pa dobivaju jasniju sliku o tome koliko po- 
jedini ljudi moraju podnositi i žrtvovati da sačuvaju brak i bračnu 
.slogu i ljubav. Tako upoznaju i naličje braka, pa im to pomaže da 
ustraju u vjernosti svom zavjetu čistoće. Braća pomoćnici s te su 
strane dosta izolirani, pa ih napasti mogu jače mamiti da skrenu s 
Puta vjernosti tom zavjetu. No ako su uistinu vjerni molitvi i revni 
“u primanju svetih sakramenata, uza sve napasti i poteškoće ustrajat 
će u vjernosti Bogu. U toj borbi za čistoću posebno im može po- 
moći pobožnost prema Majci Božjoj i molitva-svete krunice, A i 
povjerenje u duhovnika mnogo im može olakšati da ostanu vjerni. 
Duhovni vođe savjetuju da se čuvamo besposlice, lošeg štiva, sum- 
njivih filmova i televizijskih programa te da općenito bdijemo nad 
svojim osjetilima — kako smo već spomenuli na drugome mjestu — 
kad smo govorili o zavjetu čistoće. 

Što se tiče zavjeta siromaštva, s jedne strane braća redovnici 
pošteđeni su barem općenito govoreći — od napasti da primaju raz- 
ne darove od vanjskih osoba, koje ne shvaćaju što znači redovničko 
siromaštvo. To, nažalost, nije slučaj s redovnicima svećenicima, o- 
sobito onima koji su obljubljeni kod vjernika. No ako i oni nešto 
dobiju, napose kad je riječ o vrednijim stvarima, vezani su zavjetom 
siromaštva, pa stoga takve stvari dužni su predati poglavaru. Ako 
im pak nešto treba bolje je da im to nabavi ili kućni poglavar ili 
kućni ekonom. 

Da se sačuva duh siromaštva, u nekim je redovničkim zajedni- 
cama običaj da češće mijenjaju ne samo sobu ili ćeliju, nego čak i 
pojedine predmete za svagdanju uporabu. No hoće li se to svagdje 
provoditi ili ne nije toliko važno koliko je važno nastojati oko toga 
da steknemo duh siromaštva, to jest, da se ne vežemo ni uz jednu 
stvar i da budemo zadovoljni onim što nam samostan daje. 

Poznata je činjenica da su mnoga braća redovnici izgubili re- 
dovničko zvanje baš nevjernošću zavjetu siromaštva. Ne smijemo 
nikada zaboraviti Isusovu riječ: »Idi prodaj sve što imaš... i slijedi 
mene!« Stoga tu vrijedi i druga njegova riječ: »Nitko tko stavi svoju 
ruku na plug pa se obazire natrag, nije prikladan za kraljvestvo Bo- 
žje« (Lk 9,62). 

Zavjet poslušnosti vodi braću pomoćnike da što bolje iskoriste 
na Božju slavu svoje sposobnosti i svoje sile. Osim redovničke dis- 
cipline, koja je veoma važna za uredan i uspješan redovnički duhov- 
ni život, poslušnost pojedinom redovniku jasno pokazuje što u po- 
jedinim prilikama i okolnostima od njega traži volja Božja. No taj 
zavjet treba dobro shvatiti. On ne traži od nas da pasivno čekamo 
kamo će nas Božja volja gurnuti, nego nam pruža velike mogućno- 
sti da pokažemo svoje sposobnosti na djelu. Kad poglavari upozna- 
ju za što smo sve sposobni i na što smo sve spremni, dat će nam o- 
bilno prilike da to i iskoristimo. Tako je jedan od naše braće kao 
misionar u Indiji sastavljao razne predstave i na tamošnjem doma- 
ćem jeziku i sam je uvježbavao mlade predstavljače. Ljudi su hrlili 
da vide te predstave i redovito su dirnuti odlazili kući. To je bio po- 
seban apostolat toga brata, koji je inače bio vrtlar i ekonom. Pogla- 
vari su češće priznavali koliko im je on pomogao pri uzdržavanju 
tamošnjeg kolegija i svojom ekonomijom i svojim predstavama. 


Isto smo tako imali braće koja su imala smisla za glazbu, drugi 
za slikanje, pa su i jedni i drugi i te kako koristili zajednici u kojoj 
su živjeli, 

Na kraju treba nešto reći i o školskoj spremi kandidata za re- 
dovničku braću pomoćnike. Danas moraju po državnom zakonu 
svi mladi svršiti osmoljetku. To je ono najmanje što se traži od kan- 
didata. No budući da se ni u svijetu ne može ili vrlo malo može po- 
stići bez bar nekih kvalifikacija, to su mladi dužni, htjeli to ili ne, da 
se na vrijeme za neku struku osposobe. Prema tome, normalno je o- 
čekivati da će i oni mladi koji u sebi osjećaju da ih Gospodin Bog 
zove u redovnički stalež, nastojati steći potrebnu izobrazbu za ne- 
ku struku. Danas u samostanima osim kuhara, krojača, postolara i 
stolara i te kako dobro dođu mladići koji su se osposobili za dakti- 
lografe, zatim za ekonome, za mehaničare i sve više su potrebni 
svršeni grafičari. Treba, naime, znati da pojedine redovničke zajed- 
nice prema svojim mogućnostima sve više razvijaju izdavačku dje- 
latnost. A da mogu svoja izdanja nuditi što jeftinije, jedan dio gra- 
fičkih poslova nastoje obaviti sami. 

Izdavačka djelatnost sa sobom povlači i potrebu onih koji će 
biti osposobljeni za vođenje računovodstva, ili koji će se brinuti za 
raspačavanje izdanja dotične redovničke zajednice. 

Međutim, u slučaju da gdjekoji mladić nije svršio pripravu za 
neki zanat, a želi se ipak posvetiti Bogu u samostanu kao brat po- 
moćnik, ne mora oklijevati da se javi polgavarima družbe u koju že- 
li stupiti. On će naknadno polaziti onu stručnu školu za koju ima 
više sklonosti. 

Ovo poglavlje završavamo Isusovim riječima: »Tko može 
shvatiti neka shvati!« A tko shvati, neka se ne ogluši Božjem pozi- 


vu, ako želi svojim životom posebno proslaviti Boga, posvetiti svo- . 


ju dušu i pridonijeti širenju Kristova kraljevstva ovdje na zemlji. A 
gdje će biti polje djelovanja pojedinca — hoće li to biti u domovini ili 
u nekoj misijskoj zemlji, i to će mu na vrijeme očitovati Božja 
volja... 

NEKI UVJETI ZA REDOVNIČKO ZVANJE 


Kao što svaka ustanova ovdje na zemlji postavlja neke uvjete 
pod kojima prima nove članove, isto tako to čini i Crkva za prima- 
nje novih članova u redovnički stalež. Te uvjete Crkva postavlja za- 
to da spriječi zloupotrebu, te da također spriječi u samostan ulazak 
onim osobama koje bi redovničkim zajednicama više škodile nego 
koristile svojim primjerom. 

U prijašnjem crkvenom zakoniku bilo je više raznih zapreka 
nego što ih navodi novi crkveni zakonik. 


Zapreke za ulazak u samostan 


Prema novom crkvenom zakoniku u kanonu 643. nalazimo na 


prvome mjestu zapreku dobi. Osoba koja još nije navršila 17 godi- 


na života ne može biti valjano primljena ni u jednu redovničku dru- 
žbu. Ovdje je Crkva pooštrila taj uvjet, jer je po prijašnjem crkve- 
nom zakonu bila granična dob 15 navršenih godina. No i u prvom i 
u drugom slučaju to su godine za valjano primanje u novicijat, dok 
za polaganje prvih zavjeta Crkva sada traži navršenih najmanje 18 
godina, a za vječne zavjete traži se najmanje navršena 21 godina ži- 
vota. 

Iskustvo je, naime, pokazalo da premladi kandidati za redov- 
nički stalež nisu još zreli da shvate ozbiljno redovnički poziv i da su 
prilično nestalni. Stoga se i traži ona životna dob u kojoj se mladi 
smiruju u svom mladenačkom dozrijevanju i previranju i kad mogu 
dublje shvatiti veličinu Božjeg poziva i kad su sposobniji da shvate 
što znači vjernost zadanoj riječi Bogu pred njegovim oltarom. 

No time se ne želi reći da u nekom samostanu ne mogu kao 
dalji pripravnici boraviti i mlađi mladići bilo zbog lakšeg nastavlja- 
nja školovanja, bilo zbog kojeg drugog razloga. 

Druga je zapreka brak, i ta zapreka traje tako dugo dok je do- 
tičnome živa žena. Kad se dogodi da mu žena umre, onda je slobo- 
dan i može stupiti u samostan. Takav slučaj je bio sa svetim Fra- 
njom Borgijom. On je bio oženjen čovjek i otac obitelji. No žena 
mu je rano umrla, a onda se pobrinuo za budućnost svoje djece, pa 
je nakon toga zamolio da bude primljen u Družbu Isusovu. 

Slično se dogodilo i sa svetim Alfonzom Rodriguezom, bra- 
tom pomoćnikom. On je bio oženjen i imao je troje djece. No kad 
mu je umrla žena i sve troje djece, premda je imao već oko 40 godi- 
na, zamolio je da bude primljen kao brat pomoćnik u Družbu Isu- 
sovu. 

Može izgledati da je ova zapreka suvišna, jer da je svakome ja- 
sno da oženjen čovjek ne može stupiti u samostan. Nažalost, nije 
tako. Danas ima sve više bračnih drugova koji se rastaju iz najrazli- 
čitijih razloga, pa misle da su nakon toga slobodni. I bilo je slučaje- 
va da su neki od njih pokušali nakon rastave stupiti u samostan. 
Oni nisu shvatili da sam čin rastave ne poništava brak, koji jednom i 
drugom bračnom drugu nikako ne dopušta ni osnivanje nove brač- 
ne zajednice, a niti ga čini slobodnim da se posveti Bogu kao redov- 
nik. 

Jednom zgodom rekao je isusovački general otac Vladimir Le- 
dochovski da Družba Isusova nije golubinjak u koji se može ulije- 
tati i izlijetati kako se kome svidi. To nam želi reći i za sve ostale re- 
dovničke zajednice crkveni zakon kad ne dopušta da redovnici bez 
posebnog dopuštenja prelaze iz jedne redovničke družbe u drugu. 
Na taj način želi se zaštititi i družba u kojoj dotični redovnik tre- 
nutno živi, kao i družba u koju bi želio prijeći. Opasnost je da takvi 
redovnici nose u-sebi nešto nestalno i da se teško smiruju; uvijek 
žele nešto novo. 

Međutim, može se dogoditi, a i događa se, da sam Gospodin 
nekoga poziva na stroži način života. U tom slučaju poglavari će 

najprije temeljito ispitati da li je to doista Božji poticaj ili tek neka 

hirovitost. Ako upoznaju da je stvar veoma ozbiljna — kao što je bio 
slučaj s Majkom Terezijom — onda će i dobiti dopuštenje da prijeđe 
iz jedne redovničke družbe u drugu. 

Slijedeća zapreka više se može konkretno dogoditi kod žen- 
skih kandidatica nego kod muškaraca. A to je da netko bude dove- 
den u samostan silom, zastrašivanjem, prijetnjama ili prijevarom. 
Tu nije samo riječ o takvom postupku prema nekom mladiću ili 
djevojci, nego isto tako i o sili, strahu, prijetnjama ili prijevari u od- 
nosu prema poglavaru dotične redovničke družbe gdje ga se na taj 
način želi prisiliti da primi nekoga u novicijat. 

Crkveni zakonik veoma mnogo naglašava potrebu slobodne 
odluke ne samo kad je riječ o primanju nekoga u samostan, nego i 
za primanje pojedinih sakramenata, posebno sakramenta krštenja, 
svetog svećeničkog reda i sakramenta ženidbe. 

Nevaljano bi bio primljen u novicijat neke redovničke družbe 
i onaj koji je već pripadao nekoj drugoj družbi ili nekom apostol- 
skom institutu, ako to kod primanja prešuti ili zataji. 

To su uvjeti za sve redovničke družbe da netko bude valjano 
primljen u novicijat. No crkveni zakonik prepušta pojedinim re- 
dovničkim družbama da i one same, ako to smatraju potrebnim, 
dodaju još koji uvjet da neki kandidat bude valjano primljen u nji- 
hov novicijat. 

Crkva traži da svi kandidati koji žele stupiti u neku redovnič- 
ku družbu, moraju donijeti svoj krsni list, zatim svejdodžbu o 
+primljenom sakramentu svete potvrde i tako zvani slobodni list da 
nisu vezani zaprekom braka. 

Zatraži li neki bogoslov ili svećenik da bude primljen u samo- 
stan, Crkva traži da poglavari dotične družbe zatraže za to prista- 
nak njegova biskupa ordinarija. CA 

Redovničkim poglavarima preporučuje se da ne primaju u sa- 
mostan takve kandidate koji bi u svijetu imali dugove, a ne bi ih 

mogli prije stupanja u samostan namiriti. Dogodi li se, naime, da 
bude takav kandidat ipak primljen, onda samostan preuzima na se- 
be obvezu da isplati te dugove. 

' Kako vidimo, Crkva želi spriječiti da u samostan uđu osobe 
koje su neprikladne ili čak nesposobne za taj način života. Tako želi 
pomoći pojedinim redovničkim zajednicama da mogu lakše i uspje- 
Šnije ispuniti onu zadaću koju im je po njihovim konstitucijama o- 
značio njihov utemeljitelj. 

Po prirodnom Božjem zakonu sin ili kćer, ne bi smjeli stupiti 
u samostan tako dugo dok su o njima ovisni njihovi stari roditelji 
ako nema nikoga drugoga tko bi se za njih brinuo. Treba naime, 
znati da je prirodni zakon Božji prije bilo kakvih pozštimih zika 
na, a osobito Prije onoga što je Gospodin Bog samo savjetovao, ali 
nije zapovjedio. ' 

Taj prirodni zakon vrijedi i za oca, koji je doduše ostao udo- 
vac, ali se još mora brinuti za maloljetnu djecu. 

Međutim, ako redovnički poglavari prosude da bi im dotični 
ra ia sposobnostima bio veoma koristan, mogu na re- 
zora ka ' md arie brigu za njegove roditelje, Takvo nešto 

g je riječ o skrbi i odgoju maloljetne djece. 


Neprikladni za redovnički stalež 


Osim zapreka što ih navodi crkveni zakonik postoje također i 
neke zapreke posve osobne naravi pojedinog kandidata. One se pri- 
je svega odnose na njegov značaj ili karakter ili pak na njegov tem- 
perament, zatim na njegovo zdravstveno stanje, osobito na njegovo 
duševno zdravlje, pa onda naglašene neke zle sklonosti, kao što je 
sklonost alkoholu, ili je veoma naglašeno sjetilan, prenaglašeno 
čuvstven, ili je možda sklon teroriziranju svoje okoline, koji puta 
čak i do te mjere da je spreman i na fizičko obračunavanje. 

Mladi koji su veoma nestalna značaja, prevrtljivi, lijeni, skloni 
komotnom Životu, nikako nisu prikladni za redovnički život. Re- 
dovnički život traži jake značajeve, ljude koji su spremni na žrtve i 
koji su ustrajni u radu, Ako netko želi udobno živjeti, neka ostane 
u svijetu pa neka tamo traži svoje mjesto. Kad bi redovnički pogla- 
vari u toj stvari bili radije stroži negoli blaži, bilo bi manje kriza re- 
dovničkih zvanja i manje izlazaka iz samostana. Takvi, naime, na- 

zovi-redovnici svojim lošim primjerom povlače za sobom i druge, a 
onda zbog toga pada u samostanu redovnički duh, i to neisamo na 
štetu samog samostana, nego i na štetu onih kojima su ti redovnici 
poslani da im naviještaju Evanđelje. 

I neki temperamenti ne odgovaraju redovničkom pozivu. Ta- 
ko oni koji su po svojoj prirodi tvrdi, otresiti, svadljivi i kojima ne- 
dostaje osnovna finoća u vladanju, pa onda oni koji su umišljeni da 
su neke intelektualne veličine, ne samo da su teški za redovničku. 
zajednicu, nego su još mnogo više neprikadni za uspješan apostol- 
ski rad. 

I ovdje vrijedi ono što smo već kazali kad smo govorili o tako 
zvanim kardinalnim ili stožernim krepostima: o razboritosti, pra- 
vednosti, umjerenosti i duševnoj jakosti. 

Crkveni zakonik među zaprekama ne spominje duševne bole- 
sti niti duševnu neuravnoteženost, ali ih pretpostavlja. Ta samostan 
traži i te kako duševno zdrave ljude koji su dorasli da shvate svoje 
dužnosti onako kako to želi samostansko pravilo. U samostanu ne- 
ma mjesta onima koji su skloni raznim izvanrednostima, a u isto 
vrijeme izbjegavaju obdržavanje redovničkih pravila. Nema tu mje- 
sta ni raznim egzaltiranim osobama, koje si umišljaju da su pozvane 
od Boga da budu njegovi izvanredni navjestitelji raznih poruka Ne- 
ba. Poznati su mnogi slučajevi takvih nazovi-poslanika Božjih koje 
nisu mogli urazumiti polgavari ni opomenama ni ukorima, i koji su 
napokon završili izvan samostana. 

Ni sjetilne osobe ne spadaju u samostan. Kod njih je velika o- 
pasnost da sve svoje djelovanje pretvore u traženje posve zemalj- 
skih simpatija. Takvi su, naime, skloni neurednim prijateljstvima, 
koja mogu dovesti i do velikih zastranjenja na području šeste Božje 
zapovijedi. 

Da to nije izmišljeno, imamo obilje primjera tolikih svećenika 
i redovnika koji su zbog neke neuredne sklonosti, pa čak i zaljublje- 
nosti u neku žensku osobu, napustili svoje svećeničko i redovničko 
zvanje samo da mogu dotičnu osobu posve posjedovati. 

Za redovnički život nije sposoban ni onaj mladić koji u svom 
značaju očituje prenaglašenu sklonost prema neovisnosti o bilo ko- 

jem autoritetu. Takvi ljudi veoma su skloni da oni drugima zapovi- 
jedaju i da svoju okolinu upravo teroriziraju. S njima nitko ne može 
konstruktivno razgovarati, jer na svaku tvrdnju sugovornika oni 
uvijek nađu nešto suprotno, i to jedino može i mora biti pravo. Su- 
radnja s njima upravo je nemoguća. No nisu oni neugodni samo 
svojoj subraći, nego se slično odnose i prema vanjskim ljudima, a to 
im priječi bilo kakav uspješan apostolat. Ljudi ih spontano izbjega- 
vaju. 

Ne treba posebno dokazivati da u samostan ne spadaju oni ko- 
ji su skloni alkoholu. Takvi nisu ni za biskupijske svećenike. Jedni i 
drugi upravo traže priliku da dođu do alkohola bilo da ga dobivaju 
na poklon od vjernika, bilo da ga potajno nabavljaju, bilo pak da če- 
sto pohađaju razne obitelji gdje im se pruža prilika da utaže tu svo- 
ju sklonost. 

I tu bi se mogli nabrojiti mnogi primjeri. Jedan od tih je i gla- 
soviti otac Duval, koji je i opisao kako je postao alkoholičar, I tre- 
balo mu je mnogo vremena da se nekako oslobodi te svoje zle sklo- 
nosti. 

U Sjedinjenim Američkim Državama posebno se odaju pijan- 
stvu svećenici i redovnici profesori. Da ih nekako izoliraju kako ne 
bi sablažnjavali vjernike, napose ne one mlade, otvorili su za njih 
posebne kuće. 

A poznati su i kod nas slučajevi svećenika i redovnika koji su 
se morali podvrći i liječenju od alkohola. : 

Stoga, da se izbjegnu takve i slične neugodnosti i sablazni, po- 
glavari će učiniti veliku uslugu svojoj zajednici budu li u tome radije 
stroži nego blaži. Mogli bismo navesti još neke mane zbog kojih ni- 
je uputno primiti u samostan takve osobe, no to prepuštamo pogla- 
varima. Neka im bude kao neke vrste smjernica da u samostan ne 
primaju one osobe koje bilo u čemu odudaraju od normalnog nači- 
na života. Time ipak ne želimo reći da u samostan spadaju samo oni 
koji su već izgrađeni značajevi, jer takvih je veoma malo. No redov- 
ničko zvanje mora već naći prilično solidnu podlogu na kojoj će se 
dalje graditi zgrada dubljeg duhovnog života i oblikovati pravi Kri- 
stovi apostoli... 

NISAM LI JA POZVAN? 


Isusovac otac Petar Perica još kao srednjoškolac veoma je lije- 
PO izrekao u stihovima što za njega znači svećeničko i redovničko 
zvanje. Evo tih njegovih stihova: 

»Kristu služit — to je nad sve časti! — Krista ljubit — nema veće 
slasti! — Krista slijedit — to je veličina! — Sve je drugo varka i taština!« 

Kasnijim svojim životom on je pokazao i dokazao da to nisu 
bile samo lijepe riječi. On je Kristu uistinu vjerno služio, i tu svoju 
vjernost zapečatio je svojom mučeničkom smrću. Isus Krist je za 
njega bio jedini ideal i jedina Ljubav. On ga je nastojao slijediti i u 
svom osobnom životu i u svom apostolatu. Već je prilično mnogo 
godina prošlo od njegove smrti, ali uspomena na njega još uvijek ži- 
vi u mnogim srcima, osobito u srcima onih kojima je on kao mladi- 
ćima i djevojkama bio duhovni učitelj i vođa. 

I jedan drugi svećenik i redovnik postao je velik u Božjim i 
ljudskim očima. To je apostol gubavaca otac Damjan de Veuster. 
Kao dječak sanjario je o tome kako da postane junak, I Gospodin 
mu je ispunio želju. Pozvao ga je u duhovni stalež. Kao mladić stu- 
pio je u Družbu sinova Srca Isusova i Marijina. I već kao bogoslov, 
godinu dana prije svećeničkog ređenja, bio je poslan u misije na Ha- 
vajske otoke. Nakon svećeničkog ređenja najprije je djelovao na 
jednoj misijskoj postaji. A onda je biskup među misionarima tražio 
jednoga koji bi od njih bio spreman poći na otok Molokaj da se ta- 
mo brine za gubavce koje su državne vlasti prebacile na taj otok u 
strahu da ne zaraze druge ljude. Javilo s više misionara, ali je biskup 
izabrao oca Damjana. Na tom otoku on je postao grubavcima otac i 
majka, liječnik i svećenik. Prao im je rane, zavijao ih, tješio je, obav- 
ljao je najniže poslove, umiruće je nastojao pripraviti za put u vječ- 
nost. Za preminule sam je kopao grobove. Iskopao je oko dvije ti- 


129 


suće grobova. Sam im je izrađivao lijesove. Izradio ih je također 
preko dvije tisuće. Spasio je za Boga preko dvije tisuće duša. 

Sagradio je za te svoje patnike crkvicu kamo su dolazili moliti i 
prisustvovati svetoj misi. 


Napokon je i on sam obolio od gube i četiri godine dijelio sud- 
binu s ostalim gubavcima. Kratko pred smrt napisao je ove riječi: 
»Uživam tihu sreću, sreću, koju mi nitko drugi ne može dati osim 
Boga; sreću, jer umirem za druge...« 

Bio je pokopan pod pandanasom pod kojim je proveo prvu 
noć nakon svog dolaska na Molokaj. I tu je počivao 45 godina, da 
1936. godine bude svečano prenesen u domovinu Flandriju, u grad 
Lowen. . .. 

Njegove smrtne ostatke svečano su pozdravili sam belgijski 
kralj, predsjednik belgijske vlade, belgijski kardinal, svi belgijski bi- 
skupi, brojni svećenici, redovnici i redovnice, te nebrojeno mno- 
štvo svijeta. Kad su njegov lijes prenijeli u L&wensku katedralu, s 
propovjedaonice ga je pozdravio dominikanac otac Rutten ovim ri- 
ječima: 

»Počivaj u miru, uzvišeni gubavče! Ljudi, kao što si ti, čast su 
čovječanstva, ponos domovine, slava svećeništva. Mnoštvo svijeta, 
koje je vidjelo tvoj lijes, u kojem su položene tvoje kosti, pozdravi- 
lo je u tebi žrtvu i shvatilo da veće i uzvišenije Žrtve od tvoje nema. 
Ti ćeš dočekati uskrsnuće u ovom gradu, iz kojeg si krenuo putem 
ljubavi... Tebe slijede cijela pokoljenja mladih ljudi, koji su pozvani 
da jednoga dana budu odabranici svoje zemlje. Neka se od tebe uče 
da velik čovjek i dobrotvor u svijetu nije onaj kojije bogat i čašćen, 
nego onaj koji može zaboraviti samog sebe i žrtvovati se za potreb- 
ne. Ti koji si želio samo jednostavan lijes, upravo onakav kakav si 
pravio za druge gubavce, bdjet ćeš iz mramornoga groba nad svo- 
jom domovinom, koja te časti klanjajući ti se duboko...« 

Koga ne bi privlačio takav uzor? Koji mladić, ako u svom srcu 
osjeća da ga Gospodin Bog zove u svećenički ili redovnički stalež, 
neće se velikodušno odazvati tom pozivu, potaknut primjerom ta- 
kvih svećenika junaka?! 

Kad malo bolje pogledamo povijest Kristove Crkve, brzo će- 
mo vidjeti da su Kristovo kraljevstvo na zemlji izgrađivali, širili i 
učvršćivali uzorni i sveti svećenici, koji su se Bogu potpuno predali 
i koji su svim silama nastojali da što potpunije izvrše onu zadaću 
koju im je Bog povjerio. Takvih svećenika i danas Crkva Kristova 
treba. Nisi li ti od Boga pozvan da postaneš jedan od njih?! 


Kad je sveti Josip Cottolengo bio još dijete, jednog je dana u- 
zeo u ruke metar i mjerio je sobu u roditeljskoj kući i izračunavao je 
koliko će bolesnika u nju stati. Ukućani su mu se smijali. Ali tu. se 
očitovao njegov poziv na koji ga je Gospodin Bog kasnije spremao. 
Postao je svećenik i onda je jednog dana osjetio da je došlo vrijeme 
da ispuni ono što je kao dijete želio. Osniva »Kuću Božje provid- 
nosti« u koju prima nevoljnike svake vrste, i to ne samo bolesnike, 
nego i siročad bez roditelja, beskućnike... I danas živi i djeluje ta 
njegova ustanova, koja se tijekom godina razvila u pravi mali grad. 
Da osigura tko će se za toliko mnoštvo brinuti i žrtvovati, osnovao 
je nekoliko redovničkih zajednica muških i ženskih. A njima u 
dvorbi bolesnika i nemoćnika i u brizi za djecu i mladež pomažu 
brojni dobrovoljci. O toj ustanovi moglo bi se mnogo toga reći i.tad 
bismo tek spoznali što je sve Bog izveo preko tog svećenika i što iz- 
vodi još i danas, potvrđujući tako koliko mu je bila draga nepokole- 
biva svečeva vjera u Božju providnost. Treba naime znati da »Kuća 
Božje providnosti« uistinu živi i opstoji samo od Božje brige. 


Dok čovjek čita životopis svetog Josipa Cottolenga i povijest 
tog njegova djela, ostaje zapanjen od spoznaje da je sve to Bog iz- 


«veo po jednom svećeniku, koji je nastojao u svom životu uvijek i 


svagdje poslušati i provesti u život ono što je Bog od njega ražio. I 


taj primjer mora djelovati na mlado srce koje Bog poziva u sveće- 


nički ili redovnički stalež. Jer primjeri privlače i potiču svako ple- 
menito srce na velikodušnost. A tko će reći da nam nisu potrebni i 
takvi svećenici koji će svoj život i svoje sile posvetiti bolesnicima, 
nemoćnima, zapuštenima, siročadi i onima koji su bačeni na ulicu 
bez igdje ičega?! 

Kome neće ništa reći i primjer svetoga Ivana Bosca, apostola 
zapuštene mladeži? I on već zarana osjeća da ga Bog zove u sveće- 
nički stalež i da se kao svećenik posveti spašavanju zapuštene mla- 
deži, onih koji su prepušteni ulici. Uz velike žrtve on provodi Božji 
plan. Sav svoj rad stavlja pod posebnu Gospinu zaštitu. A da mogne 
što više učiniti za tu mladež, on osniva družbu koju naziva »Salezi- 
janska družba«. Jedini Gospodin Bog zna-koliko je on mladeži do- 
veo na pravi put odgojivši ih za čestite ljude i uzorne kršćane. Nje- 
gova družba je nastavila njegovo djelo, i to'ne samo u gradu Torinu 
u Italiji, nego širom svijeta. 

Mladi prijatelju, zar ne bi i ti kao svećenik ili redovnik mogao 
spasiti mnogu mladu dušu? Ta kome nije poznato koliko je baš da- 
našnja mladež zapuštena i izgubljena u šumi najoprečnijih ideja i u- 
čenja! Oni i nesvjesno traže sigurnu ruku koja bi ih povela najve- 
ćem Prijatelju mladeži, prema Isusu Kristu. 

Da, Božja njiva je velika i potrebni su na njoj razni radnici; 
Božje kraljevstvo treba najrazličitije apostole. Kristu su potrebni i 
seoski i gradski župnici, vjeroučitelji i djece i mladeži i odraslih, u- 
čitelji svetih znanosti koji će poučavati i odgajati nova pokoljenja 
svećenika, potrebni su svećenici koji će se posvetiti brizi za bolesni- 
ke i za spas njihovih duša; potrebni su i brojni misionari u misij- 
skim zemljama, kao i pučki misionari, koji će obnavljati u vjeri naše 
župe. Potrebni su svećenici koji će po duhovnim vježbama izgrađi- 
vati brojne kršćane za dublji kršćanski život. I još na tolikim dru- 
gim područjima potrebni su revni svećenici koji su spremni staviti 
se na raspolaganje Isusu Kristu. Ne računa li Gospodin i na tebe?! 
Nemoj se bojati! I tebi Gospodin govori ono isto što je rekao nekoć 
proroku Jeremiji: »Ne boj se, jer ja sam s tobom!« Da, Gospodin će 
te pratiti svojim blagoslovom. A i Marija, majka svećenika, bit će uz 
tebe da te štiti i da ti pomaže. Na tebi je sada da spremno odgovoriš 
poput mladog Samuela: »Evo me, Gospodine! Govori, jer sluga 
tvoj sluša!« 

KRATAK PRIKAZ REDOVNICKE DRUŽBE 


Nakon što smo prikazali što je to redovništvo, kao i uzviše- 
nost redovničkog poziva, te na što se redovnici obvezuju, potrebno 
je bar ukratko progovoriti o pojedinim redovima i redovničkim 
kongregacijama! No budući da ih ima priličan broj, to o svakom re- 
du i kongregaciji možemo ovdje iznijeti tek glavne podatke. A tko 
će se za koju redovničku zajednicu posebno zanimati, lako će o njoj 
saznati više, ako se na nju obrati bilo pismeno, bilo usmeno. 


BAZILIJANCI 


Bazilijanci jesu redovnici istočnog obreda. Nakon što je bila 
provedena unija ili sjedinjenje s Rimom 1595. godine u Ukrajini, 
započela je i obnova redovništva među sjedinjenim Ukrajincima, i 
to prema pravilu svetog Bazilija. I kako su se ti grkokatolici širili i 
preko granica Ukrajine, pa doprli i u naše krajeve, to je grkokato- 
lički križevački biskup Dionizije Njaradi zaželio da i među vjerni- 
cima istočnog obreda u njegovoj biskupiji djeluju. 

Svrha bazilijanskog reda je nastojanje oko nutarnje obnove i 
oko učvršćenja jedinstva. Biskup Njaradi povjerio im je odgoj sve- 
ćeničkog podmlatka u sjemeništu u Zagrebu, koje se nalazi uz 
grkokatoličku crkvu sv. Čirila i Metoda u Gornjem gradu. Ujedno 
im je povjereno i vodstvo župe. ' 

Kao glavnog zaštitinika časte svetog Jozafata, koji je također 
pripadao bazilijanskom redu i za sveto jedinstvo podnio mučeničku 
smrt. 

Ako neki grkokatolički mladić osjeća da ga Bog zove u duhov- 
ni stalež kao redovnika, neka potraži informacije ili na adresu: 
Grkokatoličko sjemenište, Ćirilo-metodska ul. 1, 41000 Zagreb; ili 
Grkokatolički župni ured Kula, 16. divizije 71, 25230 Kula. 


BENEDIKTINCI 


Benediktinski red najstariji je red na Zapadu. Osnovao ga je 
sveti Benedikt. On je osnovao i prvi benediktinski samostan u 
Monte Cassinu u Italiji, koji postoji, istina obnovljen nakon pro- 
šlog rata, još i danas. 

Kao geslo reda on je dao ovu misao vodilju: »Ora et labora! — 
Moli i radi!« S tim geslom benediktinci su nastojali kultivirati i od- 
gojiti u kršćanskom duhu evropske narode. Već kratko vrijeme na- 
kon doseljenja Hrvata u novu domovinu dolaze oni u dodir s bene- 
diktincima. Benediktinac opat Martin dolazi u naše krajeve da tu 
skuplja moći krščanskih mućenika. Brzo nakon toga dolaze bene- 
diktinci da tu počnu osnivati svoje samostane. I oni niču na sve stra- 
ne bilo u primorskom dijelu Hrvatske, bilo u kontinentalnom. A 
kao pismeni ljudi uživaju velik ugled kod hrvatskih knezova i kra- 
ljeva. Po svoj prilici njima treba zahvaliti i to da je pokrštavanje Hr- 
vata prolazilo bez većeg otpora. I tijekom naše povijesti oni su odi- 
grali veoma važnu ulogu u odgajanju naroda na vjerskom i kultur- 
nom polju. No zbog raznih razloga mnogi su samostani bili s vre- 
menom napušteni, da im odlučan udarac zada Napoleonova okupa- 
cija dobrog dijela hrvatskih krajeva. 

Danas u Hrvatskoj živi i djeluje tek nekoliko benediktinaca, 
koji su se naselili u svom obnovljenom samostanu u Cokovcu. Po- 
kojni kardinal Franjo Šeper pozivao je ne samo mladiće, nego i mla- 
đe svećenike da stupe u benediktinski red i na taj način pomognu 
kako bi ponovo procvao i pridonio izgradnji Crkve u našem naro- 
du. 

Ako bi se koji mladić ili koji mlađi svećenik oduševio za taj 
red i odlučio da se u njemu posveti Bogu, neka se obrati na adresu: 
Benediktinski samostan Cokovac, 57212 Tkon. 

DOMINIKANCI 


Dominikanski red ili, kako se službeno zove, Red propovjed- 
nika, osnovao je sveti Dominik 1215. godine u južnoj Francuskoj s 
namjerom da se što uspješnije odupre tamošnjem krivovjerju albi- 
genzima. Svrha dominikanskog reda je spasavanje duša propovije- 
danjem i naučavanjem. 

Članovi tog reda došli su u hrvatske krajeve već za života svog 
utemeljitelja i počeli su osnivati svoje samostane. Izgleda da je veći- 
na njihovih samostana bila u primorskim krajevima. No u to prvo 
vrijeme osobito su se istakli kao misionari u Bosni gdje su se odluč- 
no i ustrajno borili protiv krivovjerja bogumilstva. I u drugim kra- 
jevima svojim su misionarenjem i propovijedanjem učvršćivali vjeru 
našeg naroda. Osim dobrih propovjednika dominikanci su imali i 
ljude koji su se osobito isticali kao učenjaci u svetim znanostima. 
Tako su zadužili naš narod i na kulturnom polju. 


No zbog turskih provala u hrvatske krajeve u kontinentalnoj 
Hrvatskoj posve je nestalo njihovih samostana, a u južnim dijelovi- 
ma doživjeli su veoma težak udarac za Napoleonovih osvajanja na- 
ših krajeva. Sredinom prošlog stoljeća započela je obnova reda u 
našim krajevima. Danas se oni posvećuju znanstvenom radu, puč- 
kim misijama, bave se spisateljskom i izdavačkom djelatnošću, Ima- 
ju vlastito sjemenište u kojem odgajaju i školuju svoj podmladak. 

Provincijalat se nalazi u Zagrebu, Kontaktova 1, 41000 Za- 
greb. U tom samostanu ujedno se nalazi i župa, a u njem žive i od- 
gajaju se njihovi bogoslovi. 

Ostali samostani: Bol na Braču: samostan i župa; Dubrovnik: 
samostan i župa; Korčula: samostan; Rijeka: samostan; Split: sa- 
mostan; Stari Grad: samostan; Šibenik: samostan; Trogir: samo- 
stan. 

Osjeća li, dakle, netko da ga Gospodin Bog zove da mu služi u 
dominikanskom redu, može se obratiti na adresu: Provincijalat ota- 
ca dominikanaca, 41000 Zagreb, Kontaktova 1. A može se obratiti i 
na poglavara kojeg od ovdje navedenih dominikanskih samostana, 
pa će tu dobiti upute što mu je dalje činiti. 

FRANJEVCI 


Franjevci su po svome postanku suvremenici dominikanaca. 
Osnovao ih je sveti Franjo Asiški. Smatraju da je 1206. godina bila 
godina rođenja tog novog reda. Po zamisli i po primjeru samog sve- 
tog Franje oni moraju nasljedovati siromašnog Isusa obdržavajući 
veoma siromašan način života. Taj poziv na siromaštvo nalazi se i u 
franjevačkom Pravilu, koje je službeno i svečano odobrio papa Ho- 
norije III. Sveti Franjo je želio da i on sam i njegovi duhovni sinovi 
budu Kristovi svjedoci pred ljudima siromašnim i skromnim, poni- 
znim životom. Bio je uvjeren da će onda i njihove riječi dublje pro- 
dirati u ljudska srca i osvajati ih za Krista, 

No baš u tumačenju siromaštva već zarana su u franjevačkom 
redu nastale dvije struje: ona stroža, koja se nazvala opservanti, i 
ona blaža ili konventualci. S vremenom je došlo i do toga da su se 
jedni od drugih odijelili, i tako su nastale dvije grane istog reda. Ka- 
snije su neki franjevci nastojali obdržavati strogo siromaštvo, ona- 
ko kako ga je provodio u'svom životu sam sveti Franjo. I oni su se s 
vremenom posve odijelili i osnovali kapucinski red. Tako isti tako 
zvani prvi red podijeljen je u tri grane: opservante, konventualce i 
kapucine, 

Ovdje sad govorimo samo o opservantima. Njihova povijest u 
našim krajevima veoma je zamršena, pa se nećemo posebno upušta- 
ti u to da je razjasnimo. Prvi franjevci došli su u naše krajeve veoma 
rano, Prolazno, kako izgleda, još za života svetog Franje. Brzo na- 
kon toga počeli su osnivati svoje samostane širom hrvatskih kraje- 
va. Osobito su razvili svoje djelovanje u Bosni, gdje su nastavili dje- 
lo dominikanaca preuzevši od njih borbu protiv patarena ili bogu- 
mila. A kad je Bosna došla pod tursku vlast, oni su ostali uz kato- 
lički narod i brinuli se za njegov vjerski život. A često su katoličke 
vjernike branili pred turskim vlastima. Mnogi od njih podnijeli su i 
mučeničku smrt, dok su drugi predvodili katoličke bjegunce preko 
granice turskog carstva u kršćanske krajeve. 

T u primorskim krajevima, kao i u sjevernim hrvatskim kraje- 
vima, koji su se nalazili u Banskoj Hrvatskoj, tamošnji su franjevci 
razvijali lijepo i uspješno apostolsko djelovanje. To čine i u naše 

vrijeme bilo u svojim samostanima, bilo u upravi brojnih župa. Ba- 
ve se i znanstvenim radom, osobito filozofskim i teološkim. I već 
od svog početka mnogi se posvećuju misijskom radu u poganskim 
krajevima. : s 

«U našoj domovini franjevci imaju šest provincija: Bosna Sre- 
brena sv. Križa; provincijalat ima svoje sjedište u Sarajevu. Tu imai 
svoju vlastitu bogosloviju, dok je sjemenište za odgoj i školovanje 
podmlatka u Visokom. Prema Šematizmu Katoličke Crkve u Jugo- 
slaviji ta provincija ima 17 samostana. : , 

Provincija sv. Jeronima u Dalmaciji i Istri ima svoje provinet“ 
jalno sjedište u Zadru. Prema Šematizmu ta provincija ima 5 samo- 
stana i 17 rezidencija. U Crnoj Gori provincija ima jedan samostan i 
povjerene su joj na upravu četiri župe. 

Provincija Presvetog Otkupitelja isto je tako dalmatinska pro- 
vincija. Sjedište njezina provincijalata nalazi se u Splitu. o i) 
cija ima u Sinju svoje sjemenište 1 srednju školu za redovnič : pod- 
maladak, a u Makarskoj svoju bogosloviju. U Sinju su i čuvari . 
ma poznatog Gospina svetišta. Razvili su prilično veliku Prnjae u 
djelatnost. Nekoliko članova te provincije djeluje u vanjskim a 
jama u Africi. Novicijat se nalazi na otočiću Visovcu na rijeci Krka, 


Provincija broji 13 samostana i vodi brojne župe. 

Hrvatska franjevačka provincija sv. Cirila i Metoda nalazi a u 
sjevernom dijelu Hrvatske. Sjedište provincijalata joj je u “+ u 
na Kaptolu. Po Šematizmu provincija ima 39 kuća, od toga MS sa 
mostana, 11 rezidencija i 13 filijala. Clanovi te provincije su . i 
Gospina svetišta na Trsatu. Neki članovi istakli su se kao teološki 
stručnjaci. Novicijat se nalazi u samostanu na Trsatu. ., 

Franjevačka provincija Gospina uznesenja u Hercegovini. 
Provincijalno sjedište nalazi se u Mostaru. Razvili su priličnu izda- 
vačku djelatnost. Oni u Mostarskoj biskupiji vode velik broj župa. 
A neki njihovi članovi pošli su u vanjske misije. Provincija ima 5 sa- 


Mogu: .. . ... . . 
Šesta franjevačka provincija nalazi se u Sloveniji, no o njoj ov- 


dje ne kanimo posebno govoriti. 

Adrese franjevačkih provincijalata u Hrvatskoj, Bosni i Her- 
cegovini. Da mladi koji u svom srcu osjećaju da ih Bog poziva u fra: 
njevački red znadu na koga da se obrate, navodimo ovdje adrese: 

Za Bosnu Srebrenu: Provincijalat franjevaca, Branke Blažek 
15, 71000 Sarajevo. 

Provincija sv. Jeronima u Dalmaciji i Istri: Franjevački provin- 
cijalat, Samostan sv. Franje, Trg Vranjanina 1, 57000 Zadar. 

Provincija Presv. Otkupitelja u Dalmaciji: Franjevački provin- 
cijalat, Kazališni trg 3, 58000 Split. 

Hrvatska franjevačka provincija sv. Ćirila i Metoda: Franje- 
vački provincijalat, Kaptol 9, 41001 Zagreb, pp. 721. 

Hercegovačka provincija Marijina uznesenja: Franjevački pro- 
vincijalat, Matije Gupca 14, 79000 Mostar. 

FRANJEVCI-KONVENTUALCI 


Utemeljitelj franjevaca-konventualaca je sveti Franjo Asiški. 
Red je najprije usmeno odobrio papa Inocent III., a svečanom bu- 
lom papa Honorije III. godine 1223. Papa Inocent TV. godine 1250. 
podigao je na stupanj konventualnih crkava one uz koje su franjevci 
živjeli u formiranim zajednicama. Odatle za njih i dolazi naziv kon- 
ventualci. Već smo prije spomenuli da su u franjevačkom redu na- 
stale rasprave oko tumačenja Pravila u pitanju siromaštva. Bile su 
dvije struje: stroža, nazvana »opservant«, i blaža. Te rasprave su na- 
pokon dovele do diobe reda u dvije grane: u franjevce opservante, 
koji su se nazivali jednostavno »franjevci«, i u franjevce-konven- 
tualce. Svaka od tih grana dobila je svoju vlastitu vrhovnu upravu. 
To se dogodilo za pape Leona X. godine 1517. Konventualski sa- 
mostani bili su u Italiji, od kojih su napose poznati onaj u Asizu, toj 
kolijevci franjevačkog reda, i u Padovi, te kod nas u hrvatskim kra- 
jevima. Kasnije su pridošli i samostani u Madžarskoj. U početku su 
se u Hrvatskoj ti samostani nalazili u primorskim krajevima i u Is- 
tri, da se u novije doba prošire i po sjevernoj Hrvatskoj. 

Konventualci danas djeluju u pastvi i razvijaju zamjernu izda- 
vačku djelatnost. U Zagrebu uz svoj samostan na Svetom Duhu po- 

:0 je njihovo svetište svetog Antuna Padovanskog. A i padovan- 
.' + svetište svetog Antuna povjereno je tome redu na upravu. 

Provincijalna uprava nalazi se u Zagrebu uz svetište sv. Antu- 
na. Službeni naziv joj je »Hrvatska provincija Franjevaca konven- 
tualaca sv. Jeronima.« Provincija broji 12 samostana i upravlja ne- 
koliko župa. Novicijat se nalazi u Cresu. 

Koji god mladić želi bolje upoznati frenjevce konventualce ili 
želi slijediti Asiškog Siromaha u tom redu, neka se obrati na adresu: 
Provincijalat franjevaca konventualaca, Miškinina 31, 41000 Za- 
greb. A može se obratiti i na koji od bližih konventualskih samosta- 
na, pa će tu dobiti potrebne upute. 

FRANJEVCI KAPUCINI 


Nastojanje oko reforme franjevačkog reda u strožem obdrža- 
vanju Pravila, osobito što se tiče siromaštva, konačno je potvrdila i 
Sveta Stolica 1528. godine za pape Klementa VII, Oni koji su če- 
znuli za tom reformom, osnovali su novu granu franjevačkog reda, 
koja se nazvala »franjevci kapucini«. No u početku su bili pod u- 
pravom franjevaca konventualaca, da napokon 1610. godine dobiju 
vlastitog generala. 

U hrvatske krajeve kapucini su došli najprije u Rijeku 1610. 
godine, pa onda u Zagreb, Hercegnovi i Split. Danas kod nas posto- 
je dvije kapucinske provincije: hrvatska i slovenska. 

Kroz stoljeća kapucini su veoma aktivni u pastvi naviještanjem 
Božje riječi i ispovijedanjem, službe po bolnicama i zatvorima, a is- 
tiču se i karitativnim radom. Djelovali su i kao misionari u Rusiji i 
Indiji. U svojim redovima imali su veći broj glasovitih ljudi. Ipak je 
među svim najglasovitiji sveti Leopold Bogdan Mandić, koji se ista- 
kao kao ispovjednik u Padovi. 

Provincijalna uprava nalazi se u Zagrebačkoj Dubravi. točna 
adrsa glasi: Kapucinski provincijalat Hrvatske provincije, Ulica V. 
zem. konf. KPJ 47, 41040 Zagreb-Dubrava, pp. 5024. 

Provincija ima 10 samostana i vodi nekoliko župa. 


FRANJEVCI TREĆORECI 


Osim prvog reda, tj. franjevaca ili Male braće, i drugog reda — 
klarisa, osnovao je sveti Franjo Asiški i tako zvani treći red za svje- 
tovnjake. No još za svečeva života neki su se trećoreci udruživali u 
zajednice i počeli živjeti redovničkim životom i polagati redovničke 
zavjete. Pravilo im je potvrdio papa Nikola IV. godine 1289. U po- 
četku su bili pod upravom Manje braće ili franjevaca. U našim se 
krajevima spominje prva redovnička zajednica trećoredaca u gradu 
Zadru 1251. godine. Narod ih naziva »remete od pokore«. U doku- 
mentima često se spominju kao »hrvatski redovnici, fratri glagolja- 
ši«. Oni su se, naime, od davnine u liturgiji služili glagoljicom i sta- 

rohrvatskim jezikom. Na tom području veoma su zaslužni za našu 
hrvatsku kulturu. ; Ba 

Papa Siksto IV. proglasio je hrvatsku trećoredsku zajednicu 
samostalnom 1473. godine. A papa Klement VIII. ujedinio je hrvat- 
sku granu s onom u Italiji 1602. godine i ovlastio ih da sreo 
tog generala, Kasnije su im se pridružile i slične zajednice g će ća 
krajevima. U početku trećoreci žive kao pustinjaci, no uje : je- 
luju u pastvi među seljačkim svijetom i među ribarima, Hb M sa 
koj Republici obavljaju dužnost dušobrižnika na mletač im galija- 
ma i po lazaretima. Samostani su im se nalazili u Istri i Primorju. 
No za Napoleonova osvajanja samostani u Istri su propali. Kasnije 
su neki samostani i u Primorju napušteni, a umjesto njih počeli su 
otvarati nove u kontinentalnoj Hrvatskoj. ' 

Sjedište trećoredskog provincijalata nalazi seu Zagrebu. ov 
sa: Provincijalat franjevaca trećoredaca, Jandrićeva 21, 41000 Za- 
da? istom samostanu nalazi se i klerikat. ' 

Ostale kuće: u Odri kraj Zagreba samostan; u Kotarima se na- 
lazi samostan i župa; u Belišću je samostan i župa; u Ogulinu je sa- 
mostan; u Krku je samostan; u Poratu je samostan; u Glavotoku je 
samostan; u Martinščici nalazi se samostan 1 Župa; u Zadru je samo- 
stan; usto u Zadru se nalazi i područna kuća i župa; u Preku imaju 
samostan; u Zaglavu je samostan; u Hercegnovom je samostan, 


ISUSOVCI 


Družbu Isusovu osnovao je sveti Ignacije Lojola rana 
Papa pavao III. potvrdio ju je 1540. godine. Sveti Ignacije a svrhu 
Družbe označio je da po zavjetima siromaštva, čistoće i pos ušnosti 
njezini članovi nastoje oko vlastitog posvećenja, kao o oiiru 
napretka bližnjih, te da propovijedanjem, duhovnim vježbama, _ 
gojem i poučavanjem mladeži, pučkim misijama i mt 
poganima, te djelima ljubavi šire i učvršćuju vjeru u srcima 'judi. 

Tijekom svog opstanka isusovci su se borili protiv krivovjerja, 
pisali i izdavali knjige i časopise po kojima su nastojali učvršćivati 

vjeru svih slojeva. Za odgoj i kršćansku izobrazbu mladeži otvarali 
su kolegije, i to širom svijeta. I danas oni vode mnoga sveučilišta u 
Evropi, Americi, Aziji i Africi. 

Isusovci su zaslužni i za vjerski i kulturni odgoj hrvatskog na- 
roda. Poznate su njihove škole u Zagrebu, Varaždinu, Rijeci, Du- 


brovniku, Petrovaradinu. A u obnovljenoj Družbi vodili su srednje - 
škole u Požegi, zatim u Travniku, a bogosloviju u Sarajevu. Danas ' 


im je povjeren odgoj svećeničkog podmlatka u Zagrebu u Dječač- 
kom sjemeništu i u Dubrovniku. A imaju i svoje vlastito sjemenište 
u Zagrebu na Fratrovcu. Danas Družba Isusova u našem narodu 
veliku brigu posvećuje našim katoličkim obiteljima, duhovnoj iz- 
gradnji bračnih drugova, duhovnim vježbama za široke slojeve 
vjernika svake dobi, te pučkim misijama po našim župama. Ima dva 
posebna doma za duhovne vježbe: jedan u Zagrebu na Fratrovcu i 
drugi u Opatiji. Povjerena joj je briga za 13 župa. Osim Malog sje- 
meništa ima vlastiti Institut za filozofske i teološke studije, na ko- 
jem osim vlastitih studenata predavanja pohađaju i bogoslovi iz ne- 
koliko biskupija. 

Već u počecima Družbe u našim krajevima neki njezini člano- 
vi pošli su u vanjske misije, a u novije vrijeme započeo je misijski 
rad najprije u Indiji, u Bengaliji, da nakon prošlog rata neki isusovci 
krenu u misije u afričku državu Zambiju. 

Vrhovna provincijska uprava nalazi se u Zagrebu, Palmotićeva 
ulica 31. A provincija ima svoje kuće: u Zagrebu u Palmotićevoj 
ima rezidenciju i župu, na Jordanovcu Kolegij i Filozofsko-teološki 

“institut i Župu, na Fratrovcu Malo sjemenište za svoj podmladak i 
Dom duhovnih vježbi, na Šalati, Voćarska 106, vodi Nadbiskupsko 
dječačko sjemenište, a na Zagrebačkoj gori brine se za svetište i žu- 
pu Majke Božje Kraljice Hrvata. U Osijeku je rezidencija, a u su- 
sjednom Višnjevcu župa. U Beogradu također je župa i rezidencija. 
U Opatiji isto tako župa i rezidencija, a i Dom duhovnih vježbi. U 
Rijeci im je povjerena župa u predjelu Zamet. U Sarajevu je rezi- 
dencija i župa, a usto dvojica otaca djeluju u tamošnjoj bogosloviji, 
jedan kao profesor i drugi kao duhovnik bogoslova. U Borovici vo- 
de župu. U Dubrovniku vode Malo sjemenište i gimnaziju, a uz taj 

kolegij nalazi se i mala rezidencija. U Boki Kotorskoj pie si 
im dvije župe i svetište Z ZR od Milosti. U Splitu na Ma 
šu je novicijat, a na Visokoj župa. s 
"0 Mladići M žele posvetiti Bogu i službi bližnjemu u meca 
Isusovoj, neka se jave na adresu: Provincijalat Hrvatske aos 
Družbe Isusove, Palmotićeva 31, 41001 Zagreb, pp. 699. _ 
braćaju pismeno, neka naznače svoju točnu adresu, da mogu do 
oK najprije kandidatura, zatim dvogodišnji . 
nakon toga filozofski i teološki studij, poslije svećeničkog Ša 
praktični pastoralni rad, a onda po mogućnosti specijalni studij. 

I oni koji se jave za braću pomoćnike, ako nisu prije toga 
svršili neku stručnu školu, bit će poslani da se u tome usavrše. 

Za svećeničke kandidate potrebna je svršena srednja škola, aza 
braću pomoćnike potpuna osmoljetka. Ako slučajno kao i- 
mao priliku prije toga svršiti osmoljetku, dopunit će je pohađanjem 
večernje škole za odrasle. 

KARMELIĆANI 


U doba križarskih ratova počeli su se skupljati u zajednice na 
brdu Karmelu pobožni muževi da tu u pokori i molitvi pod zašti- 
tom Blažene Djevice Marije služe Bogu. Za njih je sastavio redov- 
ničko pravilo sveti Albert, jeruzalemski patrijarh. Bilo je to 1209. 
godine. Po tom brdu ta nova zajednica dobila je ime »karmelićani«. 
Kad su iz Palestine prešli u Evropu, zbog novih okolnosti prvotno 
Pravilo doživjelo je neke promjene. Dok je prvo Pravilo Sveta Stoli- 
ca odobrila 1226. godine, ovo promijenjeno Pravilo odobrila je 
1247. godine. Po tom Pravilu i danas uređuju svoj redovnički životi 
karmelićani i karmelićanke. 

Kad je tijekom vremena u obje grane došlo do udaljivanja od 
Pravila odobrenog 1247. godine, popustio je i duh one prvotne rev- 
nosti, Tad se Gospodin Bog poslužio svetom Terezijom Avilskom i 
svetim Ivanom od Križa da reformiraju obje grane i vrate ih prvot- 
noj revnosti u obdržavanju Pravila od 1247. godine. Ta reforma 
provedena je 1562. godine. 

Red se odlikuje velikim štovanjem Blažene Djevice Marije, 
pod čijom zaštitom živi i djeluje od početka. 

Karmelićani kod nas imaju dva samostana: u Remetama kraj 
Zagreba, gdje ujedno vode i župu i čuvari su svetišta Majke Božje, 
Odvjetnice Hrvatske; i u Somboru, gdje se nalazi i njihov novicijat. 

U remetskom samostanu nalazi se i provincijalat, te klerikat i 
malo sjemenište. Adresa provincijalata: Karmelićanski provincija- 
lat, 41050 Remete kraj Zagreba br. 72. Mladi koji se zanimaju za taj 
red, mogu se obratiti na tu adresu, a mogu i na adresu: Karmelićan- 
ski samostan, Trg cara Uroša 3, 25000 Sombor. 


KARTUZIJANCI 


Kartuzijanski red osnovao je sveti Bruno 1084. godine u Fran- 
cuskoj. Svoje ime »kartuzijanci« dobili su po kraju Grande Char- 
treuse, gdje je bio osnovan prvi samostan. 

Svrha reda je da liturgijskom molitvom i pokorom časte Boga i 
spašavaju duše. Ujedno nastoje doći do tješnjeg sjedinjena s Bogom 


- po kontemplativnoj molitvi. 


Prvi kartuzijanci došli su u Sloveniju već 1169. godine. Tije- 
kom stoljeća u Sloveniji su osnovali tri svoja samostana. Zadnji, ko- 
Jii danas postoji, jest Pleterje. Nakon prošlog rata redovnici stranih 
narodnosti vratili su se u svoju domovinu, pa su tu ostali samo do- 
maći članovi. 

Njihova adresa je: Kartuzija Pleterje, 68310 Šentjernej, Slove- 
nija. Mladi koji osjećaju sklonost za kontemplativni život u pokori, 
mogu se obratiti na spomenutu adresu. 


PAVLINI 


Pavlinski red nastao je tako da su se udružili raštrkani pusti- 
njaci. Oni su se na poziv blaženog Bartolomeja, biskupa u Pečuhu u 
Madžarskoj, i blaženog Euzebija, ostrogonskog kanonika, ujedinili 
u zajednicu 1250. godine. Za svog glavnog zaštitnika uzeli su sv. 
Pavla pustinjaka, pa su po njemu i nazvani »pavlinima«. Za redov- 
ničko Pravilo uzeli su pravila sv. Augustina. 

Oni provode kontemplativni život u samoći, rade oko spaša- 
vanja svijeta i u izgradnji otajstvenog .Kristova tijela. Apostolsku 
djelatnost nastoje razvijati u skladu s potrebama Crkve prema vre- 
menu u kojem djeluju. Ujedno šire štovanje Majke Božje, te nastoje 


ioni sami nasljedovati njezine kreposti, a i druge na to poticati. 


Kad je taj red bio na vrhuncu svog razvoja, brojio je 206 samo- 
stana. U Hrvatskoj je tada imao 32 samostana. U Hrvatskoj su o- 
snovali svoj prvi samostan već poslije 1250. godine. Zatim su slije- 
dili drugi. Najpoznatiji samostani su bili onaj u Remetama kraj Za- 
greba i u Lepoglavi. U Lepoglavi su otvorili prvu gimnaziju u Hr- 
vatskoj. Njihovo djelovanje na vjerskom i kulturnom polju bilo je 
uistinu plodno. No 1786. godine austrijski car i ugarsko-hrvatski , 
kralj Josip II. ukinuo je u svojoj državi osim ostalih redova i taj red. 
I trebalo je proći gotovo dva stoljeća da se pavlini vrate u Hrvatsku. 
Došli su iz Poljske 1972. godine i preuzeli su upravu župe Kamen- 
sko kraj Karlovca, gdje su i prije imali svoj samostan. 

U Kamenskom je njihova adresa: Samostan pavlina, Kamen- 
sko 53, 47000 Karlovac. 


TRAPISTI 


Trapisti su reformirani cisterciti. Red cistercita osnovao je sve- 
ti Robert 1098. godine u opatiji Citaux u Francuskoj, a uzeo je pra- 
vila sv, Benedikta. No on je prereformiran i postrožen. To je pro- 
veo opat Rance u opatiji Grande Trappe u Normandiji 1664. godi- 
ne. Reforma je obuhvatila i šire područje. Kad su se 1892. godine u- 
jednile tri kongregacije koje su se reformirale, nastao je samostalan 
red reformiranih cistercita ili red cistercita strožeg opsluživanja, 
koji se obično nazivaju »trapisti«. 

Kod nas danas postoji samo jedan samostan ili opatija, onaj 
kraj Banja Luke nazvana »Opatija Marija Zvijezda«. Nju je osno- 
vao 1869. godine sluga Božji Franjo Pfanner. On je došao iz nje- 
mačke opatije »Maria Wald«. kasnije je on otišao u Afriku i tamo o- 
snovao misijsku kongregaciju od Mariahilla. 

Nakon prošlog rata opatija Marija Zvijezda bila je nacionalizi- 
rana. Godine 1969. obnovljena je crkva Uznesenja Marijina, no nije 
prošlo ni mjesec dana nakon njezine posvete, kad ju je srušio po- 
tres. Tada su se trapisti sklonili za neko vrijeme u prazan samostan 
franjevaca u Ivanić Kloštru. Kad je 1972. crkva ponovo bila obnov- 
ljena, trapisti su se vratili u dio svog samostana, a njihova crkva po- 
stala je župna crkva nove župe koju oni vode. 

U opatiju »Marija Zvijezda« primaju se svi oni koji žele svoj 
Život posvetiti Bogu u molitvi i pokori. Tko god se zanima za taj 
red i želi ga bolje upoznati, može se obratiti na adresu: Opatija Ma- 
rija Zvijezda, Slatinska ul 1, 78001 Banja Luka, pp. 206. 


LAZARISTI 
Misijsku družbu osnovao je 1617. godine sveti Vinko Paulski 
u Parizu i namijenio joj je zadaću da njezini članovi drže pučke mi- 
sije po seoskim župama. Tu novu družbu najprije je 1632. godine o- 
dobrio pariški nadbiskup, a zatim i Sveta Stolica. Kad je sveti Vinko 

spoznao da je za preporod Francuske potrebno ustanoviti zavode 
za odgoj budućih svećenika prema smjernicama Tridentskog konci- . 
la, lazaristi su se počeli baviti otvaranjem i vođenjem malih i velikih 
sjemeništa. Ime »lazaristi« dobili su po svojoj matičnoj kući kraj sv. 
Lazara. : 

U toj matičnoj kući sveti je Vinko održavo tako zvane konfe- 
rencije utorkom za svećenike. Na njima su se rješavala pitanja iz 
dušobrižništva, kao i nastojanja oko vlastitog posvećenja svećenika. 
On je također davao duhovne vježbe prije ređenja bogoslovima. 
Sve su to nastojali nastaviti i članovi družbe lazarista. No još za sve- 
čeva života lazaristi su pošli i u vanjske misije. : 

U Sloveniju su lazaristi došli na poziv biskupa Slomšeka i svo- 
ju prvu kuću otvorili su blizu Celja. Bilo je to 1852. godine. Nakon 
prvog svjetskog rata, 1919. godine osnovana je Jugoslavenska vice- 
provincija, koja je 1926. godine postala provincija. 

Sjedište provincije nalazi se u Ljubljani. Adresa: Provincijalat 
lazarista, Maistrova 2, 61000 Ljubljana. U Hrvatskoj imaju kuću i 
vode župu u Vrapču kraj Zagreba. Adresa: Lazaristi, 41090 Vrapče 
br. 113. 


SALEZIJANCI 


Salezijansku družbu osnovao je sveti Ivan Bosco. Ime joj je 
dao »Salezijanska družba« po svetom Franji Saleškom, kojeg je iza- 
brao za njezina zaštitnika. To je učinio zato što je sveti Franjo Sale- 


“ški imao biti svim članovima družbe uzorom blagosti. Rim je tu no- 


vu družbu odobrio 1869. godine, a njezina pravila 1874. godine. 


Svrha salezijanske družbe je odgoj mladeži, osobito one siro- 
mašne i napuštene. Družba je osnovana u talijanskom gradu Tori- 
nu, ali se brzo počela širiti po cijeloj Italiji, a nešto kasnije i po cije- 
loj Evropi. No svetac se nije time zadovoljio. On šalje prve svoje 


misionare u zemlju Južne Amerike, a onda i u druge misijske kra- 


jeve. 
Salezijanci su u naše krajeve došli 1901. godine, i to najprije u 


Sloveniju. U Hrvatsku ih je pozvao nadbiskup Antun Bauer 1922. 


godine i povjerio im je Nadbiskupski konvikt. U početku su salezi- 

janske kuće pripadale pod Slovensku provinciju. Godine 1970. sale- 
zijanci u Hrvatskoj postaju vizitatorija, a dvije godine nakon toga 


samostalna: provincija. Sjedište provincije nalazi se u Zagrebu. | 


Adresa: Salezijanski provincijalat, Omiška 10, 41000 Zagreb. 

U Omiškoj. ulici nalazi se i crkva Marije Pomoćnice. Tu je u- 
jedno i župa, te klerikat. U Vlaškoj ulici kraj crkve sv. Martina da- 
nas je smješteno uredništvo za izdavačku djelatnost, osobito na 
području katehetike. Hrvatska provincija ima 11 kuća, a povjereno 
-im je oko 10 župa. 

“Srednju vjersku školu za svoj podmladak imaju u Rijeci, a no- 
vicijat u mjestu Prvić Luka. 

Mladići koji se žele posvetiti apostolatu mladeži i radu za mla- 
dež, mogu se obratiti na već spomenutu adresu provincijalata ili na 
bilo koju obližnju salezijansku kuću, pa će tu dobiti potrebne oba- 
vijesti i upute. ' 


PALOTINCI 


Družbu palotinaca ili — kako se službeno zove — Družba kato- | 


ličkog apostolata osnovao je sveti Vinko Palotti 4. listopada 1835. 
godine. Njegova je želja bila da na apostolsko djelovanje potakne 
što više katolika svjetovnjaka. No ubrzo je upoznao da ih za tu 
* svrhu treba odgojiti. Ali budući da on sam nije mogao to učiniti, za- 
to eto osniva tu novu družbu. 
Svetac nije ograničio područje djelovanja te svoje nove družbe. 
Htio je da njezini članovi budu spremni za svaki apostolat, osobito 
onaj koji se u danim okolnostima pokaže najpotrebniji. ' 
Ako se pitamo kako oni izvršavaju tu svoju zadaću, onda treba 
znati da se pri tome služe već prokušanim sredstvima. Daju duhov- 
ne vježbe, duhovne obnove, razne tečajeve, organiziraju hodočašća, 
i izdaju katolički tisak a sve to uz redoviti pastoralni rad. Nastoje 
biti što povezaniji s ostalim pastoralnim svećenstvom i s njime sura- 
đivati u čemu god mogu. 
U družbi palotinaca veoma je naglašeno zajedništvo i u plani- 
ranju i u izvođenju planova. Ili — kako jedan od njih reče — oni za- 

jedno žive, zajedno rade i zajedno vjeruju. No koliko god je nagla- 
šeno to zajedništvo u samoj družbi, ono je usto i te kako otvoreno 
za sve one katolike svjetovnjake koji su spremni s njima surađivati u 
apostolatu Crkve, Svjetovnjaci im mogu veoma mnogo pomoći u 
izdavanju katoličkih knjiga i časopisa, što je jedan od njihovih veo- 
ma važnih apostolskih poslova. 

Kod nas družba palotinaca ima tri svoje kuće: u Zagrebu, Vin- 
kovcima i Petrovaradinu. Tko se želi pridružiti toj družbi i u njoj 
posvetiti svoj život i svoje sile na Božju slavu, neka se obrati na jed- | 
nu od ovih adresa: S 

Družba katoličkog apostolata, Remetski kamenjak:24, 41050 > 
Zagreb, tel. (041) 444-579, 

Rimokatolički župni centar »Sveti Vinko Palotti«, ul. Maršala 
Tita 69, 56000 Vinkovci, tel. (056) 14-819. 

Samostan sv. Jurja, Družba katoličkog apostolata, 
Strossmayerova 20, 21131 Petrovaradin, tel. (021) 432-544. 


DRUŽBA BOŽJE RIJEČI 


Misijsku družbu Božje Riječi osnovao je blaženi Arnold Jans- 


sen 1875. godine u mejstu Steyl u Nizozemskoj. Stoga u zemljama 


njemačkog jezika ta družba je poznata pod imenom Steyler Missio- 
nare. 

Zadatak ove družbe jest naviještanje Evanđelja, osnivanje no- 
vih i utvrđivanje starih kršćanskih zajednica. To čine na razne nači- 
ne u dušobrižništvu, zatim na karitativnom području, u izobrazbi 


svećenika u školama, u radionicama za izobrazbu odraslih, zatim u 


katoličkom tisku i općenito u sredstvima javnog priopćavanja. 

Družba Božje Riječi jest misionarska i redovnička zajednica, 
koja nastoji biti otvorena znakovima vremena, kako bi zamijetila 
Božji poziv i na njega odgovorila. 

Misijsku spremnost svakoga člana družbe izriče ovo mjesto 
konstitucija: »Tko se priključuje našoj misijskoj družbi mora biti 
spreman poći svuda kamo ga poglavar pošalje, iako takva odredba 
znači odricanje domovine, materinskog jezika i vlastite kulturne 

sredine. Ova spremnost je bitni pokazatelj našeg misionarskog zva- 
nja. Subraća imaju uvijek pravo javiti se da pođu u drugu zemlju i 
drugu kulturnu sredinu.« 

Nakon drugog svjetskog rata Družba Božje Riječi započela je 
svoje misijsko djelovanje u Novom Sadu. A u Zagreb su došla dva 
svećenika iste družbe iz Poljske. Njihova kuća nalazi se na adresi: 
Družba Božje riječi, Zatišje 11, 41000 Zagreb. 

Osim toga imaju kuću u Zadru i u Novom Sadu. U Zadru je 
adresa: Družba Božje Riječi, Kranjčevićeva 7, 57000 Zadar. 

U Novom Sadu: Družba Božje Riječi, Velebitska 13, 21000 
Novi Sad. ; 

DRUŽBA SVEĆENIKA PRESVETOG SRCA ISUSOVA (SCJ) 


Osnivač Družbe Svećenika Presvetog Srca Isusovaje Sluga 
Božji o. Lav Ivan Dehon (rođen 14. ožujka 1843., u La Capelle, 
Francuska, a umro je 12. kolovoza 1925. u Bruxellesu). Ime o. De- 
hona i Dehonianaca vezano je za socijalna i politička “gibanja sredi- 
ne iz druge polovice 19. stoljeća. Poznato je da je baš u to vrijeme 
napisan »Komunistički Manifest« (1848.). Radnici pronalaze u no- 
vom materijalističkom sistemu priliku za rješavanje svojih socijal- 
nih i egzistencijalnih pitanja. Pri tom odbacuju Boga, a prihvaćaju 
isključivo zemaljsku stvarnost. Odbacivanjem Boga množi se gri- 
jeh. Otud želja o. Dehona da se za grijehe prinose žrtve u duhu za- 
dovoljštine, a kao izraz ljubavi prema Bogu i htijenju da se Bogu 
potpuno posveti i osnivač i svi članovi kao žrtve »ugodne i Bogu 
mile«. Time se izražava najveći ideal: »Evo dolazim vrštiti, Bože, 
volju Tvoju« (Hebr 10, 7). 

Upoznavši ljudsku bijedu, o. Dehon postaje glasnikom borbe 
za pravdu u društvu te prava i standard radnika. Na 28. lipnja 1878. 


 godine'o. Dehon osniva redovničku zajednicu, koja živeći zavjeti- 


ma iskazuje osobitu čast Presvetom Srcu Isusovu da bi ljubavlju uz- 
vraćala Ljubavi i nastojala dostojnim služenjem i vjernim nasljedo- 
vanjem Isusovih kreposti vršiti naknadu za grijehe i uvrede. Tu 
naknadu vrši u svetoj misi, svakodnevnim klanjanjem pred Presve- 
tim za grijehe svećenika, redovnika i redovnica, trpljenjem i žrtvo- 
vanjem. Različitost zadaća proistječe iz duha univerzalne ljubavi, . 
kojim je otac Dehon nadahnuo svoju zajednicu. Djelovanje posje- 
duje misijski, dušobrižnički, društveni, znanstveni i izdavački ka- 
rakter, a sve u ovisnosti od potreba i uvjeta određene provincije. 

Svećenici Presvetog Srca Isusova danas su prisutni na svim 
kontinentima svijeta. Broje 26 000 svećenika i časne braće. Kao i svi 
štovatelji Presvetog Srca Isusova, posebnu pažnju poklanjaju prvim 
petcima i svetoj uri. Osim toga su aktivni kao pučki misionari i kao 
misionari u misijskim zemljama: u Argentini, Brazilu, Čileu, Indo- 
neziji, Madagaskaru, Mozambiku, Urugvaju, Venezueli, Zairu, 
Finskoj, Kamerunu, Filipinima i Južnoafričkoj Republici. U tom 
radu sudjeluje oko 500 redovnika. Svećenici i redovnici Presvetog 
Srca Isusova rade još kao voditelji duhovnih vježbi, organiziraju 
akcije u borbi protiv alhoholizma, narkomanije, u borbi za očuva- 
nje ljudskih života. 

Mladi koji se žele pridružiti toj redovničkoj zajednici, neka se 
obrate na adresu: Svećenici Presvetog Srca Isusova, 41000 Zagreb, 
Vrhovec 29. 

DOBRA KNJIGA - NAJLJEPŠI DAR 


Knjiga je najbolji prijatelj i savjetnik. Razveselite svoga 
sina, kćer ili prijatelja knjigom od istog pisca: 


Mladi na Kristovu putu 
Djevojko, znaš li ljubiti? 
Mladiću, znaš li ljubiti? 


Mladići i djevojke? Dobra knjiga će vam pomoći da 
produbite svoje vjersko znanje i naučite svoju vjeru povezi- 
vati sa svojim svagdanjim životom. Ona će vam pomoći da 
kroz oluje mladosti prođete kao pobjednici, da budete zreliji 
i spremniji za pravu ljubav i tako se pripremite za sretan 
kršćanski brak 1 obitelj. 


Očevi i majke! Vaše je dijete vaše najveće bogatstvo — 
plod vaše ljubavi i dar neba. Da sebi olakšate odgoj djece, 
posebno one u pubertetu, 1 da svoju djecu lakše razumijete u 
mladenačkim problemima, savjetujemo vam da svojoj djeci 
poklonite dobre knjige. Majkama posebno preporučujemo 
knjigu istog pisca Majka i odgojiteljica. 


